text:
其實我地香港嘅小朋友好幸福,香港隨處都有沙灘可以比我地享用.就好似好近我嘅的台北要搵個沙灘都唔係易事,但他們亦深明孩子喜愛玩沙,亦知道比小朋友玩沙嘅好處好多,所以你會見到台北市政府嘅公園,植物園,遊樂場,就連親子餐廳都有人造沙坑等設施.
平時唔難發現,只要係有沙有水嘅地方,你都會見到小朋友拎住個水桶,鏟係度挖沙坑,堆城堡,玩得好開心.好多小朋友沖涼時仲會沖到唔肯走出個盆,自己開水喉,聽到d水嘩嘩聲咁會好開心咁.
但到底小朋友玩沙又有咩好處呢?
平時係遊戲治療過程個陣,我都會有機會比小朋友用沙盆來抒發情緒進行治療,沙或者水係小朋友手流過,可以給BB帶黎特別的感官刺激.再者沙同水都係無形嘅,可以隨住小朋友喜好而隨意變化,仲有玩沙亦可以比小朋友感受到自我控制嘅樂趣,沙係手可以被堆砌成唔同造型;水亦可以由小朋友自由潑改變方向,放手比小朋友用喜歡嘅方法去玩,你都會見到佢地心情會輕鬆好多,對治療過程亦有正面嘅幫助.特別係對於比較無自信心同內向嘅小朋友,好多時藉住玩沙,佢地都會得到份滿足感同成就感.
其實小朋友玩沙玩水會令佢地嘅情緒上得到滿足,因為小朋友天生就係充滿住好奇心,佢地好鍾意探索身邊嘅一切,玩水,玩沙可以滿足小朋友探索嘅興趣.而且玩沙個時無拘無束,自由自在,心情自然開朗啦,滑溜嘅沙亦會帶比佢地舒服嘅感覺,小朋友可以隨意用自己鍾意嘅方法去玩,小朋友自然係情緒上會得到滿足啦.
在玩沙的過程中,他們會接觸到不同質地嘅沙.有濕嘅沙又會有乾嘅沙,大粒嘅細粒嘅,好多唔同嘅沙都會接觸到;係過程之中其實BB嘅感知亦都會鍛煉得越來越敏銳,對發展小朋友嘅感知覺有幫助.當然係講緊真正嘅沙,而唔係被商業吹捧出來嘅所謂決明子沙池啦.
好似孖寶咁佢地會用到鏟去鏟起D沙黎玩,咁樣其實佢地嘅大小肌肉都係運用緊,每次運用都係有助熟練肢體協調,同埋控制手部肌肉嘅動作.這一切亦係有助手眼協調能力嘅發展.而且係認知上,佢地更能切實地以第一身感受去了解沙同水嘅自然性質.
你知道嗎? 玩沙玩水對小朋友創造力嘅發展亦都係有幫助,要知道玩沙玩水本身就無固定的玩法同必然嘅成果,因為咁就會比到好大空間小朋友盡情發揮佢地嘅想像力同創造能力.之前提過沙同水都係無形,咁亦可以促使小朋友更自主地「發明」唔同嘅玩法,有助BB嘅創造意識同能力慢慢地陪養出來.既可以鍛鍊了小朋友嘅觀察力,想像力.
最後,之前有提過玩沙可以令小朋友手部小肌肉協調更發達,對將來拎筷子,運筆都有好大嘅助益架,日後小朋友拎筆練習寫字同埋小肌肉發達都有幫助.
唔好怕污糟,趁住天氣好,一齊都帶小朋友去沙灘享受真正嘅沙,睇到遼闊嘅大海同無邊嘅沙,對大人同小朋友對眼都有好處呢.
講咗咁多,有一點長氣d都係要提住嘅啦,就係要注意安全.小朋友玩個陣大人要係身邊睇著,唔好整D沙入眼; 仲有唔好玩建築工地堆放嘅沙堆,家長如果可以都亦請睇下沙堆會唔會有釘,玻璃碎等,注意安全,自然玩得開心又安心啦.
今個夏天多d帶小朋友去沙灘,創造佢地更多可以玩沙玩水嘅機會,一齊過返個Happy Summer.


c: text/html

text:
聲生不息︳唱國語歌走紅 李玟其實係香港人 住南區過億豪宅 仲同香港好有淵源
《聲生不息》搵李玟參與,令唔少香港觀眾重新認識呢位喺台灣發跡嘅天后.多年來,唔少人都驚訝Coco識講廣東話,其實佢係香港出世同成長,連洋人老公都喺香港住咗三十幾年,結婚擺酒都喺呢度!
原名李美林嘅李玟,父親係回國發展嘅印尼華僑,同喺北京學中醫嘅Coco媽媽相識,後來移居香港,但係Coco出世前幾個月爸爸就過世.Coco喺香港住過板間房,但童年生活過得愉快,所以即使9歲移居美國,對香港依然印象良好.
長大後嘅Coco 18歲返香港參加1993年新秀歌唱大賽得到亞軍,同屆冠軍係張崇基張崇德兄弟.比賽後只係同許志安,鄭秀文等人合唱《愛情傻戀lalala》後,就被安排去台灣發展,結果以《我依然是你的情人》一炮而紅,當時仲未夠20歲.即使喺國語歌壇成為天后人馬,Coco 向唱片公司成功爭取1997年推出首張廣東專輯,但係反應同銷量都遠不及國語碟.
2000年李玟為香港資金投資嘅荷里活片《卧虎藏龍》唱主題曲《月光愛人》,並因為呢首歌而登上奧斯卡表演台.
2011年Coco 同喺香港生活多年嘅零售集團高層Bruce Rockowitz(樂裕民)結婚,並選擇喺香港邵氏片場擺酒,有說婚禮花費2億!豪之外,連嘉賓陣容都嚇親人,美國天后Alicia Keys,當時得令嘅Bruno Mars,Ne-yo,台灣天后舊亞軒等,都為Coco同Bruce嘅婚禮獻唱.
呢2年疫情影響,李玟同老公留港避疫,間中喺IG分享生活照,只見佢屋企極豪極大,坐擁無敵海景更有私家花園.據知呢個南區單位係Bruce以公司名義持有,面積超過2700呎,2016年成交價已經8200萬,估計而家過億!
李玟84歲嘅媽咪早年已回港生活,上年佢喺山頂餵流浪貓時俾野豬撞傷,身體多處骨折,正慢慢康復中.
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可即時換領限量新人禮,立即下載!

robotstxt: allowed

filter: keep


text:
相信唔少人最怕喺裝修過程中,裝修師傅突然走數,工程爛尾,甚至拖延進度等等.但搵包埋裝修嘅室內設計公司,收費又比裝修師傅貴3成!一於教大家揀好嘅裝修師傅4大要點,喺預算內將間屋裝修到啱自己心水!
(1) 長期合作嘅施工團隊
如果裝修師傅喺水電,泥水,油漆等各方面都有自己班底,質素自然有較大保證;相反,臨時搵人或者只識判上判嘅裝修師傅,施工質素會較參差,出事風險就會更大.
(2) 會唔會親自出馬
裝修師傅會唔會「親自出馬」定係「只限監工」,都可以反映出師傅嘅收費水平同營運方式 —— 「只限監工」嘅裝修師傅主要負責項目管理,相對同客人嘅溝通能力會比較高,所以會比「親自出馬」嘅師傅收得貴.
(3) Check Check裝修師傅裝修過嘅單位
正所謂有圖有真相,作為一個有自信兼有能力嘅師傅,要搵一個「傑作」俾你參觀吓應該唔難;但如果師傅一直搵藉口安排唔到,咁就要小心啲喇.而參觀單位嗰陣要留意以下細位:
(i)泥水:四塊磁磚相連位係咪平整,兩磚之間個夾口有無對齊
(ii)木工:檢查櫃門有無對齊,木板邊位唔可以出現破損
(iii)油漆:正面觀察油漆係咪平滑之餘,亦都要由側面觀察牆身有無「波浪」
(iv)潔具:玻璃膠要整齊,馬桶水箱唔可以離牆
(4) 詢問裝修師傳嘅客源
一方面可以瞭解師傅嘅口碑,另一方面亦都可以清楚知道師傅擅長嘅工程類型,例如師傅只係專門裝修私人屋苑或者獨立屋,相信定位會較高檔次,價錢相對會較貴.
即使有以上4大重點,依然無從入手?就等COZYRENO幫你啦!我哋有多年緊密合作嘅師傅,亦清楚知道唔同師傅嘅專長同作風,我哋會根據你嘅要求,提供唔同師傅畀你揀之餘,仲會以第3方身份由報價開始監察至工程完成為止,咁就唔怕裝修師傅會走數或者工程爛尾啦!
立即 按此 免費體驗專業裝修咨詢服務,同專業顧問瞭解更多我哋擁有豐富經驗嘅裝修師傅團隊詳情啦!


text:
飲奶粉熱會氣嗎????
-
隻隻都係咁?
-
R last edited by
因為奶粉係烘焙咖
-
咁講即係飲親都熱氣?
-
MAY last edited by
said in 飲奶粉熱會氣嗎????:
隻隻都係咁?
我個個飲A+,暫時唔覺特別熱氣,日日有便便
-
MAYMAY last edited by
said in 飲奶粉熱會氣嗎????:
咁講即係飲親都熱氣?
都要睇奶粉同BB夾唔夾,我個個每星期都有沖開奶荼佢飲,好健康
-
yukiyuki last edited by
又唔會呀,仔仔食illuma organic都唔覺熱氣,便便都日日都有添
-
Winnie last edited by
都唔係呀,我阿女依家食緊個隻babynes唔熱氣,
奶粉入面又有活性益生菌,便便去得幾好.
-
R last edited by
咁你可以揀D 對佢腸胃好既就OK!
-
請問邊隻會對佢腸胃好的?
-
唔甜既奶粉無咁熱氣
揀S26 ULITMA無加蔗糖個D~
-
said in 飲奶粉熱會氣嗎????:
請問邊隻會對佢腸胃好的?
有膳食纖維既奶粉會有助腸臟蠕動
S26 ULITMA 有66%
-
YELLOW last edited by
@beautysa 呢隻係水溶性膳食纖維真係好多,唔怕冇得去大便
-
@beautysa 請問呢隻可以點開始轉?
-
KK last edited by
said in 飲奶粉熱會氣嗎????:
said in 飲奶粉熱會氣嗎????:
隻隻都係咁?
我個個飲A+,暫時唔覺特別熱氣,日日有便便
我個個都係飲A+,同埋我日日比水果佢食,好少便便問題
-
ELLA last edited by
可以上惠氏官網跟佢個轉奶表就OK
-
said in 飲奶粉熱會氣嗎????:
@beautysa 請問呢隻可以點開始轉?
我係逐餐加上去
慢慢比BB 適應左先
-
BOBO last edited by
我個個飲ENFINITAS,便便唔硬,唔覺熱氣上火
-
yoyoluv123 last edited by
我大仔6個月後轉S26 ULTIMA, 都唔覺佢熱氣~~


text:
之前大家有留意我Facebook post都見到雜果沙律收到幾份玩具”反”斗城嘅戶外活動產品後, 就笑到見牙唔見眼.
雖然未到暑假, 但星期六日嘅天氣都好好天, 咁梗係帶埋呢啲戶外活動產品同雜果沙律去戶外玩放下電啦! 係佢地盡情玩嘅時候, 我老公捕捉咗唔少佢地玩得開心滿足嘅樣子同大家分享下.同時, 我會介紹下呢幾份玩具嘅特點丶配件及根據雜果沙律嘅結論評價下呢啲玩具嘅好玩指數, 等大家選擇戶外活動玩具及暑假玩具比小朋友時可作參考, 唔使太傷腦筋! [好玩指數: 5粒星星代表最喜歡]
可調式三輪滑板車 Y Glider XL
可調式三輪滑板車嘅特點係具備Yvolution專利設計的轉向方法,所以小朋友可以好舒適咁滑.另外, 手柄可以調校不同高度, 啱不同高度嘅小朋友玩(5至9歲).
好容易安裝, 只需將手柄連接滑車車身就可.
沙律開始試玩啦!
滑啊! 都幾順, 同埋都容易控制.
輪到妹妹雜果啦!
一邊滑一邊八掛望人…哈哈!
踏板企上去比我屋企果個部堅硬, 無咁容易失平𧗾, 感覺安全啲.
用後感: 本身屋企都有一部滑板車, 但雜果沙律見到新嘅滑板車就爭住要試部新車, 一來顔色係佢地至愛嘅粉紅色.二來佢地話手柄可以就啱佢地高度, 唔會覺得好辛苦.沙律話呢部滑板車比之前個部滑起嚟更順暢同埋隱陣啲.
好玩指數: ★★★★ (可能屋企有一部, 所以無咁新鮮, 但佢兩個其實成日都去公園滑幾圈, 而家可以兩姊妹一齊滑啦!)
特大沙灘波
一個超大型沙灘波, 充滿氣後大約長達75cm.
努力充氣中! 加油!
好大個啊!
兩個妹子互相拋球
搶沙灘波, 可以走嚟走去, 幾開心!
用後感: 雜果沙律見到咁巨型嘅沙灘波好興奮, 佢兩個話好鐘意同我玩互拋沙灘波,又互相追逐搶沙灘波, 兩個玩到哈哈大笑,呢個絕對係好好嘅親子及互動活動.如果約埋一班小朋友去沙灘玩呢個特大沙灘波應該仲開心.不過, 個沙灘波真係好大,所以充氣確實好攰, 最好父母跟小朋友輪流充氣, 咁就好啲.
好玩指數: ★★★★★
暑假除咗帶雜果沙律玩戶外活動外, 有時都會留待家中等兩姊妹free play下.有個治療師同我講原來小朋友free play時係可以自己將一些情緒調整好, free play即乜都玩得, 我諗以下呢兩樣玩具都啱佢地.
奇妙花仙子
一盆會唱歌跳舞嘅花, 有兩個遊戲模式: 魔法模式及跳舞模式.魔法模式就係摸下個花盆或淋水(包括淋花水壼一個), 佢就會發出開心聲音或唱歌 (超過15首歌曲), 仲可以錄低小朋友聲音, 花仙子會唱返出嚟.跳舞模式就係花仙子跟住我地播嘅音樂或聲音跳舞.
奇妙花仙子
睇下雜果聽到音樂,即刻唱歌跳舞, 手舞足蹈.
又幫盆栽淋水, 等佢快啲唱歌佢地聽!
仲可以下載手機程式配合花仙子玩
包括selfie扮花仙子
用程式控制花嘅動作, 同埋有15首歌曲
小朋友可以自己彈琴, 花仙子就跳舞.
用後感:雜果沙律成日係屋企唱歌跳舞, 呢個魔法盆栽完全啱嘥佢地.佢兩個話盆花好可愛, 會唱歌跳舞, 又可以錄低自己把聲, 仲成日話要淋花等魔法盆栽開心啲可以陪佢地玩.仲有可以用手機程式配合花花一齊玩,佢地不知幾興奮.絕對係一樣令小朋友輕鬆快樂嘅玩具, 唱唱歌, 跳跳舞.不過個人覺得如果花仙子可以唱耐啲會更好.仲有小朋友可配埋其他魔法盆栽及魔法蟲蟲一齊玩, 應該更開心熱鬧.
好玩指數: ★★★★
12吋 Nemo發聲毛公仔
Nemo毛公仔長約12吋,內置白天和晚上模式, 白天時Nemo 會講新戲Finding Dory入面嘅經典對白.夜晚可以播放15分鐘海洋嘅聲音.
用後感:本身雜果沙律未睇過第一集嘅Nemo, 所以對Nemo唔多認識.最近我知暑假會上第二集 Finding Dory, 於是我都大概講咗少少比佢地知,當佢地見到12吋Nemo發聲毛公仔更加瘋狂, 無限loop Nemo講嘅對白, 又成日攬住佢.不過最正係晚上模式可以播放海洋聲音, 聽住咁舒服嘅聲音, 我都想快啲入夢鄉, 何況兩位小妺妹? 佢地咁快瞓著, 我咪可以做自己嘢(其實係我嘅評價)…哈哈!
12吋 Nemo發聲毛公仔
可調校白天和晚上模式
無限放Finding Dory入面嘅對白
攬住佢kiss kiss
有海洋聲音, 聽住好舒服,雜果話咁快瞓著!
好玩指數: ★★★★★
總結:
四樣玩具中雜果沙律最鐘意嘅係Nemo發聲毛公仔和特大沙灘波. 大家睇完雜果沙律試玩情報後,大家都可以睇下有無邊樣啱你小朋友係呢個夏天玩.又或者大家可以去玩具“反” 斗城睇下有乜其他玩具啱小朋友.因為玩具“反”斗城正在舉辦「戶外玩具熱選」活動(即日至7月4日).活動中佢地精心為不同年齡層小朋友挑選多款戶外丶水 上活動及人氣玩具產品等大人小朋友都可以開心地迎接暑假.暑假時有好幾套啱小朋友睇嘅電影上畫, 例如:「海底奇兵2」,「憤怒鳥」,「美國隊長3:英雄內戰」等, 而玩具”反”斗城亦會同時推出呢啲電影嘅玩具產品,我肯定我兩個女又會迷上新嘅卡通人物.而家係玩具“反”斗城買任何產品滿HK$2,000就可享免費送貨,有時買多咗都唔使拎住啲戰利品咁狼狽同小朋友返屋企, 又幾好喎!


text:
[靈異] [愛情] [我同條女敦倫外傳]我屋企養左隻女鬼...: 女神的惡行
總之我唔信,你班女仔無非想離間我地姐,我唔會中你地計,Chole姐呢刻都開得口當我係佢男朋友仲點會係假!
「阿洋你唔好聽佢地亂講,我真係當你係我男朋友.」
Chole姐變得好陰聲細氣咁同我講,同平時惡死嘅佢完全唔同,呢一刻我已經俾佢對我嘅愛衝昏左頭腦,估唔到我會有機會真係做到佢男朋友,我內心裡心如鹿撞.
「係囉你地班八婆咪撚亂講喎,我不知幾愛我條女,你地做咩事係咁煩住我條女.」
呢刻嘅我全身充滿保護慾,我已經唔理咁多盡一切可能唔俾佢地接近Chole姐.
「佢呢刻當你係仔,轉過頭都可以當返你係隻兵咋,佢淨係會利用你,我地呢幾個本身都係佢好姊妹,之前見佢好慘咁問我地借錢所以借錢俾佢.」
「佢向我地逐個借,借完一次又一次,但之後有借冇還,次次叫佢還錢都話冇錢還淨係識得拖.」
「屌你冇錢還又去買名牌包包著新衫買新公仔?分明唔撚想還錢想拖數想賴帳啦條仆街.」
佢講到啲新衫同公仔,其實都係我買俾佢,根本唔係用佢嘅錢.
「拖數都不特止,最嬲係佢仲係度著到靚一靚咁姣埋我地條仔借錢,屌你如果唔係我地條仔講返俾我地聽,實俾呢條臭雞姣撚埋上床啦.」
「成撚日話自己幾慘幾慘,其實就姣撚到出晒汁,仲話好姊妹喎,好姊妹係佢眼中條仔都係攞黎俾佢執兩劑架咋.」
「正一犯眾憎,依家個個知道佢拖數唔還仲要周圍姣仔都已經個個疏遠佢同佢絕交.」
佢地你一句我一句不斷數Chole姐啲惡行出黎,聽完後真係刷新我三觀,乜平時我識Chole姐係咁衰咁姣架咩…?冇可能,佢一定唔係呢啲人,我唔信,當中一定有啲咩誤會.
「總之你條仆街今日一定要還錢啊,條數已經拖左好耐,我就700,Yuki就1500,Cherry就1400,Tracy就500,仲有我地條仔每個都幾舊.」
佢地講到言之鑿鑿咁,照咁講如果係真嘅話爭落接近5000蚊啦喎…對我地學生黎講都真係一個頗大嘅金額.
「係咪真架…?」
我驚訝地望住Chole姐反問一句.
「唔係真架,我冇姣佢地條仔,係佢地老作講衰我,同埋我邊撚度爭佢地咁多錢,假架.」
當佢對住我講緊野之時,我仔細留意佢個樣同身體後,我發覺佢塊臉瘀左兩撻,兩隻手亦有唔同大小嘅瘀痕,咁多瘀傷一定係俾人打到咁,邊個咁大膽將你打到咁?
「咦,點解你塊臉同手瘀晒,邊個搞成你咁?」
「咪…咪佢地打鳩到我咁,佢地係學校迫我還錢.」
身為以前俾人恰嘅我,我聽到後心中十分氣憤,我明白俾人恰有咩感受,佢地為左叫Chole姐還錢竟然打到佢咁?
還錢姐,洗唔洗郁手郁腳,咁同欺凌有咩分別,同我以前又有咩分別?仲要身邊嘅係我一個重要嘅人,佢地竟然敢打到我條女瘀晒…
「喂你唔好老屈我地喎,我地幾時有打過你,今朝返黎你已經瘀晒.」
「你唔好諗住屈鳩我地唔還錢喎,總之今日你一定要還錢,呢條數已經拖左好耐架啦,你唔好諗住繼續拖.」
呢刻嘅我已經俾怒火衝昏左頭腦,咩說話都聽唔入耳,淨係凝住佢地將我條女打到咁傷,成班人圍住一個打好開心?
「你老味我地家下就唔還呀你吹咩,你地打我條女在先就係你地唔啱,點解仲要還俾你地,你不仁,我地就不義!」
「同埋食屎啦你班八婆,依家我條女借到錢係佢嘅能力,係你地心甘情願借,還唔到都預撚左啦.」
「仲有好心你班豬扒照下你地塊鏡啦,你地條仔咁易俾人姣到借錢係因為你地柒唔夠吸引咋,用你地個豬腦諗下啦!」
我終於忍唔住我要爆啦,因為Chole姐俾佢地打到咁我已經理唔上咩欠債還錢天經地義呢啲道理,我呢刻淨係知我要屌柒佢地,我要保護Chole姐還返俾佢一個公道.
「乜撚野呀你兩條仆街,唔還錢仲大條道理咁屌柒人?仲要你同條臭雞夾埋唔還錢,你兩個正一狗男女.」
「咪撚理佢地我地走.」
說罷我就帶住Chole姐調頭準備離去.
「喂你地咪撚諗住走呀,你地還錢啊!」
然後佢地4個女仔見狀當然都即刻走上前追諗住抓住我地,但我唔打女仔,同女仔打交一定係佢地佔優,呢個時候唯有召喚一個「人」出黎幫我.
「周雪盈!」
我大叫一聲,Chole姐感到一下愕然地望住我,佢一定覺得好奇怪,佢已經第二次聽到我大叫呢個名.
冇耐阿盈就出現左係我面前,正當佢地就黎抓住我地之時,阿盈見狀亦知咩事,佢隨即走到我身後.
「你班仆街走乜撚野,還錢啦…」
說罷下一秒阿盈伸直雙手做出一個推開佢地嘅姿勢,然後周圍就好似形成左一道強大嘅氣場咁將佢地紛紛向後推倒跌在地上.
「Chole姐,襯佢地跌低晒我地快啲跑返屋企.」
Chole姐見到身後嘅情況後感到不可思議地O晒嘴,一切都黎得太突然,佢一定唔知我咁勁有呢種能力,但要召喚到阿盈出黎幫手我都有少少覺得自己冇乜用.
「你啱先做咩黎…?點解你講左個名之後佢地會跌晒落地下?」
「你唔好理我啦,我地依家快啲返屋企先,費時佢地追上.」
當然佢地係唔會追上,因為阿盈會係後面保護住我地,我就咁拖住Chole姐隻手跑住帶住佢返屋企,好浪漫好有愛,第一次拖住佢隻手嘅我,我個心簡直溶化了…


text:
仲記得係世界盃開始之前,費基亞同利物浦嘅轉會傳得鬧哄哄,但係最終因為係轉會費上面有出入,而令到呢一單轉會失敗收場,而里昂方面仲係官方發表聲明話費基亞唔會離隊,仲會繼續留效.但係最新嘅消息係隨著巴西門將艾利臣嘅加盟,紅軍有機會重啟同費基亞嘅談判,而費基亞亦跟隨咗法國隊奪得世界盃冠軍,因此宜家都係一個合適嘅時機俾佢自己考慮一下自己嘅未來.利物浦領隊高普就好希望可以將呢位法國球員帶到晏菲路,以接替古天奴留下嘅空缺,而同時間亦傳出張伯倫提早收咧嘅消息,利物浦再一次出手求購費基亞亦有可能成真.
講返張伯倫先啦,高普本人亦都證實咗呢個消息,就係張伯倫將會缺席下季整季嘅賽事,呢位球員係四月份對陣羅馬嘅歐聯比賽中受傷,而此之後佢一直都未有再代表紅軍上陣過.小編覺得比較可惜係個期張伯倫嘅狀態其實唔錯,宜家養傷之後又需要一大段時間先可以搵得返比賽狀態.消息就話,當時張伯倫唔想講自己受重傷嘅消息係因為唔想影響到利物浦踢歐聯決賽,高普就覺得宜家係一個合適公佈嘅時候,所以先會選擇公開呢個消息.講返轉會,艾利臣已經乘坐一架私人飛機去馬英格蘭,佢亦都會係未來幾日完成體測,消息就話佢嘅轉會費高達6700萬英鎊,佢將會同利物浦簽一份5年合約.呢一單轉會係利物浦嘅第四筆收購,之前已經有基達﹑法賓奴同沙基利嘅加盟,而有無可能仲有第五筆簽約呢?
根據消息人士透露利物浦已經重新探討收購費基亞嘅可能性,先前利物浦為呢位法國進攻球員報咗上5300萬英鎊嘅報價,但係係體檢之後紅軍發現費基亞有一些膝傷舊患,所以佢地係最後一刻叫停咗呢單轉會.但係高普並無完全對費基亞失去興趣,所以呢一個星期利物浦會嘗試再次同里昂坐低傾傾.小編就覺得費基亞轉會嘅成數唔大,因為里昂個邊都發出咗官方聲明,而沙基利亦都嚟咗成為左前場嘅一個補充,係艾利臣嘅收購上面,紅軍亦都用咗極多嘅轉會費,換言之利物浦可能無足夠嘅財力去完成呢一筆簽約,但係呢個亦都取決於球員本身嘅意願,相信未來幾日好快就知道最後會出現咩結果.你地又想唔想見到費基亞加盟呢?小編就斷估,買佢返嚟唔會係用嚟掃蕩同搞下氣氛嘅,係真係有用咖﹗


text:
情人節就快到啦,你哋啲情侶準備好激情奔放咁做愛未?今次由我哋Wanta 玩具狂熱團隊嘅Magic Fingers,公認為挑戰女女玩具界嘅實驗師,為大家隆重介紹情人節日專屬嘅玩具.雖然自慰棒未必適合所有女伴,但對於Magic Fingers嚟講,佢對自慰棒嘅著迷程度係有過之而無不及.我哋一齊嚟睇吓點解佢咁鍾意呢個雙頭假陽具Fun Factory - New Wave 浪潮.
呢個雙頭假陽具做緊特價優惠!
快啲㩒入去睇吓啦~💝 Wanta 2021 情人節大優惠💝 立即睇 ►►
哈囉我係Magic Fingers今日就俾手指抖一抖,為大家試吓呢個形狀獨特嘅假陽具Fun Factory - New Wave 浪潮.呢個假陽具嘅設計原意係俾用家一個人玩,但意外被我發現到有無限可能嘅玩法,所以玩具狂熱團隊就挑選咗佢嚟我同女伴嘅實驗性玩具.結果發現⋯⋯
佢超乎想像嘅彈性令我哋非常驚嘆 !
我會主要從呢三點: 質地,靈活性同構造,介紹呢個玩具點樣令你哋嘅性愛更加火辣辣!
加上妳最鍾意嘅潤滑液 - Mixgliss - 無香味 水基潤滑液(法國製造),等New Wave更滑身,更容易感受佢獨特嘅紋路同刺激!
-無香味
-以水作為基底
-透明不黏膩
-適合任何時候使用
-可配合安全套和性玩具使用
-於法國評定為IIa級醫療藥品:絕對安全
Fun Factory 出品嘅玩具表面都有比較強烈嘅摩擦感,原因係可以保持潤滑液嘅濕度,同時畀用家獨特嘅濕潤摩擦力.
抽插嘅時候,假陽具不斷摩擦陰道,令我哋想要更多...
佢一定係假陽具界中嘅奇葩.佢本身嘅形狀好似一個「W」字.一個人玩嘅時候可以將佢摺埋,令兩個頭掂住一齊,
咁就有呢個可愛嘅心形出現㗎啦,
係咪好啱情人節呢~
因為佢嘅柔軟彈性,我哋可以試到唔同嘅性愛姿勢:
我可以一邊用呢個雙頭假陽具,一邊俾女伴愛撫,
又或者我哋一齊玩又得姐!
2.1 改良版傳教士式 (單人)
a. 平瞓,將cushion墊係pat pat 下面
b. 張開雙腿
c. 將圓滑嘅假陽具頭慢慢插入陰道
d. 將橫紋嘅假陽具頭屈向自己,插入後庭
e. 外露部分可用作手把
f. 揸住手把,慢慢抽插直到妳搵到啱嘅節奏
呢個經典體位通常會墊一個枕頭係下面,但如果我同女伴一齊嘅話,佢會負責控制速度同力度, 我就只需要瞓低,好好咁享受雙重插入嘅感覺!同時,佢另一隻手仲可拎住我最愛 震動器 Womanizer放係我嘅陰蒂.
呢種多重歡愉快感簡直直沖頭腦好正啊!
2.2 蹲坐式 (單人/雙人)
a. 將假陽具屈曲成U形
b. 將佢放係一個平面上,令雙頭都向上
c. 單人: 蹲坐係上面,將雙頭分別地插入陰道同肛門
d. 雙人: 面對面,一齊蹲下,將雙頭分別地插入妳哋嘅陰道
e. 青蛙青蛙跳!
因為我冇乜運動細胞,再加上我平常唔多用假陽具,呢個體位對我嚟講有啲攰.
但係!呢個體位令我感受到個假陽具點樣不斷地挑戰我G點嘅極限!
點都好啦,我會練體能令自己更Fit去玩呢個體位.
2.3 Pat 對Pat (雙人)
a. 四肢支撐住去跪低
b. Pat對Pat咁,一人插入一邊
c. 郁動妳哋嘅Pat Pat,前後前後咁郁
呢個係我所有試過嘅體位入面,最鍾意嘅一個體位! 我同我女朋友都好鍾意四腳爬爬咁樣去感受抽插快感,呢種同時一齊郁係對我哋一種嶄新又滿足到慾望嘅體驗!佢會刺激到妳每一個敏感點,又唔會好似青蛙跳嗰個咁攰.
2.4 面對面式(雙人)
a. 就好似剪刀式,面對面坐低
b. 將雙手同腳擺成一個「蟹」嘅姿勢
c. 插入假陽具係妳哋之間
d. 互相交織妳哋嘅雙腿
e. 前後咁郁
我好鍾意呢個體位帶嚟嘅親密感. 望住對方,同時感受假陽具嘅抽插,令性愛昇華到另一個境界.妳哋一定要試吓!
*體位參考自 Cosmopolitan, How to use a double ended dildo, Oct 4, 2018.
(照片:假陽具)
就如我上面提到,「Fun Factory - New Wave 浪潮」本來係設計俾單人使用,佢波浪紋嗰個頭都好貼合我陰道嘅構造.佢幼身有波浪紋嗰邊,帶到俾我嘅快感唔比圓滑嗰個頭輸蝕. 另一方面,圓滑嗰個頭暫時對於我嘅陰道嚟講大咗啲,但我諗只要用多幾次,我嘅陰道就可以適應到個粗度,亦都會適合妳哋其中一個.快啲嚟Wanta嘅銅鑼灣 / 中環 門市睇吓佢嘅Size啦!
Fun Factory - New Wave 係一個好正,好可愛嘅性玩具, 無論係自己一個玩,定係兩個人一齊玩,你哋都會鍾意佢!
不論係質地,靈活性定構造,都係特別設計,好值得一試再試.呢款產品依家做緊優惠,千祈唔好錯過,記得買返個俾你或者同伴侶一齊分享快感!提早同大家預祝:情人節快樂!
快啲㩒入去睇吓啦~💝 Wanta 2021 情人節大優惠💝 立即睇►►


text:
同佢一齊半年,經朋友介紹,最近分左手.
未識佢之前有年半無拍拖,因為之前俾人hurt得多,所以覺得單身嘅日子好開心,想點就點,好free,又唔洗擔心俾人傷害,所以唔敢開始一段關係,不過見自己年紀唔細,係時候要搵一個真心對自己嘅人,所以終於肯踏出第一步,經朋友介紹認識左佢,第一印象覺得佢無特別好吸引,但對住佢又有小小緊張,連佢個樣都無點望過,之後交換電話,傾左一個星期左右單獨約左出街,我哋唔係去啲咩浪漫地方,而係陪佢去睇傢俬,因為佢將會自己住,想搵我一齊俾意見,我都無咩所謂,唔會覺得悶,都有小小開心,所以佢間屋嘅部分傢俬都係因為我而揀,最後單獨出左幾次街好快就一齊,因為我哋興趣都幾夾,好傾得埋,但我哋當初講一齊嘅時候有傾過都係試下,如果覺得唔岩就要出聲,啱啱一齊嘅時候,我都好唔習慣,好似唔記得點拍拖,加上我哋工作關係,好難夾到時間見面,同我份人係一個好冷靜,外冷內熱嘅女仔,好就得人同好簡單,不過就唔識表達自己,我哋一齊嘅時間咁岩就係佢生日,之後聖誕同新年,佢生日嘅時候我諗住氹佢開心,所以準備左佢鍾意好耐嘅公仔俾佢,佢一直唔捨得買,佢收到嘅時候係睇得出佢真係好開心,之後佢就開始忙間屋嘅事,因為佢話想盡快搞掂,等我哋可以快啲二人世界,到佢之後間屋終於搞掂,佢搬咗入去,比左key我,我都好開心,不過我當時都唔係成日上去,夾到假先會上下去,同佢轉左另一個部門,時間上越嚟越難就,加上第五波疫情,更加少左時間見面,其實係當時我已經覺得佢無當初同我一齊時嘅熱情,見面少左,無點主動叫我上佢到搵佢,因為我性格好被動,就算好想見都唔知點出聲,我唔confirm我會唔會阻住佢,我哋亦無點傾過電話,淨係WhatsApp,終於有一晚,佢主動同我傾,問我覺唔覺得大家個熱戀期太快過,我話覺,佢話我同佢鍾意啲類型係完全相反,但係當初就係想同我一齊,當下聽到都幾唔開心,又話唔確定我係咪真係鍾意佢,因為我唔識表達自己內心世界,佢話feel唔到我嘅愛...佢話開始無信心繼續落去,我果時就諗其實佢當時追我嘅時候都知我係點..不過我都認,我成日收埋自己..加上當我感覺到佢對我無咁熱情,我都開始卻步,我答佢,咁我哋再試多陣,努力過唔岩就算啦,佢話好.之後我都開始改變,會主動多左,打電話俾佢,又話搵佢,雖然都仲係好少見,直到前幾日,我話收工搵佢,佢話好,上到去飲左少少酒,終於佢同我講話知我有努力過,但感覺無分別,佢話自己無想像中咁鍾意我,我當下真係好唔開心,我連點解都唔想問,佢都無解釋,我話咁算啦,當晚我想走,佢拉住話好夜,第日先,成晚無瞓過,天光我就執嘢走,走之前佢攬住咗我,但我無主動攬佢,搭的士期間我係咁喊,我發現其實自己都係鍾意佢,只係可能自己當初唔識得點樣去做,不過我係唔會死纏爛打果種人,亦都唔會主動搵佢,但呢幾日係咁諗住佢,究竟佢係咩心態,真係唔明.
同佢一齊半年,經朋友介紹,最近分左手.
Hello~好多謝你嘅分享~好明白你由原本一個人,自由自在嘅狀態,進入一段戀愛關係嘅時候,會有好多嘅迷惘同埋忐忑.好欣賞你同佢喺一齊嘅時候有達到共識,同埋列清楚個人嘅界線,承諾如果覺得唔啱就要出聲,向對方坦白.就算對佢嘅第一印象唔係特別深刻,但係因為興趣相投,最終都係選擇左對方.即使拍拖嘅時候唔係去啲浪漫啲嘅地方,反而要幫對方揀傢俬,你都一啲都唔介意,反而有啲開心.而對方就想快啲搞掂屋企嘅事,可以同你上去二人世界.以上嘅例子都睇得出你哋兩個都好重視呢段關係.其實都明白喺疫情期間出入好唔方便,加上工作關係,時間真係難就,變相令到相處時間少咗,感情慢慢變淡,真係幾無奈嘅.聽到你話自己係外冷內熱嘅人,所以比較被動,但係喺聽到對方嘅意見之後,都有努力嘗試作出改變.雖然對方未必察覺得到,但係你勇於改變嘅呢個勇氣係非常值得嘉許嘅,唔需要怪責自己.
其實喺一段關係裏面,最緊要嘅就係溝通,有啲時候唔講出嚟,對方可能真係唔知道你點諗.其實表達自己意見嘅方法有好多種,文字,音樂,圖像,甚至肢體語言都可以,唔一定要大大聲聲將愛講出嚟,搵一個你覺得舒適嘅方法表達就可以啦!見到佢話唔肯定你係咪真係鍾意佢,同埋覺得熱戀期太快過,可能係因為少咗見面,你能夠用嚟表達自己嘅渠道少咗,所以對方難以適應,開始質疑呢段關係嘅穩定性同埋真確性.如果唔確定對方得唔得閒,可以預先問定對方嘅時間表,準備一啲小驚喜,例如你之前送嗰個公仔咁,或者一齊制定一個時間,傾電話或者視像通話,將日常生活嘅一小部份時間特登預留俾對方,都可以令到對方覺得受重視同埋被愛.
見到你話雖然佢講覺得自己冇想像中咁鍾意你,但係又拉住你唔俾你走,仲主動攬你,係有啲矛盾嘅.如果你唔肯定對方嘅取態,直接問清楚係最好嘅.見到你呢幾日每日都諗住佢,想挽救又唔知點做,個心情一定好複雜.可以試吓坦白同對方講你而家嘅想法同心情,俾對方知道其實你好鍾意同埋好重視佢,只係唔知道用乜嘢表達方式佢會容易啲接收到,再聽吓佢嘅諗法,一齊思考吓有咩辦法可以達到平衡,再鼓勵大家將自己嘅感受同需要講出嚟,然後制定有共識嘅相處模式.
喺愛情裏面冇嘢係恆久不變嘅,好多時候都需要磨合同協商,共同努力,面對唔同階段嘅困難同挑戰.有陣時的確會覺得好攰,同埋好心噏,需要搵一啲渠道抒發,尋求安慰同建議.好歡迎你繼續將煩惱話俾我哋聽,我哋會一直喺度支持你,希望你喺愛情嘅路上會得到幸福
好多謝你哋嘅意見.我都明白可能自己真係唔識得表達感受出嚟,我都曾經問過自己,點解當有唔開心嘅時候唔再強烈啲表達講出嚟,係當時我又同佢講過,我哋真係好少見,佢答我無辦法啦,佢工作忙,時間又難就,我當時無出聲,我只係覺得如果想見一個人無論點都會抽到時間,所以就算想點樣表達我嘅感受,又或者想比小驚喜佢,都好似做唔到.其實佢自己住,我相信可以相處嘅時間其實可以好多,但係佢好似唔肯犧牲,我感覺唔到佢好想見到我,可能當時佢已經開始feel到對我嘅感覺變淡,我都開始落閘,不過大家一路都冇講..感覺已經冇咗佢當時追我嘅嗰份熱情.但係都想嘗試,其實係分手第二日佢有搵過我,問我係咪嬲緊佢,我話係,因為佢未忘記前任,佢話呢個都係一個可能性,最主要係同我相處感覺,我就話,你無想像中咁鍾意我嘛,佢答嗯..我之後就完全冇覆過佢,我當時係諗,佢係咪二次傷害緊我,其實佢搵我做咩呢?我真係喊又唔係笑又唔係,只係好心噏..心諗佢想點?分手時佢有問過我我哋會唔會再見,我答唔會.因為我係到諗,究竟佢同我一齊嘅呢半年係咪假?佢話無想像中鍾意咁點解要同我一齊..我好懷疑,但我都完全無問過佢,就算呢一刻我會諗住佢都好,我都唔敢去搵佢,因為就算知道真相,我相信唔係我想要嘅嘢..我有時都會望電話睇吓佢會唔會有機會搵吓我,但另一方面我又想佢唔好搵我,我想努力忘記佢..好矛盾
Hello明白你喺呢一件事上面都有可能會怪責自己,點解嗰陣唔表達多啲自己嘅感受,或者個結果會唔一樣.但都想同你講,一段健康嘅關係入面需要兩個人去維繫,見到你有提及佢因為搬屋同埋工作嘅關係選擇少啲陪你,而你喺呢方面就覺得其實如果想見無論點都會抽倒時間,我哋喺度見到你同佢想法嘅分別,所以即使你做咗主動嗰個,對方都未必想配合🥲但你亦都唔需要覺得好無奈或者點解對方唔肯配合,可能只係喺呢個話題上你同對方冇一致性嘅解決方法,唔代表你咁諗/佢嘅諗法有錯~
好似上面嗰位同事所講,無論喺任何關係入面,溝通都好重要.都明白當佢搵返你嘅時候,佢坦白佢未忘記前任呢一個答案好傷害到你嘅心,而且聽到佢話冇想像中咁鍾意你,真係好大打擊但如果睇返轉頭,如果可以好好地溝通,了解大家嘅想法,有可能你哋都會願意表達自己嘅想法.或者如果從一開頭你就好鍾意佢,但你知道佢未放低前任,而且對你唔係好大感覺,你仲會唔會同佢開始呢段關係?相信如果要開始下一段關係,你嘗試喺開始關係之前了解多啲對方嘅想法,亦都比對方了解你嘅想法,就可以避免呢啲誤會,亦都希望開始咗關係之後,同伴侶有一個持續嘅溝通,都可以令一段關係入面避免產生「估吓估吓」嘅情況
最後明白你而家嘅心情會好矛盾,你又會想對方搵你,但你又好想忘記佢但相信你知道一樣嘢,就係你希望喺親密關係入面追求一個點樣嘅伴侶/關係.呢段時間可以當係比自己冷靜下,除咗重新諗吓對方係咪你想要嘅人,亦都可以諗吓其實你下一段親密關係想得到啲咩,或者你期待對方會為你做啲咩.呢度可以推介一個測驗俾你,叫做「愛之語」(love language),佢可以反映到自己對一段關係嘅需要,同埋有啲咩期望.當你做完呢個測驗,佢會顯示你係屬於邊一個種類嘅人,例如有「肯定的言語」,「身體的接觸」,「禮物的饋贈」等.以「肯定的言語」為例,佢就係反映你喺一段關係裏面期望有正面,鼓勵,有同理心嘅溝通方式.行為方面,會期望對方係不經意嘅時候送一啲鼓勵嘅字條或者信.你都可以試吓做呢個測試,幫助自己整理一下係一段關係入面你需要啲咩,同時都可以了解吓自己


text:
#383 佢就係捉緊比例既問題
只要你同佢講:個個,好少,好多,大部份,全部,(完全)冇 ......
你就走唔甩
因為呢d字眼根本等於講左等於冇講.
對件事唔一知半解先會用呢d字
如果你未同佢「交流」過,你係唔會明 (我唔係淨係得鏡post先至同佢交流過,以前其他topic都試過)
重點唔係講數量嗰個人對件事係咪一知半解
而係喺一個原本冇爭論成份既topic
,無啦啦有條友彈出嚟捉d無謂字眼,唔知為乜
舉個例,喺個gp度同班朋友分享下今日既經歷
:我今日去XX商場好多人呀,原來明星A喺嗰度搞活動
: 係咩?咁有咩睇呀?
點知有條友彈出嚟
: 好多人?有幾多呀?你有咩證明有好多人?
: 嗰個明星而家好紅架,有好多fans,所以商場咪迫爆囉
: 明星A點紅法?賣碟賣到幾多?夠唔夠XXXXXXX,YYYYYYY,ZZZZZZ(一堆外國歌手)賣得多?
: 而家香港冇咁多人出碟
架喇,但佢有好多fans囉
: 明星B仲有出碟喎,咁點叫冇人出碟
?明星A都冇銷量,點叫做有好多fans?
: 咁成個商場都迫爆都唔叫有好多fans?
: 咁夠唔夠我去過既XXXXX Event(外國大型活動)多人吖?我去過嗰度就真係多人,事實上你都證明唔到商場有好多人,佢有幾多fans? 你有冇數據?
: 明明開心share今日所見所聞既對話就變成咁
又舉個例,約朋友睇戲
: 近排有套新戲上呀,好多人睇過都話正,一齊去睇吖
: 係咪架?咁幾時去睇吖?
: 好多人話正即係有幾多?你有冇數據證明有幾多人話過好睇?有冇學者評價過呢套戲係好睇?
其實一個閒話家常,吹下水既topic
我真係唔明點解講乜Q 野都要用數據證明乜乜物物
咁去廚廳食個飯使唔使個廚師證明d 食物/烹調手法係食得先呀


text:
呢輪 blog 友阿 Yen 成日都整果凍,睇到我心郁郁都想試吓整,於是就問佢喺邊度可以買到蒟蒻粉,原來喺二記已經有得賣,平時都無留意到.所以上次又再幫 Louisa 買 cream cheese 時,就順便買包蒟蒻粉返嚟試吓整.買咗返嚟之後,又咁啱得咁 "橋",老豆又拎咗啲樹上摘嘅荔枝返嚟,咁就啱哂喇,要嚟整果凍啦!但係無理由就咁將啲蒟蒻粉煮溶,加啲砂糖就算 o架!諗咗好耐,最後就決定用紅茶配荔枝啦!
材料:
新鮮荔枝 3粒
蒟蒻粉 10克
砂糖 2湯匙
水 1杯 (240毫升)
紅茶茶包 1包
- 荔枝剝殼,去核,切碎粒備用.
- 先煲滾水,放茶包落煲度,後轉中細火將茶葉煲出味.
- 茶葉煲出味後,就將爐火校到最細,然後加入砂糖攪拌至完全溶解.
- 唔好熄火,繼續以最細火保暖,並加入蒟蒻粉 ,慢慢攪勻至完全溶於水.
- 將切碎荔枝肉逐粒放入冰格裡
- 之後就將啲蒟蒻溶液倒入製冰模內,放入雪櫃雪到凝固就得喇!
好睇又好食,淡淡哋嘅紅茶裡面,粒荔枝就為呢個平凡果凍生色不少.學阿 Yen 話齋,天熱時食完果凍就即刻舒服哂!
我始終鍾意蒟蒻多過大菜,啫喱,因為佢唔似大菜咁爽口,比較煙韌同有 o趙頭;又唔會好似啫喱 ( 魚膠 )咁軟滑,恰到好處.
Notes:
- 蒟蒻粉同水嘅比例係參考包裝袋上嘅 suggection,如果想再煙韌啲嘅話,就需要
減少水嘅份量或增加蒟蒻粉嘅份量.
- 砂糖嘅份量可依據自己口味調校,不過就建議大家可以落多少少,因為雪凍之後
會無咁甜.
- 將混合液預先倒入量杯,然後先至斟落冰格度,咁樣會方便好多!
- 紅茶包我係用 Twinings English Breakfast Tea,貪佢唔會太濃而有苦澀味.


text:
-
全港5大超靚教堂 穿越歐洲唔使搭飛機
抗疫期間雖然無得去旅行,但留喺香港一樣隨時有一秒去歐洲嘅感覺,不妨去打吓卡啦!以下五個充滿特色嘅教堂,分別係香港法定古蹟,一級歷史建築,你又去過幾多個呢?
-
先睹為快! 元朗公園5月鳳凰木紅花盛放
當企於鳳凰木底下,密密麻麻嘅紅花狀似一把巨傘,恍如一幅圖畫,紅噹噹夾道縫之間滲出絲絲微弱光芒.刮風落雨時,已有無數紅花因抵受不住而掉落,滿天紅花雖然璀璨,頭都被染紅得像香港,令人回憶起昔日自由社會璀璨繁華嘅時候...
-
尖沙嘴神秘粉紅教堂 最啱少女打卡
小編出Job去開尖沙嘴經過呢個位,位置喺正香港歷史博物館對面,估唔到尖沙嘴竟然有靚靚粉紅教堂打卡點,位置喺漆咸道南嘅粉紅教堂, 算係好神秘無乜人留意嘅打卡點. 事實上,呢間係一間玫瑰堂,由尖沙嘴市中心只係幾分鐘...
-
筲箕灣驚喜影相位 行人隧道都有得打卡?
兩個人喺地鐵站行人隧道都可以影到靚相,係咪估唔到呢?想睇我哋最靚,最滿意嗰張,記得碌到最底啦! 今次小編兩個人搵到好有pattern,好有藝術feel嘅係行人隧道之內.平時啲人通常影地鐵站條柱,特別係彩虹站,一...
-
闖進童話世界 必影花園隧道+鐵閘
兩個人想散步,不妨考慮去馬灣珀麗灣沙灘,挪亞方舟,馬灣公園,沙灘可以望到青馬大橋同日落景,瞭望台附近仲有餐廳同小食亭俾大家醫肚. 行過去馬灣公園仲有幾得意嘅影相位,包括花園隧道同鐵閘,拍拖散步時,再行入去可以行...
-
石澳絕美歐陸小鎮 情人橋+天空之鏡打卡
石澳向來係一個好舒適嘅小鎮,唔單止風景靚,仲好有歐陸小鎮Feel,好多色彩繽紛嘅彩色小屋,吸引咗唔少人前往打卡,仲有唔少特別嘅餐廳,適合拍拖散步遊覽. 之前更加有好出名嘅石澳情人橋,最啱兩個人去打吓卡,以好Ro...
-
馬鞍山石灘 最啱影婚照
經過海濱長廊,兩個人即抵達烏溪沙碼頭同青年新村,再向前行就到達馬鞍山烏溪沙石灘. 烏溪沙沙灘最出名嘅係心形石,好多人嚟呢度為咗呢個,拍拖嘅人一定會去心形石同日落景打卡. 據了解,最先係郭伯伯將石搬走方便落水游水...
-
歡樂天地重開試業 2蚊個代幣試玩
歡樂天地係唔少80/90后嘅童年回憶,包括小編.高峰期歡樂天地有25間分店,99年closed,20年後終於喺2019年返嚟啦,今次喺九展重開試業,面積約30k,有好多款經典遊戲試玩. 當中有大人細路都啱玩嘅籃...
-
土瓜灣藝術村 齋Hea好去處
位於土瓜灣嘅牛棚藝術村雖然位置有啲偏,行過去要經過垃圾房,不過都係一個幾有藝術氣息嘅地方,拍拖不妨搵吓新嘅地方. 本身會出租俾藝術工作者同提供唔同展覽俾公眾,有機會欣賞吓增廣見聞都唔錯,而入面一磚一瓦嘅建築手法...
-
饒宗頤紀念館環境清靜 最啱拍拖散步
美孚饒宗頤紀念館館內空間幾大,有超過100年歷史,主要做活化歷史建築保育,名稱以國學大師饒宗頤教授命名,並以文化傳承為宗旨. 館內有幾個區,好有人文與自然風貌,上面有翠雅山房文化旅館,下面有餐廳/coffees...


text:
九龍公園徑(Kowloon Park Drive)巴士站,位於九龍油尖旺區尖沙咀九龍公園徑南行香港文物探知館外,毗鄰海防道小巴總站,是一個南行居民巴士路邊車站,有多線居民巴士以此為總站或中途站.
此站於放大版限制區許可證的車站代號為「T1」或「T2」.
歷史
尖沙咀居民巴士站原設於廣東道帝國大廈外,後來因應九廣鐵路九龍南線建造工程,運輸署於2005年9月21日將車站遷到九龍公園徑南行現時位置,並劃有3個上落客位置.[1]
由於道路設計關係,與廣東道舊站不同,來自尖沙咀東部,取道九龍公園徑北行的車輛不能直接掉頭駛往此站[2].自此,不少營辦商將居民巴士路線回程班次分拆成兩條支線,一線由紅磡碼頭,紅磡站或尖東開出,不停此站而直接沿廣東道北行前往目的地;而另一線由此站開出,途經北京道,亞士厘道,中間道調頭,再沿九龍公園徑北行前往目的地,故以此站為回程起點的居民巴士路線較運輸署編定的還要多.
周邊設施
此站鄰近九龍公園,中港城,乘客可沿樓梯前往海防道,海港城及彌敦道一帶.
路線資料
圖集
車站
居民巴士
相關條目
註釋,參考資料
- ↑ 運輸署交通通告:《搬遷廣東道的居民巴士站》
- ↑ 最接近的調頭路線為經廣東道北行,柯士甸道東行,官涌街,閩街,上海街,柯士甸道西行及廣東道南行,但由於沿途路面狹窄而且交通繁忙,此走線並不被採用.


text:
Reddit間諜
2022-03-06 20:32:04
其實樓主我注意你好耐,本生我呢個人極度討厭網上色情,
見你係咁貼女優圖我心諗今次仲唔係有機會剷除你呢個高登敗類,
我見到呢個post好多的圖張張坦胸露臂咁,
於是開始睇下邊張露左點然後叫admin bam你啦,
屌你幾十張圖睇左我兩個鐘都未搵到,唔好話露點連暈都無,
我就死唔信邪download晒所以圖用Photoshop開,諗住放大一定搵到,
嘩點知我已經放到每粒 Pixel 慢咁去睇,乳房皮膚都係同一隻色,
點解會咁?小小破綻都會有掛?一粒PIXEL o者?
比我搵到一粒 Pixel 有乳暈就可以 BAM你嫁喇,
屌真係一粒pixel都無,
之後我打電話去問professor king點解人影相可以遮到粒點咁徹底?
佢答我有d女人乳暈比較淺色而且接近膚色叫我多加留意,
佢聽到呢單AV case後成個人好憤怒仲話要一齊幫手消滅你呢個杏家產咁話,
仲叫左佢好多學生,而家去左computer lab 幫手搵,每個人工作好認真,
一見胸部就放大到pixel size,今次醒目喇佢地,唔用目測!
係photoshop用支dropper 每粒pixel 查你 RGB,只要個顏色碼唔小小唔match就係乳暈組織黎,
今次師生動員過百人加上電腦用埋雲端技術,24/7 咁查緊你d相,
樓主你無嫁喇,你一定比我地捉到你post露暈相.我地隨時接受你挑戰,你有種就post多d曝露.


text:
小木老友阿昌成日都話做人要有義氣,就算揀女人,都要揀個有情有義嘅先得.帝濠桑拿嘅小潔正好符合晒阿昌嘅要求,佢係嗰啲為哥死為哥亡嘅女人,佢話做愛就係最大嘅樂趣,仲可以搵到自己嘅存在價值添!
小潔話自己一向都有情有義,尤其是對男人,更加係義不容辭,以前有男朋友因為第三者飛咗佢,佢都唔會嬲好耐,之後如果佢哋有困難,都肯出手相救,真係一個有情有義嘅女人.所以好多前度都同佢仲有聯絡,而且有啲仲想追番佢添,可見佢份情義,的確打動咗好多男人!
「我曾經有個前度借落好多債,我為咗幫佢,自己都借咗唔少錢,不過最終佢竟然走咗佬,我當然好徬徨,幸好佢有個兄弟仗義幫忙,我先渡過難關.佢兄弟咁有義氣,我梗係以身相許喇!仲使出真功夫,搞到佢話物有所值添!」
老友阿昌話小潔除咗有情有義之外,仲有前有後,前戲一流,事後服務又貼身,自然深得男人心.小潔話佢同男人做愛,梗係想大家都開心,所以會全情投入,前戲做到足,後戲又貼心,咁先至令男人對自己念念不忘,食過翻尋味.
「我覺得畀男人愛錫,同埋畀佢哋狂衝猛撞,先至搵到我嘅人生樂趣,同埋存在價值,可能有好多女人唔同意我嘅諗法,但係有好多男人都同意我嘅諗法就夠!我好享受佢哋喺我身上盡情爆發,令我獲得更大滿足!」
三圍:33B,24,33
年齡:24歲
撰文:荒木
攝影:阿章


text:
SEOUL OG SNEAKERS GALLERY BAR
喺首爾,有位鍾意收藏 Sneakers 嘅調酒師 ,因為有太多收藏唔知點做,準備搵間迷你貨倉或者換間大少少嘅屋存放.有一日,佢請咗幾位朋友上去幫手整理下屋企嘅珍藏,其中有朋友問:
「點解唔去嘗試將您啲珍藏借出去展示俾其他人睇?」
但依位收藏家就擔心假如隨便展示會影響寶物嘅顔色,質料等…… 之後再有位朋友講:「放去您工作酒吧咪可以解決存放問題……」
期後佢自己一個人坐係屋企,攞住酒杯🍸,諗起同幾位朋友對話,反問自己:「Sneakers 可唔可以同酒吧結合?」
從此 OG SNEAKERS GALLERY BAR 誕生~
OG SNEAKERS GALLERY BAR 店主 – Mr. Choi Moon Kyu,佢希望每一日可以係工作期間望到自己珍藏,同時又可以展示俾客人睇,決定為店內親自設計所有佈置,裝飾及燈光,務求將所有珍藏品好似畫廊一樣展現俾大家睇.佢所儲嘅 Sneakers 主要為原版 NIKE 鞋,部分仲年紀大過佢,而係咁多珍藏當中包括有經典海報,相關副産品等等,真係每一個角落都會發現珍寶;至於店主 Moon 最滿意,又最鍾意係佢幅鞋牆壁畫,每一個月都會轉一個主題;可能會問邊有咁多鞋每月換畫?Moon 佢自己話得700-800對珍藏覺得唔係好夠,所以佢有時間就上 eBay 搵「新貨」~ 不過一定要OG
假如您去到首爾都想走去參觀下,又或者同朋友一邊飲嘢,一邊欣賞佢嘅珍藏,可以去以下地址:
2/F, 736-15, Itaewon-ro ,Yongsan-gu, Seoul
(梨泰院站 2號出口直行5分鐘)
店主 Moon 只係單純鍾意儲鞋,無太多考慮,佢用自己方法式將興趣分享俾大家睇,其實真係好難得,每一個月佢會為鞋牆安排一個特別主題,暫時為止未見有重複,單單依一個想法已經令人佩服.
當日見佢其實都準備咗好多問題想問,好似佢最鍾意邊款鞋(佢即時揾對AF1),但反而我同佢傾咗最多非鞋類相關問題,例如咩類型客人會上OG Bar ,去韓國邊度滑雪最好,韓國女仔其實係點,店主點解由讀設計轉到做調酒師等等,真係同佢傾咗好多嘢,佢甚至講俾我知見到身邊朋友一個二個結曬婚,自己都想有家庭 …… 無諗過同一位第一次見嘅人可以有咁多話題,老實講,比起一啲相識好耐,但永遠喺唔同人面前有唔同樣嘅所謂朋友,感覺真係好好多.
也許,興趣可以係一種共同語言,只要您係真心熱愛您們嘅喜好.
…… 感謝店主款待,仲請我食飯,下年去滑雪再搵你吹水~


text:
東京迪士尼樂園
東京迪士尼樂園(英文Tokyo Disneyland;日文東京ディズニーランド,拼音Tōkyō Dizunīrando)喺日本千葉縣,就近東京.佢係東京迪士尼渡假區裏面,兩個主題樂園之一.樂園響1983年4月15號開幕,係美國以外,第一個迪士尼樂園.樂園分做七個主題園區,風格各有不同,分別係世界市集,探險樂園,西部樂園,明日樂園,卡通城,動物天地同埋夢幻樂園.東京迪士尼曾經係全世界遊客最多嘅主題樂園.
佢雖然以東京命名,但實際響隔籬嘅千葉縣.東京迪士尼樂園並唔屬於Walt Disney,係由東京政府自己起.
開放時間改
東京迪士尼樂園營業時間唔固定,會跟季節同禮拜幾而唔同,去之前都要睇官方網站行事曆.之不過,大部分時間,都係朝早九點開,若果撞啱假期或者旺季,會開早啲到八點半,甚至八點開.而閂門時間,九成九都都響夜晚十點,但特殊節日,好似西曆大除夕同聖誕夜咁,就會延長.
園區休息日都係唔定,要睇官方網站.
門票改
東京迪士尼有好多種飛,若果單去一個樂園,通常買一日票,單日票券只限玩一個樂園.若果重要去海洋迪士尼,多數買兩日或多日飛(護照)比較化算.另外,樂園亦有星光票,比一般票券平約莫1100日圓,但一定要響下晝三點後先可以入場,若果要玩晒成個樂園,時間好緊迫.重有隻假日唔玩得嘅夜間票券,要俟晚6點後入場,同埋冬季夜間護照,要俟晚五點後入場,有特定日子先用得.東京迪士尼,四歲以下係免費嘅.
出面網頁改
- 東京迪士尼樂園(英文)


text:
一早約咗兩個friend噚晚出嚟飲嘢,下晝改掛3號風球嗰陣,我哋三個男人都重複緊幾句說話:
「睇下晏啲落唔落雨啦,落雨就唔出喇.」
「係啦,天氣太差就下次啦!」
「驚飲完嘢冇車走,打風call車又會加價.」
三條麻甩佬都明顯想放飛機,但係又唔想做放飛機嗰個,結果一齊聽天由命.下晝我望住個天幾次,仲好天氣過平時,直至6,7點,依然雨都冇滴,所以最後都係出咗去.
不過我想強調,出到嚟之後其實係開心嘅,唔係唔想見朋友,純粹人大咗之後有一系列好奇怪嘅心理狀態,約朋友嘅時候好興奮好雀躍,到出街當日又唔知點解覺得好攰,有啲唔想出.
仲有幾種奇怪嘅心理狀態會喺我身上出現,其中一樣係對任何事都唔再抱希望,因為怕會失望,所以乜嘢都唔想爭,唔想搶,無所謂.
其次就係會對人有好感,不過好難去鍾意人.
緊接住仲有討厭參與群體活動,間唔中有啲厭世,唔知咁辛苦為乜,另外夜晚唔肯瞓,覺得自己好矯情,聽歌會想喊,因為矯情嘅人無論聽咩歌都會覺得講緊自己🤦🏻♂
我覺得自己唔識,亦好難去維持一段關係,喺每個地方都會認識到朋友,過去幾間舊公司亦有關係唔錯嘅同事,會玩得好埋,會一齊講下是非,好deep嘅分享一樣有,不過當我離開嗰個地方同埋環境之後,彼此嘅關係就冇晒後續.
唔想聯繫之前嘅人,又好怕認識新嘅人,人哋唔搵我,我通常亦唔會搵人,所有嘅關係都好似階段性一樣.
其實如果唔係要搵食,我相信自己可以匿喺屋企直至海枯石爛.
搞唔清楚以上嘅情況係咪得我一個係咁?定係好多人都有相同問題?


text:
三角游水褲
發展史[編輯]
呢種泳褲喺1978年出現.嗰時蘇格蘭泳手——大衛威奇為咗展示佢個身從第個人睇,冇乜胸毛噉,加上喺1976年奧運攞咗男子200m蝶泳冠軍嘅葳蕤成就,喺1978年嗌咗設計師設計出種同嗰時四角游水褲相比,更加少布料嘅游水褲出嚟[1].後嚟呢種游水褲喺1980年奧運開幕之後先至得到推廣.隨後好多屆游水大賽同跳水比賽都用到呢種裝備.
後嚟呢種游水褲發展到有低腰三角品種.
使用同普及[編輯]
喺邊種水上活動入面,成日都着到三角泳褲嘅,例如游水,衝浪,跳水等.呢種游水褲喺成個地球都幾流行下.喺歐美地區入面,成日都見到有游水泳客着住條三角泳褲入去水上樂園嗰度.呢種泳褲係啱水上活動同日光浴,而且乾得好快,重可以着喺條長褲或短褲入面.
三角游水褲嘅品種[編輯]
由於生產廠商出咗好多隻唔同嘅顏色同圖案,材質同用途嘅三角游水褲,所以出咗用嚟游水同埋玩水之外,以下呢啲就係喺運動競賽入面,成日出現嘅三角游水褲:
競賽型[編輯]
而家成日見到嘅競賽型三角游水褲都係腰邊有1.5英寸——3英寸長嘅版本.佢嘅主要功能係降低運動員喺水入面嘅阻力嚟提高自己嘅游水速度.而呢種游水褲係黐埋個身,盡量降低磨擦同降低凈低嘅水份.以前啲游水褲係用尼龍嚟整嘅,雖然話尼龍係有好少阻力響度,但如估長時間放喺氯氣入面就好快爛.所以好多游水褲都係揀咗氨綸嚟整嘅.而用咗里卡同複合高科技嘅游水衫材料嚟整嘅三角泳褲都係好多人成日揀佢嘅.
水球專用[編輯]
水球運動員成日都係着上面嘅競賽型嗰種,但係同競賽型唔同嘅係,呢種游水褲係又密又厚又嚴又滑嘅材料嚟整嘅游水褲.佢可以盡量減少咗運動員喺水底度嚟捉同扯住條游水褲嚟搞犯規動作.
三項鐵人專用[編輯]
三項鐵人版嘅游水褲係專門設計喺三項鐵人嘅比賽入面,呢種游水褲可以同事搞到三種唔同嘅運動.
男版比堅尼[編輯]
男版比堅尼嘅三角游水褲係個腰嘅長度方面,重窄過上面冚唪唥嘅三角游水褲,佢重更加可以突出個身,佢重係健美比賽嘅標準服裝.不過呢種游水褲凈係喺男仔嘅健美比賽度先至可以見到佢.
顏色[編輯]
一般嘅三角游水褲都係用咗深蓝,深紫同黑色等呢啲暗嘅色調嚟整.重有光嘅黃色,綠色,紅色等呢啲顏色比較靚嘅游水褲.雖然市場度有白色嘅游水褲,但佢嘅質量好差,一落咗水之後,條褲嘅透明度降低到凈係得返50%到.
相[編輯]
睇埋[編輯]
攷[編輯]
- ↑ "Swimsuits through the ages". theguardians. 2009-07-29.


text:
(分享)Why not?:Terra Palatina
生果可唔可以配酒架呢?
話說小編上兩個星期買咗個菠蘿返屋企,等咗成個星期,佢終於熟透咗.係成屋都係陣陣菠蘿香嘅時候,小編想開支酒去助一助興.
冇呀,你冇睇錯,係生果配酒呀.平時聽好多朋友講覺得咁樣配搭會好奇怪,其實都係睇下點樣配架姐.我諗咁多朋友仔覺得配生果好奇怪,係因為生果一般都係酸酸甜甜,口感好薄身,加上又唔係特別嘅食材,當然唔會無啦啦配支酒啦!不過小編抱住大無畏嘅精神,乜都試下.咁小編又唔會試得太離譜嘅,基本上我會遵守一個大原則,食甜嘢要比食物本身更甜,食酸嘢要搵啲咁上下酸嘅.
Morio Muskat呢隻提子主要釀造白葡萄酒,酸度較高,會有好多清新花香,果香味.
至於今次我揀咗支甜白酒去襯菠蘿.而呢款酒一飲落會有啲蜂蜜雪梨味,好強嘅熱帶水果味.咁就啱喇!通常高甜度嘅白酒都會有好多諸如芒果,桃,菠蘿,蜂蜜嘅味度.以上提到嘅果香去配返真實嘅生果,其實係好襯.同埋因為呢支酒夠厚身,就算菠蘿佢本身食落好甜,呢支一樣可以carry到菠蘿個long last嘅甜味.飲完仲好似有少少糖漿漿住你喉嚨椗咁.
大家可以放膽試下用生果配葡萄酒.比少少提示你哋,可以幻想下個隻酒會聞到咩味,你就可以試下配個啲生果.例如人見人愛嘅merlot,佢係提供好多紅色生果,車厘子,紅桑子,士多啤梨嘅味道,你不妨就可以試下配呢啲生果,甚至係恐龍果,連皮食嘅布冧都可以試下,睇下可以出到咩效果!
又例如酒體飽滿嘅Chardonnay, 佢可以配下啲酸酸哋甜甜哋嘅生果,例如雪梨,榲桲,奇異果.適當嘅酸度可以令生果食落會更加fresh, 而生果嘅甜度可以令到酒嘅酸度唔會好難入口,相得益彰.


text:
因為EX 我成為左一個禿頭嘅毒撚 然後遇到一隻猫: 32. 覆水難收
人真係好奇怪,當人地當你係寶果陣,你總係會覺得好理所當然完全唔在意亦唔會珍惜而只係當人地係草.但當有日你發現一直當自己係寶嘅人有日突然都只係當返你係草果陣,你又會唔甘心唔願意接受現實,會後悔好想佢當返你係寶,那怕你自己之前明明係完全唔care…
我係屋企越諗越唔開心,然後我突然間醒起d野就立刻打開左房一個櫃門拎左個紙盒出黎,入面全部都係Mabel咁多年以黎送比我嘅禮物.有當年嘅果隻CD,模型,頸巾,手錶,銀包,學屆金牌等等,仲有每年從不間斷都會有張嘅生日心意咭.衣堆野過往我從來無在意過,但到今日當我再望住佢地,發過每一樣其實都滿載住Mabel對我嘅心意時,我先突然發覺佢地係有幾咁珍貴無比… 原來一件東西嘅價值,真係唔係取決於佢嘅實質帳面價值而係自己嘅心態.
(唔會架! Mabel對我唔會咁絕情! 佢以前咁鍾意我,點會話變就變? 等我花d心機一定可以氹返佢返黎架!) 望住衣堆禮物,我仍然唔相信Mabel對我會咁絕情.
於是我之後幾日花左好多心機整左份禮物比佢.份禮物係一個紙盒,入面鋪左個草地,然後我用手摺嘅花圍左個心型出黎,再整左d星星同燈係入面,成件禮物非常之靚.當然我仲寫左張心意咭比Mabel,內容都係講對唔住以前對佢咁衰,一直忽略左佢對我嘅好同佢嘅感受,衣家好後悔希望有機會可以正式同佢一齊好好補償返比佢.我好有信心衣兩樣野加埋一定可以感動到Mabel.
「Home?」萬事俱備下我再次msg Mabel.
「Yes.」可能見我幾日無再煩佢,今次Mabel有覆我.
知道佢係屋企,我就拎住個盒同張卡鼓起勇氣去搵佢.當佢開門見到我明顯有d意外.
「祖? 咩事?」
「可唔可以出黎陪我行一陣?」
「Sorry我唔想…」
「最後一次! 睇在我地識左咁耐份上,比個機會我講埋我想講嘅野,如果你之後都係唔想再見我,我以後唔會再煩你…」我苦苦哀求佢比最後一次機會我.
猶豫左陣Mabel都係心軟換左對鞋就跟我去左附近個公園.
「你仲有咩想講呀?」行左無耐佢就急住問,好似同我一齊嘅每一秒佢都好唔舒服咁.
「對唔住,衣份禮物同張卡送比你架…」我將手上嘅野比左佢.
「ok,收左喇,咁我走得?」Mabel從我手上拎完後問.
「你真係咁絕情睇都唔睇下先就走?」我當然唔會就咁放佢走,果刻我仲相信佢睇完會比我感動到.
於是Mabel打開左個盒,見到入面嘅內容佢明顯有d驚訝,然後佢再打開左張咭睇埋入面嘅內容.
「點解…」良久佢終於開口.
「近排我先發現自己之前有幾咁傻,竟然一直忽略你對我嘅好同付出,仲要不斷咁傷害你… 明明最好果個已經一直係身邊,但偏偏就為左d唔值得嘅人而放棄… 我真係好後悔,好想可以同你有一次機會,可以好好咁補償你… 我以後會好好對你架Mabel,我真係知錯喇,你比多次機會我啦…」我將預備好嘅說話講出,滿心期待Mabel原諒我嘅答覆..
「祖…多謝你… 不過太遲喇.如果你今日嘅舉動早半年出現,我估我會死心塌地咁原諒你,仲會好開心我終於可以感動到你得到你嘅愛.但衣家,我做唔到…」可惜Mabel嘅答案再一次好似盤涷水咁一野淋落我度,再係咁淋法我應該好快感冒.
「點解? 係咪仲係覺得我唔夠誠意唔肯原諒我?」結果實在太意外,我亦唔明白點解,過左陣先反應到再追問.
「唔係… 只係有d感覺無左就係無左… 由小學開始其實我就已經一直都鍾意你,但我從來都唔太敢諗同你一齊,直至有次你鼓勵我有夢想就要嘗試,我先敢透過張生日咭同你表白.可惜當時我以為你並無發現背後嘅密碼,所以之後我都再無勇氣亦唔敢再諗,打算認命同你做一世死黨,繼續keep住衣70蚊其實都唔錯呀.點知到你父親過身無耐後果晚我知道左原來你只係一直扮唔知我對你嘅感覺,然後我地又突然發生左關係…
果晚雖然一方面我好驚,但另一方面我又好開心,因為同你嘅關係好似終於有機會突破,或者我終於可以正式成為你嘅女朋友.點知第二日你同我講可唔可以當無發生過… 果刻我真係心如刀割,不過我唔想逼你同比壓力你,加上知你唔開心果晚又大家飲醉左…. 所以過左一排後我諗通逼自己忘記左佢咁就可以同你繼續做返好朋友.點知過左排後,有日你又格硬錫左埋黎,仲… 我一方面唔敢拒絕你驚你唔開心,另一方面我亦真係鍾意你希望有日你會鍾意返我,結果我地一次又一次… 然後我又一次又一次咁失望…
但唔緊要,我知你一日係單身,我一日仲係有機會… 而且你仲搵我,至少証明你唔抗拒我需要我呀,只要我繼續努力,話唔定有一天我地真係可以一齊… 點知上到大學後無耐,你連搵我都越黎越少,然後有日終於同我講我最驚亦最唔想聽嘅野,你唔想我地再咁樣落去…
明明主動要咁果個係你,到到玩厭左有新歡喇要完果個又係你.到底你一直當我係咩? 我地識左咁耐,點解你可以咁狠心咁傷害我? 你真係完全無諗過我嘅感受? 果刻,我真係心死喇,我知一直都係自己一廂情願.其實當時係大學,有一個男仔一直都追緊我,但因為你我一直都拒絕佢.但果晚後,我終於醒悟,點解我要為一個唔珍惜自己嘅人而放棄一個珍惜自己嘅人?
望見佢我就諗起自己.於是我決定放過自己,比一次機會佢.結果佢對我一直好好,而因為佢我亦終於可以慢慢咁完全放低左你.原來只要你諗通肯去放,無野係話放唔低.所以衣一刻我可以好明確咁對你講,我鍾意嘅係佢唔係你,我無可能放棄佢而去接受返你,所以對唔住…」
由預備禮物果刻開始,我一直仲以為只要我努力Mabel一定會返黎我身邊.但聽到Mabel嘅剖白後,我終於知我錯喇,亦知我帶左咩傷害比Mabel令佢由極愛我到到衣家完全死左心,但我完全接受唔到.
「唔係架! 你呃自己! 我知你仲鍾意我架,你唔肯認咋嘛! 你之前咁鍾意我,點會話變就變架!」我不自控咁捉住左Mabel好激動咁講.
「好痛呀! 放手呀!」Mabel大力掙扎,而我亦終於清醒放開左佢.
「對唔住我唔係有心架…」我好似個做錯事嘅小朋友咁同Mabel講.
「我無講大話.無錯,我以前真係好鍾意你,為左你我甚至無左自己,放棄左自己嘅底線.但亦正正因為係咁,你比我嘅傷害都係無比巨大… 對唔住,或者女仔絕情起上黎原來真係可以好絕情.事實上多得你今晚搵我,我先知原來我真係已經完全放低左你… 頭先我其實完全無猶豫我就知自己應該點揀.更可況祖,其實你唔係真係鍾意我,只係你衣家咁岩無人陪,又接受唔到我已經唔係以前可以為你無條件付出嘅我啫… 當有一日你得到返我,慢慢你都係會變返以前咁架…」Mabel堅定有力咁講.
「唔係架… 我真係好後悔…. 衣家嘅我真係醒悟,好鍾意你好想同你一齊…」聽完Mabel絕情嘅說話,我終於忍唔住喊起上黎.
「係咪都好啦,已經唔重要喇… 祖,其實你知唔知我係幾時開始鍾意你? 」或者見到我喊得咁犀利,Mabel都真係好驚訝,然後佢語氣突然變得好溫柔咁問我.


text:
兩種起屋人嘅比喻
兩種起屋人嘅比喻係耶穌講嘅一個比喻,記載喺《新約聖經》《馬太福音》第7章第24至27節同埋《路加福音》第6章第47-49節.
聖經譯文[編輯]
解釋[編輯]
耶穌舉咗兩種打地基嘅基礎:一種係磐石,一種係沙土地.喺呢兩個基礎上,起屋嘅人可能都係用咗一樣咁多嘅時間,氣力,用咗同樣質量可靠嘅建築材料,起出嚟嘅屋睇落都一樣咁靚.但係,當遇到大雨衝擊,洪水浸泡,狂風吹襲嘅時候,起喺沙土地上嘅屋好快就會冧,只有起喺磐石上嘅屋可以喺風吹雨打之中仍然好穩陣唔會搖動.
耶穌運用呢個比喻,要話畀我哋知一個道理:就好似房屋嘅根基一定要立喺堅固嘅磐石上一樣,我哋嘅信仰亦都一定要建立喺上帝真理嘅話語之上.耶穌嘅比喻話畀我哋知:聽我嘅話而去實行嘅,就係佢嘅根基立喺磐石上,將信仰建立喺上帝嘅話語之上.耶穌將聽道並遵行嘅人叫做:「聰明人」,將聽道但係冇去實行嘅人叫做:「愚蠢嘅人」.聰明嘅人將上帝嘅話語放喺首位,一心渴慕並且盡力遵行,佢依靠上帝嘅話語面對患難,經歷苦難,勝過試探.愚蠢嘅人將自己嘅諗法同需要作為首要嘅考慮,將上帝嘅話語作為輔助嘅建議,上帝嘅話語只係佢人生當中錦上添花嘅嘢,當佢遇到個人嘅諗法同埋需要,同上帝嘅話語唔一致嘅時候,佢嘅選擇就係順從個人嘅私欲,放棄上帝嘅話語;噉樣嘅人喺患難,試探面前冇一顆堅定信靠嘅心,因此往往會跌倒,企唔穩.
耶穌嘅登山寶訓,係以兩種根基嘅比喻做結論,高潮係強調聽道同行道嘅教訓[1].


text:
救生水泡
救生水泡,又叫做救生圈,係水上救生必需品,係一個會浮嚮水面嘅圓圈,畀浸親嘅人支援,避免浸死.救生設備完善嘅海灘,游水池,輪船上面一定有.
發展史[編輯]
講話救生水泡嘅歷史,其實早就喺2000——3000年前嘅中國就有呢筍嘢玩啦.其實佢之前就係乾咗嘅葫蘆瓜.而《易經》同《詩經》就記低咗同「葫蘆瓜」有關嘅記載[1]聞一多先生就將《易經》同《詩經》入面嗰句翻譯咗成「葉拍咗,葫蘆都乾咗,可以揀佢嚟做腰舟喇.」.而家所謂《易經》同《詩經》入面嗰句就係「抱住又爛又乾嘅葫蘆瓜就可以將個身浮喺水面度唔會浸死」噉解.啫係話葫蘆瓜就係最早嘅救生設備.後嚟喺海度行緊嘅船,大多數都係帶住嚿葫蘆瓜,費事話部船失事.就係噉,古代嘅中國人民就係用咗乾嘅葫蘆瓜嚟撐過河嘅,佢就係最早嘅救生水泡喇.
到咗宋朝嗰陣,整救生水泡嘅技術進步咗,有人開始用軟木料同蘆葦等整成個好似個環噉嘅嘢畀人捐入去,用個環嚟托住個身,用咗呢種環形嘅救生水泡,重方便過葫蘆瓜成幾百倍,所以就變咗名副其實嘅救生水泡喇,宋代啲人話佢係「浮環」.[2]
後來隨住用咗新技術同新材料,好多救生設備就出咗嚟.但救生圈重俾人一直用到而家,佢重係簡便嘅救生工具.
用途[編輯]
游水池[編輯]
喺游水池度嘅救生圈,就係畀啲唔識游水嘅人嚟用佢,佢可以唔畀啲人就噉沉咗落去.尤其係救生員度係必須要有嘅,佢哋唔想喺有人搞咗溺水就冇得救.
航海[編輯]
喺航海嗰陣,嗰啲海事員重將啲救生圈放喺輪船嘅甲板度比較明顯嗰邊,重喺救生圈度油咗紅同白兩種顏色,有啲比較高級嘅救生圈度重裝咗有自己識發光嘅浮燈響度,噉唔理佢喺日頭定係晚黑,都好易睇到跌咗落水嘅人喺邊個位度跌咗落去,噉救援船就可以跟住個標記迅速去到出事地嚟救返跌咗落水嘅人.


text:
[個人傳記] 年少荒唐回憶錄: 38. 一念天堂,一念地獄
我同瑜瑜去到酒吧會合返班兄弟,去到跟住台號搵,離遠一望,咦,咁多人既突然,我差啲以為我睇錯number,行近啲先發現係佢地班死仔,但仲有Flora與她的朋友們,加幾件台妹咁.
故事是咁的,第一晚我兄弟寡不敵眾之時,拎左個台妹contact,約佢今晚出黎玩,個台妹俾Flora兩個朋友夾擊之時都交換左Line,佢地又係起勢Yo果個台妹,台妹見我地兩班都係香港人就話不如一齊玩啦.Well,成件事我都唔知情喎.講真,雖然我都鍾意熱鬧,但我就唔係幾想既.
第一,為兄弟黎睇,多個香爐多隻鬼,宜家多夠兩隻,假設你分開約,但你有張台,條女基本上都會揀搵你玩啦,所以等如係拎自己資源去益人.
第二,我今晚同瑜瑜一齊黎,都九成九同佢走,Flora黎到望住我,我今晚到底應該留返個好印象等我返香港可以搵佢聚下好丫,定係盡情享受瑜瑜好呢.
不過既然都米已成炊,屌那媽頂硬上啦.第一件事就係揀位先,U字型梳化,兄弟就係正中間,Flora一行人居左,幾個新識既台妹居右.正路就揀係揀右邊啦,新女之餘仲要係台妹,又唔使面對Flora咁尷尬,但我反其道而行,只因為一個義字.一世人兩兄弟,識左十鳩幾廿年,講義氣架嘛,今日我拖住件台妹,自己有飯開就要開始幫助同伴啦.個排位就變左
左邊
「══兄弟
║
台妹
║
港男朋友1
║
港男朋友2
║
港女朋友1
║
Flora
║
瑜瑜
║
我
一坐低就梗係黎個全場大合唱,一齊飲返杯先,我花朵酒場巡警,飲淨一滴都叫你瀨返乾淨佢,之後就圍下枚熱下身先,叫中指兩個飲.以技術黎計呢兩條仔應該平時都冇乜猜開,屎忽撞棍就實有既但普遍命中都唔高.唔好以為圍枚呢家野真係純靠運呀,8個人8隻手都真係有人夠膽死認真叫收哂同開哂.基本我都係會指佢地其中一個男仔先,再搭一個女或者even兩個男既,酒過三巡熱完身就開始換game玩下骰仔.
8個人正常就應該4打4啦,但我絕對係不走平常路既人,我話同兄弟猜partner,unfair.即係我同佢包剪𢱕,贏左揀一個partner,之後再猜,最壞情況係我連輸6舖包剪𢱕,咁就要一個挑佢地七個機,俾幾秒大家思考我點解要咁安排
一
二
三
其實好簡單,因為咁既情況之下有利我操控賽果,球証,旁証,加上主辦,協辦機構,全部都係我既人,你點同我鬥呀?你冇得同我架fc鬥呀fc鬥呀fc鬥呀!我想輸果陣就拉兩條仔,想贏果陣就拉淨兩條仔,基本上佢地都飲左9成啦.當然就唔會舖舖係咁,嚦咕嚦咕新年財入面話齋,「大同小異啦,我地都想搞多啲花臣」.
咁好多時都係我求輸多,一來我比兄弟飲得,二來兄弟仲要留返有用之軀,三來我仲有瑜瑜呢個溫柔鄉俾我依靠.講開又講,唔知係咪我心多定係點,Flora對陣瑜瑜果陣好似特別賣命咁,可憐我瑜無辜硬食,佢又唔多飲得,我都要幫佢頂下酒.咁你知人多飲酒,總會有人話要去廁所之類架啦,Flora同佢女仔朋友去廁所之際,我都殺得性起坐入去追擊兩條仔同條台妹,想左右逢緣丫嗱,想食兩家茶禮丫嗱,今晚準備食我兄弟條蕉啦!
果兩條仔可能到宜家都未知咩事,果晚係咁俾我㩒住砌,如果你地有幸睇到呢篇文既,同你地講返聲唔好意思,但各為其主,你地都明原因啦,希望你地會釋懷啦.佢兩個見我戰力都唔係講笑,有少少上頭既情況之下就借尿遁先,瑜瑜都坐左埋一邊休息一下,咁唔好意思啦,得返件台妹係度俾我地蹂躪啦,我地兩皇戰一后你想插翼都難飛啦,不過呢條𡃁妹以寡敵眾都依然氣勢十足,係我酒場巡警既法眼下佢都真係飲得又急又足.
詎料係呢個時候居然仲有個程咬金,Flora返到黎之後話佢啲朋友去跳下舞,佢黎繼續玩,人數上又形成返均勢.不過Flora都唔係省油既燈,見幫條𡃁妹手自己都要瀨瀨地野,不如轉會幫我地隊個台妹.阿妹就好似東星耀揚咁,一子錯滿盤皆落索,居然捉我兄弟話要單挑,有腦!邊個仆街再敢話波大無腦我實打柒佢.
結果8個人玩酒game,轉下眼就得返我同Flora係度,你班友好唔好意思呀?正當我想放慢返個節奏𥄫下女之際,Flora一句得埋黎
「唔叫返你個台妹返黎玩?」
「人地酒量差嘛,你又唔搵個台仔幫拖?」
「我使叫人幫拖?再講,冇乜睇得上眼喎,個個都好似你咁成個色狼樣出哂黎」
「咁好正常丫,呢度酒吧呀,你估圖書館咩,你又何嚐唔係鍾意呢個人間妖域丫」
「係冇你咁識食姐,個台妹幾得意幾正丫,你鍾意呢啲乖乖女type又落黎酒吧?」
「係同你唔同類架啦,but why not both?」
「屌,cheap到你呢」
「做好人有好處咩?種善因得善果呀你估?仲信報應呢啲呃細路既野?全部都係廢話啦」
「Damn right,呢杯飲勝」
我都唔知點解會同佢由互窒變左講到人生道理,但我好似感受到啲醋意.雖然係咁,我地都係nobody,大家連一啲關係都冇發生,講咁多講經咩?我當下係有幻想過返香港係咪有野玩有下文,但宜家係台灣,尊重返呢個地方啦,何況幾時都係台妹>港女啦.
跟手Flora又開始撩我玩十五二十,作為新界區U23拳王既我梗係接受挑戰啦,我望左下瑜瑜,佢仲係有啲呆又有啲攰咁坐係一邊,就係我班兄弟旁邊,俾佢抖下先,我出手教訓下呢個不識好歹既女人.但奈何地方真係太嘈,我連Flora叫咩都聽唔到,只好越哄越埋,基本上我地要係耷低頭係對方耳邊叫枚,同時眼神係向下望睇出左咩.靠到咁近之外佢香水混合體香既味道都直衝我既鼻孔,向下望雖然Flora冇乜波路,但都見到微微突起又雪白既北半球,唔動心就呃人啦.
「你都幾香喎喂」
「死咸濕仔,你鍾意咩?你條台妹仲望住你喎」
「你問我鍾意咩先?咁我地都係正經玩枚姐」
「我既香味囉.你對眼正經咩,你估人地唔知你𥄫我呀?」
「Well,真是荒謬,把自己看的那麼高」
「係冇你個台妹咁宏偉架啦,但本小姐都總算有少少睇頭,都仲有唔少人想𥄫既」
「又冇話你唔好,估唔到你咁敏感喎,你都幾好丫」
「超,樓下街市賣菜都知啦」
「見好就收啦你,唔係咁易讚人架我」
「我受得起有餘啦」
我冷笑左一下就縮返開個頭,同時用餘光射向瑜瑜,冇黑面先,好在.呢個moment真係要拿捏好,一陣同Flora玩到過哂界我今晚同瑜瑜就碌柒啦.但Flora得勢不饒人,主動哄返埋黎同我咬耳仔,雙手仲放左係我大腿……內側
「唔使驚喎,我幫你望住條女,佢冇望向我地呢邊呀」
「小姐,玩緊火喎你」
「緊火?緊火果個係你咋掛」
我承認,係佢按住我大脾內側,成個身哄埋黎,香味又傳入我個鼻果陣,我扯左,而Flora都應該feel到.
「都係既,男人不咸女人不濕嘛」
「仲出唔出去跳舞呀?」
「唔啦,我留返啲體力」
「吹到好勁咁喎」
「講吹我估你應該勁啲既」
「吹你條命」
幾經辛苦先走得出佢個節奏,再咁跟住佢節奏行落去真係隨時魂魄都俾佢帶走埋.我起身去睇下瑜瑜點樣先,佢話佢飲得有啲多左,我就問waiter要左杯水,坐係佢身邊陪佢.望住雙眼迷離既瑜瑜,完全係四個字可以形容—我見猶憐.佢楚楚可憐既樣真係嚴重激發到我既保護慾,差啲就俾Flora個妖女迷惑到.係我陪佢坐期間,我feel到佢電話一路震,不過瑜瑜佢一眼都冇睇過,都幾諷刺,呢個場面我都試過,以前我有個女朋友又係係我出去玩果陣係咁打俾我同text我,我知道係佢,眼尾都冇望一下電話就繼續玩樂,唔知瑜瑜宜家又係咩心情呢?係咁搵佢既係咪如我所料係佢男朋友呢?


text:
「退任」
相信好多香港人都唔會唔記得呢位剛退任嘅前一哥曾偉雄.當然記得嘅唔係咩嘢好嘢,而係佢在任嘅時候嘅種種歪理.不過就算佢卸任又點?警隊嘅形象一落千丈.對於好多仲未解決嘅案件到嚟刻仍然仲未有一個公平嘅裁決.真係留低一大筆蘇州屎俾新一哥去處理!當然佢卸任之後就真係話之你啦,都唔關佢事喇嘛,以後鬧就鬧新上任嗰個!
「一哥」
至於新一哥「盧偉聰」原來張履歷都好似好勁!1984年7月投身警隊,任職見習督察.2005年晉升為總警司,2009年晉升為警務處助理處長.係2011年晉升為警務處高級助理處長.2013年8月出任警務處副處長!無論點都好,香港市民最緊張嘅嘢就係公平,公正,不偏不倚!希望佢上任之後可以做啲嘢俾香港市民睇,唔好得個講字!
「警民」
盧偉聰今日開始出任警務處處長,係記者會提到警隊工作目標,以及警民關係同警隊形象,強調警察都係以香港為家,同樣係香港人,希望可以做到「警民一家」.其實邊個唔當邊個係香港人?現今警察捉賊又見佢咁叻,淨係識得欺壓香港市民,就算佢哋犯錯,市民竟然無從入手.先唔好話佢哋有冇罪,因為呢樣嘢係由法庭去處理.既然警察都係香港人,咁唔該依法辦事!知法犯法,罪加一等呀!


text:
學歷不限經驗不限200元/天10人
菏澤 - - 菏澤牡丹區萬達廣場
專門從事學歷提升,100多名員工,業務覆蓋全山東15個地級市.
合作大學有:山東財經大學,濟南大學,青島科技大學等50多所
專業有:財經,建筑,外語,醫學等上百個專業
確保學員:100%成功獲得國家承認的大專,專升本,高起本文憑,學信網可查,可以考研,考公務員,出國.
(注:房地產中介不屬中介)
熱門城市:北京學生兼職兼職網 上海學生兼職兼職網 深圳學生兼職兼職網 廣州學生兼職兼職網 成都學生兼職兼職網 重慶學生兼職兼職網 杭州學生兼職兼職網 武漢學生兼職兼職網 濟南學生兼職兼職網 鄭州學生兼職兼職網 青島學生兼職兼職網 西安學生兼職兼職網 合肥學生兼職兼職網 南京學生兼職兼職網 天津學生兼職兼職網 蘇州學生兼職兼職網 石家莊學生兼職兼職網 沈陽學生兼職兼職網 東莞學生兼職兼職網 南寧學生兼職兼職網 長沙學生兼職兼職網 寧波學生兼職兼職網 佛山學生兼職兼職網 臨沂學生兼職兼職網 濰坊學生兼職兼職網 廈門學生兼職兼職網 福州學生兼職兼職網 淄博學生兼職兼職網 煙臺學生兼職兼職網 南昌學生兼職兼職網 太原學生兼職兼職網 大連學生兼職兼職網 貴陽學生兼職兼職網 昆明學生兼職兼職網 無錫學生兼職兼職網
周邊城市:濟南學生兼職兼職網 青島學生兼職兼職網 威海學生兼職兼職網 淄博學生兼職兼職網 棗莊學生兼職兼職網 東營學生兼職兼職網 煙臺學生兼職兼職網 濰坊學生兼職兼職網 萊蕪學生兼職兼職網 濱州學生兼職兼職網 濟寧學生兼職兼職網 泰安學生兼職兼職網 日照學生兼職兼職網 臨沂學生兼職兼職網 德州學生兼職兼職網 聊城學生兼職兼職網 膠州學生兼職兼職網 即墨學生兼職兼職網
熱門類別:學生兼職兼職模特兼職禮儀小姐兼職攝影師兼職小時工/鐘點工兼職促銷員兼職傳單派發兼職問卷調查兼職手工制作兼職網站建設兼職設計制作兼職家教兼職會計兼職翻譯兼職實習生兼職酒吧KTV兼職服務員兼職銷售兼職其他兼職


text:
9大收納小貼士!衣物換季有計 2秒摺衫法,自製防滑衣架,改造鞋盒|好生活百科
撰文:新假期編輯部|圖片:網上圖片
收納小貼士1
2秒省時摺衫技巧
有冇親身試過用呢個極速方法摺衫?首先,將衣服放平攤好,右手拿著衫頂,近衣袖的位置(圖:位置A),左隻手放在同一邊,衣服中心的位置(圖:位置B).然後右手向下拉,像對摺般拉到衫的底部(圖:位置C),拿著衫頂和衫尾.之後左手向外拉,拉出來後拿起衣服,再摺一摺便完成!幫你慳返好多時間!
影片教學:
收納小貼士2
File小幫手 拎衫唔會亂
一般人習慣將衣服一件件疊起,雖然好整齊,但從中間抽出衣物,或者搵衫嘅時候,就會令整齊嘅衫變亂七八糟.可以用紙皮箱同幾個file DIY一個衣物收納盒,將紙皮箱兩旁打洞,file亦在相同位置打洞,將file放入紙皮箱,然後用繩將紙皮箱及file穿起便完成.
只要將摺好的衣服放入file與file之間,你再從中間抽出衣物,再唔會變得凌亂!
影片教學:
收納小貼士3
慳位直立式收納法
如果覺得整衣物收納盒好麻煩,可以改改放衫嘅習慣,用直立式收納,將衣物品摺好後打直放,再排列整齊.方便拎衫之餘,仲可以慢慢揀衫添!
收納小貼士4
1個衣架變2個!
平時飲完汽水後,可以將拉環留起循環再用!拉環可以將2個衣架扣住,同一時間可以掛兩件衫,換季買新衫都唔怕冇地方掛啦!
收納小貼士5
自製防滑衣架
女士們有唔少吊帶衫,如果用衣架掛起,吊帶衫會經常滑落好麻煩,又唔想買防滑衣架,宜家有辦法!只要將兩條橡筋扣在兩邊衣架,便可以阻止吊帶衫再滑落嚟喇!想再環保d,可以剪掉舊絲襪綁住衣架兩旁,掛好衣服後,將絲襪圈到衣架勾,亦有防滑落功能!
收納小貼士6
放帽子手袋妙法
帽子成日放埋一堆,好易令到帽子變形,真係好心痛!不妨試試於衣櫃加伸縮桿及掛勾,可以掛起你常用的帽,方便拎之餘仲可以慳返d位添!呢個方法亦都可以用嚟掛手袋.
收納小貼士7
1個衣架掛哂全部頸巾
收納頸巾都好講求技巧,將頸巾綁在衣架上,一個衣架起碼可以掛4,5條頸巾,方便你揀同拎,仲好整齊添!
收納小貼士8
1個鞋盒輕鬆放2對鞋
覺得鞋盒好浪費空間?原來只要將佢做少少改變,令你拎鞋都方便d!將鞋盒斜切一半,將1對鞋放盒內,再將盒蓋蓋好,便可放第2對鞋上去,便可以做到此效果!
收納小貼士9
自製整齊電線盒
屋企有好多唔同長短的電線,一堆放埋一齊,想拎果陣又打哂結,原來用鞋盒同廁紙筒就可以將電線收納好!將較短的電線放入廁紙筒,然後將廁紙筒放入鞋盒,最後將長電線放入紙巾盒剩餘的空間,電線就唔會打結,好整齊!冇鞋盒的話,用紙巾盒都同樣做到呢個效果.


text:
相信唔少人都試過一見鐘情嘅感覺,但好多時呢啲感覺發展出黎嘅感情會帶住好多矛盾.但由朋友變情人真係唔係人人都可以擦出火花,日久生情對以下星座男黎講,簡直係天方夜譚,如果愛上以下星座嘅朋友,不妨拉開一點距離再戰喔!
第五名 金牛座
對金牛座男仔黎講,日久只會生親情,並唔會生出愛情.如果第一眼佢少少心動都冇,大概以後都唔會有啲咩發展,不過金牛座屬於心動快,出手慢嘅類型,有機會佢都仲等緊機會展開行動,而你已經心急如焚.
第四名 人馬座
人馬座好直接,唔鐘意就係唔鐘意,會同你劃清界線,好朋友就係好朋友.就算好不幸地佢係一位玩家,佢都會好清楚明白咁比你知佢係玩緊,唔會因為玩得耐就動真心.
第三名 山羊座
山羊座係一個會自我冷卻嘅星座,尤其係踏實嘅佢需要拼搏嘅時候,當你想更進一步,佢就會告誡自己學業,工作為重,仲會默默咁搵你嘅缺點令自己唔會被寂寞沖昏頭腦.
第二名 獅子座
獅子座好依賴自己嘅直覺,第一眼有感覺就係有,無就絕對係大寫的NO! 所以朋友變情人? 等你成個人改頭換面先啦!
第一名 水瓶座
水瓶座嘅思圍真係唔係咁易明,人地係日久生情,佢係日久疏情.隨住你地嘅交情越黎越好,佢就會越分析到自己同你嘅不同,就算一開始佢對你有少少意思,拖得耐佢慢慢發現並放大你嘅缺點,你就只會係佢嘅朋友.
圖片來源:3.14159劇照


text:
秋冬行山推介-灣仔峽
秋冬來臨,絕對是行山嘅好季節.上次介紹過大東山,對初級者黎講唔係咁易克服,所以今次介紹一個絕對適合初級者嘅地方: 灣仔峽. 灣仔峽離市區好近,去目的地有以下兩個方法: 搭新巴15號巴士(交易廣場往山頂方向) ,至灣仔峽道站下車. 灣仔合和中心17樓出,就是堅尼地道,左轉行5分鐘,經過竹林苑到灣仔峽道入口開始行. 呢條路全程來回約公里,來回只需2小時,所以大部份人都一定應付有餘.其次,係成條路程都有D亮點睇下,等你唔會咁悶. 亮點1: 灣仔峽道遊樂場及甘道兒童遊樂場 如果你有小朋友,係呢段路程除左可以行山外,仲可以俾佢地係公園盡情放電.佢D設施都保養得唔錯,種類都算多,如攀爬,滑梯,韆鞦等等.係遊樂場仲有一個小食亭,啱哂行山前充餓. 亮點2: 警隊博物館 除左好動嘅活動外,文靜嘅活動亦有.你可以參觀下警察博物館,欣賞下D博物館展品,嗰度有成600件展品. 亮點3: 行山徑 當然最重要嘅亮點就係行山徑,入口係香港仔郊野公園,只要你沿行山徑行45分鐘,就可以去到第四個亮點: “香港仔水塘”.沿途有好多樹蔭,所以唔會太曬.而且途中仲有D好靚嘅蝴蝶睇下.
秋冬行山推介 - 大東山
踏入秋冬,又係行山嘅好季節! 今次先介紹一個好地方“大東山”俾大家,唔知大家行過未? 之後陸續有來. 大東山位於大嶼山,又叫做日落山.聽個名就知佢出名係因為可以睇到好靚嘅日落. 要去呢個地方,你可以跟從以下路線: 係MTR東涌站搭巴士11 號,23號或3M係伯公坳下車 下車後路線: 伯公坳 > 鳳鳯徑 >大東山頂 > 爛頭營 > 伯公坳 當你係伯公坳下車後,向左行上一個涼亭.係涼亭嘅左邊係鳳凰徑,沿住這條路就可以直登大東山山頂.沿途這條路對於初級行者來說有D難度,因為山上石級高而斜,而且有D路係係懸崖峭壁上,最多只可以容納兩人同時行走,所以當你遇到迎面而來嘅行山友時,就要小心. 但係好在而家嘅天氣算涼,唔算太辛苦.而且路雖然難行,但大東山有兩個好靚嘅賣點,所以點辛苦都值得. 1) 芒草 11月至12月中係芒草盛開嘅季節,大東山都係因為芒草而出名,當然另一個原因係因為陳奕迅啦.當年陳奕迅嘅其中一隻CD封面就係以大東山嘅芒草做背景,當時令大東山成為一時之熱. 好多龍係呢個月份都會黎到大東山影日落,因為當芒草配合埋日落,就會一片金光閃閃,而芒草又隨


text:
《失去》
話咁快又到咗大考嘅時間,真係唔知邊個發明考試呢樣野.老實說,考試可以令人失去的不單止有謮書既熱情,今天就讓我舉出其中一些例子啦! 香港的後生仔唔多唔少喺考試期間都會俾老豆老母哦去溫書.(老豆老母早死或孤兒另計)而我俾人用黎哦得最多嘅一句話就係「過埋呢個考試,你想點都得.」呢句野的唯一問題就是後半句「你想點都得」.咩叫我想點都得先.係咪完咗呢個考試之後,我可以去打劫銀行先?好喇,我呢個例子好似有少少極端,或者他們真是只想靠人類的欲望去引導他們的孩子考試.
如果我考完試之後父母係真係可以遵守到諾言,畀我想點就點嘅話呢,係冇問題㗎.但你估佢會真係畀你想點就點呀?呵呵,當你考完中三大考之後,佢會改口同你講考完呢個dsc就點都得.你考完dsc嘅時候你就會同你講,你讀埋大學呢四年就畀你點都得,係唔會有完嘅一日㗎!情況就好比.當你做到退休年齡65歲嘅時候,政府同你講延長退休去到70歲,當你去到70歲的時候去同你講延長到九十歲一樣. 試問咁樣搞完幾年之後學生重點會有慾望去考試?因此,我認為呢句話應該改為「你過完呢個人生,我就比你想點就點」會較為貼切現實.
而家啲成年人成日話班後生仔早熟,其實後生仔早熟咪又係瑭成年人自己導致嘅.而家嘅父母普遍都以自己為辱,將自己以前架壓力施加咗係個仔度,令到個仔不得不成熟.所以請咁多位家長下次係話班後生仔早熟拍拖早戀嘅時候,麻煩自己不妨諗番自己有冇將所謂嘅成年人的價值觀,無意有意咁施加咗喺自己小朋友身上.
即使而家嘅政府去宣傳教育呢樣嘢時,都係希望話畀大家聽分數考試唔係最重要,反而出到嚟社會最重要嘅係社交技巧,人際關係.但係好神奇嘅係,無論點樣宣傳都好,家長們都係認為讀書考試先係最重要.例如戀愛,喺返大學之前不斷強調嘅係唔可以早戀,唔可以拍拖喇,但一上到大學,呀媽就會催你快啲搵女朋友,快啲拍拖,但係你去到嗰陣時,係沒任何嘅人際關係,淨係得書本書本同埋書本.你的所有所有嘅人際關係唔係 返完大學就突然間可以冒出嚟㗎嘛.
而家個社會的而且確係需要一啲識獨立自主思考嘅人才,而唔係一步一步嘅機器.要請你呢部機器,我不如自己砌機械人.呢啲讀過大學出嚟機器同機械人做一模一樣嘅野.但呢啲人形機械人要畀人工,我自己砌嘅機械人唔使畀人工喎!係老闆都會咁諗啦.咁你個仔又點會有工作機會,點會有晉升機會呀? 新聞都有講過話一個高學歷嘅人,見咗200份工冇人請佢,最後要攞綜援啦!所以綜上所述,家長們都係聽政府嘅好言相勸,收手吧啦!
綜上所述,考試呢樣嘢對學生的影響係百害而無一利㗎!所以我強烈要求,家長唔好咁睇重學生們考試既成績.好喇,FF完啦!我都係時候去溫書啦,大家考試加油!


text:
冒險遊戲
冒險遊戲(adventure game)特點係要玩家扮演一個主角,並且喺一個虛擬世界當中通過某啲由設計者設下嘅難關.呢類遊戲會有一幅地圖畀玩家控制住主角周圍移動,但同動作冒險遊戲唔同嘅係,一般嘅冒險唔多講求手眼協調同反應,反而比較重視解謎同探索;而又唔似得角色扮演遊戲:喺冒險遊戲當中,玩家操控嘅角色唔會隨住遊戲進行而提升等級,而呢啲角色喺能力維持不變直至遊戲結束為止.冒險遊戲好多時有強嘅故事性,所以冒險遊戲嘅設計同製作相當重視創意寫作方面嘅能力[1].
點擊冒險遊戲[編輯]
點擊冒險遊戲(point-and-click adventure game)係一種有虛擬空間俾啲角色喺入面活動嘅冒險遊戲:最原始嘅冒險遊戲係齋靠文字(可能配以定格嘅圖像)嚟同玩家互動嘅,點擊冒險遊戲一樣係重視故仔,不過會有個空間俾角色喺入面郁嚟郁去,而玩家可以用個游標點擊嘅方法嚟控制個角色,即係玩家用游標點擊遊戲空間某一點會令玩家角色行去嗰點,而玩家用游標點擊某一件物件就會令玩家角色同嗰件物件互動,例如係密室逃脱(escape the room)類嘅遊戲噉,玩家角色會被困喺一間密室入面,玩家要做嘅係用游標控制個角色喺間密室入面行嚟行去,透過解謎嚟搵出逃離密室嘅方法.複雜啲嘅點擊冒險遊戲嘅「密室」可以大得好交關,而且有多個 NPC 會同玩家互動(睇埋對話樹)[2].


text:
36E咪神波波瞓身倒奶搖奶 拉花初體驗大嗌頂唔順
2022年03月29日 13:00
東網電視更多新聞短片
疫情之下大家有幾耐冇去過文青Cafe打卡?係咪覺得自己喺屋企沖嘅咖啡點都差咁啲嘢?可能就係因為少咗個靚靚嘅拉花圖案!到底拉花係咪真係咁難呢?主播嘉琪喺今集《跟琪流行》就搵埋「36E咪神」黃婧靈(波波)一齊試試佢!
波波近年綜藝同拍劇雙線發展,未畢業嘅佢仲要應付埋學業,所以成日都要靠咖啡醒腦提神:「因為成日好眼瞓,冇咖啡會頂唔順!」不過波波通常都係買咖啡飲,最多只係試過沖即溶咖啡,今次係第一次嘗試由磨豆開始沖咖啡再拉埋花,所以佢都非常期待.
既然波波同嘉琪都係沖咖啡初哥,咁梗係要搵專業人士教路,今次佢哋就向咖啡師兼烘焙師李恩霖拜師學藝.恩霖除咗係國際精品咖啡協會SCA認證授權導師及考官,仲有豐富嘅餐飲同教學經驗.但喺專業導師面前,作為「新一代性女」嘅波波竟然繼續大講「倒奶」,「搖奶」,甚至係「噴奶」!
大家唔好誤會波波開黃腔,「奶」對於咖啡拉花嚟講係不可或缺,恩霖表示奶嘅溫度影響甜度:「奶嘅溫度唔好高過75℃,如果根據科學研究,55℃係最甜嘅.」原來拉花嘅背後都存在科學嘅精密計算,聽落好複雜,不過恩霖同大家派定心丸,話拉花成功嘅秘訣只係「放鬆」兩個字咁簡單!雖然波波都好落力倒奶,搖奶,但似乎鬆唔到,不時尖叫大嗌好驚,仲話頂唔順添!想知波波同嘉琪最後成唔成功拉到花,就要留意今集《跟琪流行》喇!
場地:Coffee Studio


text:
沿住樓梯直上就到! (當然你都可以選擇喺開心廣場側搭電梯上嚟啦!)
進場之前你一定要除鞋! 地方都足夠可以放埋遮同埋BB車
呢度真係好識做生意, 仲有扭蛋機同埋玩具賣!
因為呢度可以預訂生日會, 所以仲有好多生日Party用品賣
唔同日期唔同時間都有唔同收費! 今日星期六$120包一大一小
但係我先俾$10做咗會員先, 就可以用$105入場, 如果大家係5:30先入場仲可以平好多$85
每個入場朋友都會有條手帶, 只要一直帶喺手度就可以全日無限進出
兩個嘢一入咗裡面第一時間就係去波波池!
其實我一向都覺得波波池好污糟, 不過我入到裡面望一望都覺得幾乾淨
佢哋聲稱每日都會清潔, 仲引入咗部洗波波機, 保持每個波波都好乾淨
芊芊玩到超開心, 成個日就嚟潛咗入去波波池裡面!
諗番起細個嘅時侯都未有機會玩波波池, 其實我都好想試吓瞓喺咁多個波波度!
不過依家已經牛龜咁大隻...
瀡滑梯前面嘅波波幾乎瀡走哂, 所以周不時我要將D波波踢番過去!
D波波散落哂去窗邊, 所以呢邊好好玩, 如果夠細粒真係可以活埋喺波波池裡面
元朗Play House正好對住實惠, 所以好易搵!
喺波波池隔離有個「泡泡球激戰區」呢度有好多部泡泡球發射機, 中間仲有架噴射機
有好多海綿波射到一地都係, 小朋友可以爬上去用發射器去射出
又可以集齊海綿波倒哂落去噴射機. 等噴射機吹上去天花, 好激架真係!
[video]
呢個區域叫做「海底歷奇迷宮」, 因為元朗分店係以海洋為主題的
小朋友當然最鍾意就係爬嚟爬去, 但係大家唔駛驚追唔到佢哋, 因為呢個迷宮都足夠地方俾大人爬入去, 所以可以陪住自己小朋友入去
(不過我見到好多家長都係自己坐埋一邊撳電話)
呢邊嘅瀡滑梯就少D人玩, 因為瀡咗落去之後佢冇一個位置可以行番出嚟
一定要入番迷宮爬爬番上去先離開到, 所以設計上有少少不便
仲有其他唔同嘅設施俾小朋友玩!
厠所設於場內, 提供哂拖鞋俾大家著去厠所
呢邊都張彈床, 不過當有好多個或者年紀相約
嘅小朋友入去跳
嘅時侯就有少少危險
雖然佢外面都貼咗上限人數同埋年齡限制, 不過有D小朋友話自己好細個, 但係佢生得起大舊...(無語)
芊芊每樣嘢都玩一陣, 款款都試一試!
哥哥就最鍾情呢部足球機, 如果要玩呢部機, 粒波要去Reception度借
不過要留低$50按金, 不設找贖, 所以如果你得$100就要留低$100
到你還波嘅時侯佢會俾番你! 不過借嚟借去都幾麻煩
不過避免小朋友爭同整唔見粒波都冇辦法
玩呢部足球機要留意小朋友, 因為佢哋未夠高, 好多時另一邊推支棍會撞到佢哋心口
我哋玩玩吓其他小朋友都走過嚟一齊玩...
足球機芊芊就玩唔到喇, 唯有繼續去試玩其他嘢! 同埋番去波波池無限次瀡滑梯
終於等到彈床冇咩人, 芊芊就可以入去跳吓!!
呢個氣墊球都係同足球機一樣, 都係需要放底$50按金, 但係芊芊玩玩吓覺得唔好玩
所以唔夠3分鐘又番去還嘢拎番按金!
我哋玩到大約3點鐘, 我就帶哥哥去上畫班, 跟住工人同芊芊繼續留低玩
2粒鐘之後又同芊芊一齊去接哥哥番嚟玩
玩咗1個鐘之後等埋媽咪放工, 就落去Pizza Hut食晚餐
食完又上番嚟玩大半個鐘(當時已經冇哂人咁擠), 跟住就搭車番屋企lu...全日入場3次, 乜都抵番哂啦!
Photo by CANON 5D Mark III, Len | EF 35mm f1.4L USM
呀劍評分: 7分


text:
當偷步變成贏在起跑線
贏在起跑線都out啦,而家最新既講法,係要贏在射精前.
其實咁驚你既小朋友「輸」,有冇諗過唔生呢?
閣下既基因又唔係特別優秀,閣下另一半亦係一屆凡人.
你地既下一代出世會係天才,除非基因突變架姐?
既然你咁驚佢輸,咁唔想佢第時捱苦捱窮,「好似你」咁無出色,不如索性唔好生啦!
望子成龍唔出奇,但希望自己既仔兒贏在起跑線,就好差勁.
贏在起跑線就係一種赤裸裸既偷步概念,跑一百米辛苦?咁等我早D幫佢安排好,買通評判,等佢由50米開始跑.
咁咪易贏D囉.
喂喂喂,你生佢出黎,你係俾粒精/卵佢架炸!個一百米係佢既人生,你細細個就幫佢偷步,教佢偷步.到大過佢咪變到好似你咁覺得偷步無錯,偷步係岩囉!
當偷步可以叫做贏在起跑線;偷食只怕係贏在飽暖前;偷竊未嘗唔可以叫做贏在交易前呢?
懶係好心逼小朋友贏在起跑線,你自以為對佢好,結果只會令佢永遠都跑唔完一百米.
人生如果真係變態到係一條比賽既跑道,咁終點線都只係死亡.
跑快D,咪快D跑完囉,咁跑完人生路,咪快D死囉.
香港而家去到一個人人偷步,甚至已經無人覺得偷步唔岩既地步.
我又贏在起跑線,佢又贏在射精前,咁你唔贏在出世前都唔得啦?唔係BB出世,係你自己出世啊!
想贏唔係問題,但其實諗深一層,你就會發現要自己既仔女贏在起跑線既家長,唔係「想贏」,只係「怕輸」.
怕輸,係好負面既.可能係怕比較,唔敢面對失敗既後果,唔想接受自己既唔完美.
而想贏,係正面既,充滿盼望既.預左過程中會面會無數既挫折同失敗.真係想贏既人,係唔怕輸既.
佢地有心理準備這一路會好艱難,會有好多人快過自己,好可能會落後.
但佢地會抱持正確既心態,直至衝線.要贏就贏在終點線.


text:
Skip to content
December 31, 2020
2021 倒數: 5大傷害皮膚嘅習慣丨第二位:唔搽防曬
皮膚作為身體第二大嘅免疫器官,真係幫我哋阻擋左好多細菌同埋致敏源.不過唔係強到刀槍不入㗎.有一啲我哋睇唔到嘅粒子每日都喺度不斷傷害緊我哋嘅皮膚.
講緊嘅就係陽光裏面嘅紫外線(UVA同UVB).唔好以為淨係同陽光玩遊戲嘅日子先至要搽防曬啊,就算落雨嗰陣都至少有80%嘅UVA同UVB可以穿透雲層到達地面,對我哋嘅皮膚造成傷害.
UVB會對皮膚產生即時嘅傷害,例如皮膚曬傷,發紅,發炎,細胞氧化等.UVA雖然能量較低,但係穿透力極強.可以直接穿過人體皮膚表面到達真皮層.由於能量低,UVA對皮膚嘅傷害唔會立刻見到,但係長時間接觸,佢會破壞真皮層裏面嘅膠原蛋白同埋彈性蛋白,產生皺紋同埋帶來皮膚老化,甚至導致基底細胞皮膚癌.
所以唔搽防曬唔係淨係曬黑咁簡單㗎,我哋要每日對抗光傷害.
1. 維他命C水漾亮肌精華
含10%高穩定性維他命C,再配榖胱甘肽不斷循環活性維他命C,提升維他命C效能.有效中和紫外線同游離基對皮膚傷害.仲有美白淡斑功效添.
無水無油配方,質感輕盈清爽唔黏笠.全物理礦物防曬,唔使擔心一般化學防曬,會干擾內分泌系統.又唔會其他物理防曬咁用完會成面白賴晒.大愛.
Enter your discount code here
不符合優惠碼使用條件


text:
今次實在很榮幸受到澳門威尼斯人的邀請,嚟到澳門欣賞史瑞克音樂劇,即係史力加真人版
今日等佢哋放學之後我哋食過晏晝,就嚟到中港城準備上船!
因為我哋都比較少去旅行,所以佢哋知道有得住酒店就好開心
好啦!走啦...香港拜拜~(其實只係去澳門,攪到好大件事咁!)
見到個大海已經咁開心咁興奮!真心希望你哋以後都可以咁容易滿足充滿純真
差唔多1個鐘嘅船程,去到澳門碼頭再轉接駁巴士去到酒店!
小貼士:澳門碼頭WIFI Login:wifigo (login name and password are the same)
Check-in上到房打開度門,真係好大呀!係一間家庭房,兩個第一時間就係爬碌架床(其實屋企都有囉)
廁所仲大,直程瞓喺裡面都肯呀!
好可愛呀有大有細鴨仔放喺度,平時喺屋企都冇得浸浴缸,今晚俾佢哋兩個放肆一下,可以浸番個泡泡浴同鴨仔玩遊戲啦
超可愛的毛巾造型,係隻大笨象呀,仲有隻汪汪狗,我哋都唔捨得拆開佢,所以由得佢放喺度冇用到
芊芊最鍾意張大床,一路瞓喺度唔肯走,同埋當然最鍾意係...跳床!
另外一邊仲有張小枱仔預備咗畫紙顏色筆,哥哥即刻埋位畫畫油顏色!
以前哥哥一D都唔鍾意油顏色,唔知幾時開始唔再覺得填色麻煩
嗱嗱嗱....我都話佢會跳床㗎啦!
有幅咁靚嘅壁畫喺度,唔同呢間房有個主題係「海洋世界」?
呢邊都有部電視,真係一對眼都睇唔哂!
最開心梗係呢兩隻嘢,瘋狂碌地沙+爬嚟爬去!
我哋住18樓,個景向內園哥爾夫球場都幾舒服幾靚!
打開衣櫃仲見到兩大兩小嘅浴衣,真係巧打耳呀,一定要俾佢哋兩個試著吓先
一切準備就緒,今晚就要去欣賞史力加歌舞劇啦!心情好興奮呀
不過都要先醫飽個肚先再出發搵史力加
本來考慮咗好幾間餐廳!但係覺得都係想食個Buffet,所以嚟咗渢竹自助餐廳食!
入去時侯六點半都未到,人影都冇隻,可以慢慢食都冇人同你爭!
估唔到芊芊喜愛頭盤食雪榚先!今日難得嚟到澳門就俾你哋兩個放肆一下啦!
哥哥亂衝亂撞自己拎住隻碟去搵嘢食
佢一拎就拎咗3件葡撻,同埋拎咗好多件同類型的壽司番嚟!哈哈哈,這是預料中事
也好,襯呢個機會同佢講吓眼闊肚窄嘅故事,教佢點樣珍惜不浪費!
如果可以的話我盡量都希望這樣教育小孩子,讓他們去做自己喜愛的事,同時也讓他們去錯再更正他們
不過其實教緊佢嘅同時,呢個呀劍爸自己都忍不住拎咗好多嘢食番位(當然我一定會食得哂啦)
食飽飽我哋就準備去搵史力加囉
芊芊扮史力加都扮得幾似喎!
因為演出期間唔俾影相,所以唯有入場前影多幾張相!
準備開場lu...
既然相冇得影,就搵番幾張官方相俾大家睇吓
真係大製作!最令我印象深刻就係劇中嘅飛龍,好似大坑舞火龍咁有幾個人將飛龍舉起
但係佢哋控制飛龍嘅動作同埋說話咀型,真係好自然!
仲有唔少得另一個最矚目嘅角色係花瓜將軍,佢全程都係跪喺度演出,真係超勢利!仲有佢同羌餅人嗰場戲,真係好攪笑
歌舞都係好吸引嘅地方,仲有舞台所有嘅設計,場景一個接一個都整得好靚好像真!
不過劇目8點開始,到9點幾中場休息15分鐘,下半場再開始嘅時侯,芊芊已經話好攰要番房,所以媽咪陪哥哥睇埋去到10點半
其實都有T恤等紀念品買㗎!不過呢個嘢話好眼瞓所以都係快快同佢番入房,係咁咦俾佢同公仔影張相當買咗
我就同芊芊番嚟沖個靚涼先
芊芊同鴨仔玩遊戲,非常開心!沖完個涼都精神哂
之後仲玩酒店房裡面嘅遊戲機,有得玩孖寶兄弟好開心!
為食嘅爸爸仲叫咗Room Service食宵夜,等媽咪同哥哥番到嚟再食多餐!
又食過....攪咗成晚,差唔多12點先瞓!都算係佢哋最夜最夜嘅一次
最可惜係第朝要6點幾起身,因為今日撞啱有個活動要去,所以急急腳落去酒店飲個早茶就離開番碼頭了,希望下一次再有機會嚟慢慢嘆!
再一次多謝威尼斯人酒店!俾我哋一家人去咗個短線遊 Thanks
Photo by CANON 5D Mark III, Len | EF 24-70mm f2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 10分


text:
維港口腔連鎖迎難而上,遇難愈強!
維港口腔連鎖迎難而上,遇難愈強!
相信大多數人對新型冠狀病毒都有一定嘅了解喇,同埋因為有研究表明氣溶膠會造成病毒感染,所以基本上所有嘅牙科專科都仲未復工.咁點解維港口腔連鎖羅湖分院——維港歡樂口腔可以複診開工咧?喺這段時間復工唔係好難咩?咁今日就邀請到維港口腔連鎖嘅主要負責人——鄭總為大家講一下哩段時間維港歡樂口腔主要遇到嘅問題同埋解決措施!
鄭總表示,首先同大家講一下我哋可以復工係得到上級衛生部門批准嘅,所以大家可以放心!而哩段時間遇到嘅問題主要有以下2個:
問題:防護物資存貨唔夠,尤其是口罩嘅存貨唔係好足夠.
解決措施:哩段時間口罩緊缺係正常嘅,因為要先支援前線,保證前線全體工作人員嘅安全,但係為咗可以幫助廣大需要治療牙齒嘅市民,所以喺復工之前同珠海所有嘅供應商都進行溝通聯繫,最終籌備到足夠數量嘅口罩同其他防護物資.同時喺哩段時間亦寄咗一D口罩俾口罩緊缺嘅顧客,希望大家都可以保護好自己!
問題:口腔科因為治療嘅特殊性,患者嘅口面需要長時間暴露出來,同埋治療過程中會產生大量嘅氣溶膠,增加感染嘅概率.
解決措施:除咗做好日常嘅清洗消毒工作之外,喺復工之前已經購買咗醫用空氣消毒機,喺每次治療結束之後會對診室進行消毒,同時仲採購咗專門對氣溶膠消毒嘅器械,喺顧客就診前後都進行氣溶膠消毒!醫護人員亦做好相關防護措施,每位醫護人員都會著防護服,戴N95口罩,戴護目鏡同埋面罩,手套,基本係冇皮膚會裸露喺外邊嘅,咁亦都是對顧客同醫護人員嘅保護.
鄭總仲表達咗,喺2020年抗疫期間,維港口腔連鎖機構作為國內首批獲準復工開診資質嘅牙科連鎖門診,為市民牙科急症解除病痛創造便利係義不容辭嘅,同時仲保證喺哩段時間所有治療項目都唔會加價,提供廣東話,客家話,潮汕話同英語等多種語言接診.維港歡樂口腔係哩段時間迎難而上,遇難愈強!
vickongmacau
上一篇:微創牙科與超聲骨刀技術


text:
Read full review
2018-07-28 373 views
呢排開始係灣仔返工,都會留意下附近有咩地方有好味既餐廳.今日放工之後要去睇黃子華棟篤笑,次次開場之前紅館既食肆都好多人,所以今次決定係灣仔食完先過去 咁岩公司附近有呢間餃子店,鐘意食餃子既肥鴿當然會黎試下 坐底之後發現其實佢地既餃子有好多唔同既款式選擇,除左有一般既豬肉餃,都有牛肉,海鮮等唔同種類,仲有唔同既京川小食,多D朋友黎既話可以試多幾款.最後肥鴿就叫左西洋菜豬肉餃同雞絲粉皮,等左10分鐘度就有得食.早到既係雞絲粉皮,落左既中式麻醬同豉油 (鐘意辣既朋友可以叫佢落辣),加埋滑溜既青瓜同粉皮,食落感覺清爽.唯一唔好既係成碟粉皮係熱辣辣...對平時習慣食開凍雞絲粉皮既肥鴿黎講有D扣分食完雞絲粉皮啦,唔知西洋菜豬肉餃又係點呢? 餃子一共有10隻,剛剛煮起熱辣辣,夾起既時候覺得表皮唔會太痴,但食落就覺得餃子皮好薄,又唔會太易爆 所以食得出餡料既鮮味.餡料調味適中,豬肉又唔會有太多肥膏,非常美味 北方餃子源的餃子做得非常出色,而且有好多款式可以一試再試,但小食就有D貴同略為遜色.建議多D朋友一齊食既話就可以試多D唔同款色既餃子
坐底之後發現其實佢地既餃子有好多唔同既款式選擇,除左有一般既豬肉餃,都有牛肉,海鮮等唔同種類,仲有唔同既京川小食,多D朋友黎既話可以試多幾款.最後肥鴿就叫左西洋菜豬肉餃同雞絲粉皮,等左10分鐘度就有得食.
$41
30 views
0 likes
0 comments
早到既係雞絲粉皮,落左既中式麻醬同豉油 (鐘意辣既朋友可以叫佢落辣),加埋滑溜既青瓜同粉皮,食落感覺清爽.唯一唔好既係成碟粉皮係熱辣辣...對平時習慣食開凍雞絲粉皮既肥鴿黎講有D扣分
食完雞絲粉皮啦,唔知西洋菜豬肉餃又係點呢?
$46
24 views
0 likes
0 comments
餃子一共有10隻,剛剛煮起熱辣辣,夾起既時候覺得表皮唔會太痴,但食落就覺得餃子皮好薄,又唔會太易爆 所以食得出餡料既鮮味.餡料調味適中,豬肉又唔會有太多肥膏,非常美味
北方餃子源的餃子做得非常出色,而且有好多款式可以一試再試,但小食就有D貴同略為遜色.建議多D朋友一齊食既話就可以試多D唔同款色既餃子
Post


text:
(A&M Diary)仲記得小時候,A姐嘅公公帶過我去位於大坑嘅虎豹別墅玩,講到以前虎豹別墅最深刻嘅景點,當然係十八層地獄啦!細細個覺得好恐怖㗎,但至少學識咗唔少做人道理.經過活化後嘅虎豹別墅已成為虎豹樂圃,免費開放俾大家參觀,今個weekend不如同虎豹別墅再約會啦!
(提提你:因應疫情期間之人數安排,參觀虎豹樂圃必需要提前預約,預約按此)
當年嘅虎豹別墅同萬金油花園,依山而建,而胡文虎先生同佢嘅屋企人就係住喺紅牆綠瓦嘅大宅內,而當年胡文虎先生興建萬金油花園,係為咗讓當年殖民地時期嘅華人有一個公共空間遊樂(當時好多地方,華人與狗不得內進),花園內除咗十八層地獄,虎塔亦係園內嘅地標.不過,自1954年胡文虎先生病逝後,萬金油花園等地段分階段出售,只留下被評為一級歷史建築嘅虎豹別墅主樓同私人花園,最後加入音樂同藝術元素,重新活化成為今日嘅虎豹樂圃.
入口
當年嘅正門大閘,依家同旁邊嘅住宅相連,所以參觀者要經新建嘅電梯入口入場,入場處就有吉祥物:虎先生,迎接大家.
虎豹別墅
別墅屬中式文藝復興建築風格,外型係中式,但唔少設定都夾雜住西方嘅味道,好似係裝有意大利彩繪玻璃窗,印度式嘅雕刻,裝飾同鍍金壁畫等等.大廳係唯一開放俾大家自由參觀,如果想參觀其他部份,咁就要參加導賞團喇.不過,由於我哋無參加到導賞團,所以我哋都唔拋書包介紹喇,大家慢慢細味啦!
十八層地獄
而當中嘅十八層地獄就變成浮雕壁畫,講真,真係無以前咁震撼.
中央噴泉
呢個噴泉配合埋別墅做背景,絕對係虎豹樂圃一個最靚嘅打卡位.


text:
(保養關節食物)經常運動導致關節磨損?以下6種對關節有益嘅食物幫到你
最近香港隊喺東京奧運嘅戰績彪炳,橫掃1金2銀3銅夾埋6塊獎牌,喺世界舞台上吐氣揚眉.而睇到一眾香港運動員嘅精彩表現之後,相信嚟緊喺香港都會牽起一股運動熱潮.其實喺獎牌背後,運動員都付出咗唔少血汗,需要好辛苦咁日夜操練,先可以換嚟優異嘅成績,好值得我哋敬佩.但其實做運動都暗藏好多危機,尤其係長期做劇烈運動,容易令到肌肉同關節過度操勞,做成磨蝕,繃緊或者疼痛嘅情況.所以等小編推薦幾款好味得嚟又對關節有益嘅食物比大家,等大家嚟緊都可以安心做運動!
點解運動會導致關節磨損?
做運動本身就唔會對肌肉,骨骼同關節做成任何傷害嘅.但如果做運動之前冇做熱身,做運動嘅姿勢唔正確,又或者長期做劇烈運動,有機會令關節磨損同埋肌肉疲勞,唔單止會增加受傷嘅風險,亦會對關節,骨骼,肌肉同結締組織帶嚟負擔,容易造成磨損,引致發炎,痛風,關節僵硬等症狀.所以做運動唔可以過度頻繁,亦都要好好護理同修復關節,避免影響健康.
關節痛吃什麼?
1. 三文魚
三文魚含有豐富嘅Omega-3不飽和脂肪酸,具有強勁嘅抗氧化同抗發炎功效,可以避免關節長期磨擦引致嘅發炎症狀,有效保護關節.同時亦都含有豐富嘅維他命D,可以修補軟骨組織,促進骨骼同關節健康.
2. 青口
青口功效非常之多,皆因佢有豐富嘅蛋白質同有益脂肪酸,佢嘅蛋白質含量更加差唔多佔咗青口成份嘅一半,能夠修補同重建關節,並且提升關節嘅彈性,韌性同吸震能力,有效修復關節同軟骨組織.另外,青口亦都含有豐富嘅Omega-3,含量甚至比深海魚油仲要多,有助保護關節避免出現炎症.
3. 杏仁
杏仁含有豐富嘅維他命E,可以清除體內會破壞細胞同令到細胞老化嘅自由基(Free radicals),保護關節細胞嘅表膜,減低劇烈運動對關節做成嘅磨蝕同負擔.
4. 木瓜
木瓜有大量嘅維他命C同B胡蘿蔔素,佢哋係水溶性抗氧化物,同維他命E嘅功效相似,同樣可以滲透入細胞,幫助細胞抵禦自由基嘅攻擊,延緩關節細胞老化,為關節同骨骼健康把關.
5. 蘋果
蘋果含有豐富嘅槲黃素(Quercetin),除咗可以抗氧化,抗發炎,亦有助膠原蛋白生成同修護,提升軟骨組織嘅韌性同關節嘅靈活度,減低出現關節僵硬同不適問題.
6. 蛋
大家平時剝雞蛋殼嘅時候,會發現有層薄膜.個層薄膜叫做蛋殼膜,蘊含極豐富嘅蛋白質,對修復軟骨同結締組織好有幫助,同時可以強化肌肉,減輕關節附近肌肉嘅負擔,達至保護關節同骨骼嘅作用.
關節健康食品推薦
除咗上述嘅食物之外,其實市面上都有好多唔同嘅護關節產品.而講到有咩關節健康食品推薦,咁就梗係「健知己」嘅特強活絡健啦,連曾經代表香港奪得奧運乒乓球雙打亞軍嘅高禮澤都極力推介!「健知己」嘅特強活絡健結合咗青口精華同天然蛋膜素,含有豐富嘅軟骨素,糖胺聚糖同Omega-3,包含晒上述食物嘅功效,有助保護關節,避免運動對身體所做成嘅損傷.
而且,「健知己」嘅特強活絡健嚟自紐西蘭沿岸地帶,當地嘅水質受到嚴密監控,冇任何工業廢料嘅污染,亦通過咗重金屬,微生物同農藥測試,質素有所保證,安全可靠.所以如果要做運動,一定要用「健知己」嘅特強活絡健,保護關節同骨骼.


text:
諸朋好友|胡定欣單身6年拒認揀擇 直言有人因自己身份才想發展關係!
胡定欣本想做歌手
胡定欣提到其入行經過,原打算做歌手嘅佢參加「TVB第三屆Cover Girl選舉」後,加入TVB藝員訓練班,佢漸漸被喜愛演藝嘅同學們熏陶,愛上演戲.實習期間,佢已獲得參演《衝上雲霄》機會,定欣直言首套劇集已經可以「黐住主角」好好.到拍攝《拳王》時,佢感受到自己非常投入去演活角色.
唔知道好友林夏薇要結婚
胡定欣和林夏薇老友鬼鬼,但原來連定欣都唔知道夏薇當年準備結婚嘅消息.林夏薇2015年低調與年長16年金融才俊莫贊生結婚,並選址太平山頂豪宅設宴,但好多圈中好友都對唔知道佢結婚.
胡定欣和林夏薇在15年拍攝劇集《公公出宮》時,夏薇有一日突然表示要即日來回去「簽嘢」,定欣聞言即開玩笑問:「有咩咁緊要呀?結婚呀?」夏薇雖直接承認,但由於定欣從未聽夏薇講過有男友,所以當刻未能相信,只說了句「黐線」作回應.直到結婚當日,定欣才知道夏薇係真結婚,而最後佢都被邀請出席第二日嘅婚宴.
否認擇偶要求高
現年40歲胡定欣坦言已有6年無拍拖,而現時嘅佢與以往相比已無咁易愛上人,直言:「呢家係比以前懶咗」.佢亦唔認同外界指佢揀擇和挑剔嘅講法,「我唔鍾意亦唔同意人哋話要求高,就係因為你經過咁長時間去建立自己,你梗係希望搵到個真真正正,真心對待你嘅另一半,無論心靈或者係生活上,都係一個好配合嘅一個人,咁點解唔去揀個最好嘅先至一齊呢?」
胡定欣身份阻礙感情發展?
林夏薇大爆定欣有好多追求者,而定欣都直言有遇到心儀對象,但卻因環境因素無法走下去,主持崔建邦繼續追問下,定欣透露其身份係其一因素,「我諗最緊要嘅一個可能身份問題,呢個都真係幾令人concern(在意)嘅一樣嘢.我以前唔會咁樣諗.」
以往有其他閨蜜認為定欣嘅職業導致佢難以結識男友, 定欣都不同意,當時佢認為自己係一個能照顧自己,工作開心嘅獨立女生.但隨著時間過去,定欣一直專注工作,「再識人嘅時候,到近呢幾年,我真係經歷過嘅一啲情況係,原來我嘅職業或者崗位上嘅因素… 有啲人會因為你係胡定欣而好想識你」,「但係我識嘅,我會選擇,我去喜愛,就係唔想佢係因為我係胡定欣而同我一齊.」崔建邦直言呢種情況好衰但無可避免,定欣續指:「嗰個矛盾位,真係只有自己先知道.」
希望真命天子能帶領自己
被問到現時嘅擇偶條件,定欣坦言自己希望有個人可以帶領到佢,又指愛情和伴侶係兩回事,愛情可以好快嚟亦好短暫,要點樣維持之後嘅關係與生活先係難題.對於在大時大節會否感到寂寞,定欣就話已經無曬感覺「呢樣嘢係磨到滑晒」,又言冇唔渴望節日有個伴,但亦唔會求其搵人.
Text: HolidaySmart Editorial
(小編公告:如果讀者有任何關於美食,旅遊,玩樂,或者任何新奇有趣事物既資訊,都歡迎話比小編們知~大家可以透過Facebook inbox,或者send e-mail到holiday@presslogic.com,直接將資料傳比小編)


text:
睇完《美國女孩》第一個感覺係:呢套戲真係好睇,冇晒咗時間入嚟睇.成套電影嘅節奏都好明快,故事圍繞住主角一家人喺台灣經歷一個中西文化衝突,家庭關係由愛轉為恨等等,唔似其他台灣電影咁煽情,反而令觀眾有種平淡嘅傷痛.
電影獲得 《第58屆金馬獎》最佳新導演,最佳新演員,最佳攝影
官方Facebook page: 美國女孩 American Girl
電影介紹
芳儀同芳安兩姐妹跟媽媽由美國坐飛機番到台灣同爸爸生活,以為只係短暫嘅逗留,點知因為媽媽嘅病,有機會以後都要留喺台灣繼續升學同生活,令到已經習慣美國生活嘅芳儀難以接受.喺學校面對住同學嘅排斥,課程嘅唔適應,由美國被認定係資優生嘅芳儀突然成為班中成績差,帶壞其他同學嘅壞學生.喺各種嘅唔滿意下,同患上癌症嘅媽媽喺生活上充滿衝突,芳儀認為美國先適合自己,好想盡快離開台灣,而媽媽因為擔心自己嘅死亡,亦都令到屋企其他成員充滿負面情緒.
美國女孩-主要演員
林嘉欣飾演媽媽-莉莉
莊凱勛飾演爸爸-梁宗輝
方郁婷飾演大女-梁芳儀
林品彤飾演細女-梁芳安
美國女孩-電影預告片
電影後感-Raven篇
同文章主題一樣,睇完戲就會諗番以前自己唔懂事,都有討厭過屋企人.雖然同電影入面嘅芳儀唔同,Raven並冇去過美國讀書,但都感受到對父母有千千萬萬嘅要求時,得唔到時嘅不快同不滿.而家回想以前自己唔成熟嘅諗法,亦都冇好好站喺父母角度諗同一個問題,呢個亦都係電影拍得好好嘅一點.以成年觀眾收睇,唔會睇完覺得個小朋友唔理性,反而係為一家人冇好好溝通而覺得可惜.
可能係華人文化,亦都可能係家庭問題,唔係每個父母或者小朋友都可以好好溝通大家嘅想法同要求.小朋友會認為自己搞得掂,大人會覺得自己已經為小朋友提供咗好多嘢,但雙方其實做嘅係可以更多.
電影入面對一家人嘅關係同感情都好寫實, 林嘉欣飾演嘅媽媽莉莉代表住西方文化,莊凱勛飾演嘅爸爸梁宗輝代表住華人文化,一個敢於表達自己對死亡嘅準備;一個對家人嘅愛,對死亡嘅避忌都好少親口表達.兩個人亦都因為咁唔直接溝通,拍出嚟嘅好多衝突畫面夠真實.
而電影另一樣我好欣賞嘅係演員嘅發揮,特別係兩個年紀輕嘅小演員,飾演姐姐梁芳儀嘅方郁婷更加憑呢部電影獲得金馬獎新演員,同埋飾演妹妹嘅梁芳安,兩位小演員嘅演出都相當自然唔造作.兩個人嘅對白亦都寫得好好,家姐係開口埋口都係黑心同超傷屋企人心嘅對白,細妹就係經常一語中的,好凸顯佢嘅小智慧.


text:
日本大阪有間女子單身公寓真係有意思,佢嘅租金以囡囡嘅體重嚟決定,每公斤約一百港元,咁如果入住嘅係肥妹咪好蝕底?唔使驚,如果你肯減肥,每減一公斤就減番一百蚊租.嚟自澳門極品桑拿嘅菲菲,就話呢招一定令佢可以更健美.
菲菲話:「我以前好瘦o架,自從兩年前失戀之後,我就化悲憤為食量,所以至變成依家咁嘅樣,有人話我肥,又有人話我啱啱好,所以我都冇打算去改變佢,但如果有租金優惠,我一定會搏命咁減,據講呢間公寓,仲設有運動室,有好多設施讓租客多做運動,但同時亦設有致命陷阱.」乜嘢陷阱呢?菲菲話:「我喺網上睇到,業主喺運動房同時售賣各種零食,某牌子嘅大包裝薯片,更係免費供應,就算你做多多運動都可能會打回原形,你話係咪致命嘅陷阱呢?」
菲菲胸前擁有一對無敵巨乳,所以整體上觀感唔差.問到菲菲除咗減租呢個誘因,仲有冇其他方法可以纖瘦一啲呢?菲菲話:「我記得有次識咗個男友,佢精力十分旺盛,每日都可以同我大戰連場,我同佢維持咗一個月,足足瘦咗十公斤,所以認識一個壯男,我睇都可以幫到手減磅嘅!」呢種男人可遇而不可求,唔知菲菲有冇退而求其次,一次過識佢五六個,等佢哋輪流咁同你做運動,咁咪一樣可以達到減磅效果囉!
年齡:20歲
三圍:36-24-35
撰文:小德
攝影:阿生


text:
懷孕後期症狀
我有嘗試同阿女傾計,叫佢出力幫媽媽推d便便出黎,反正多便便,都係佔用緊佢既空間,屙得出就一家便宜兩家著.
響羊水已經好充足嘅情況底下,阿女好似住豪宅咁,成日喐身喐勢,肚皮可以見到有明顯嘅波幅.肚臍都突埋出嚟.有時佢郁身嘅時候肚臍仲會有泛起白頭浪.
由於佢喺入邊要吞吐羊水,學習點樣呼吸,可能一時唔覺意濁親就會打C EGG.
食咗甜野,或者食飽飯,或者臨瞓嘅按摩時間,都可以feel到佢有明顯嘅郁動.正常人應該係咁,但我身邊發生嘅嘢都應該唔多正常,佢連響返工時間,搭緊車,都可以有明顯嘅郁動.我好擔心佢點解唔瞓覺.
繼續閱讀…
懷孕初期症狀
6週幾嘅時候,下腹部就會有啲扯住嘅抽搐感,又會單則痛,好驚係宮外孕,唔知佢瞓唔瞓得啱位.上網睇話有可能係支撐子宮嘅韌帶,因為懷孕子宮長大而往上提所造成.唔需要特別治療,只需要休息.冇乜事我都係瞓先啦.
有一日,下背部好酸軟,無論點坐點瞓都唔舒服.忍唔住整咗個熱水袋熱敷,谷歌一check,又話熱水袋會熱親BB⋯⋯即刻拎返走,唯有早啲瞓.
有人話懷孕初期會流啡,好似係因為黃體酮唔夠,補唔住加厚左嘅子宮壁,所以要飲桑寄生蓮子蛋茶用嚟安胎.
任何時候都係超眼瞓,瞓極都唔夠飽,眼袋好大,平均每分鐘一個呵欠.好似話係因為全身嘅血液都去晒個子宮同bb度.
成日嘆氣,中醫話孕婦容易胸悶,嘆氣係用黎順番條氣.
繼續閱讀…


text:
好多人話女仔唔捱得,所以好少會去搞 Startup.小編最近先同一間「全女班」嘅 Startup 做訪問,團隊中就有四位各有個性嘅靚女,有事業型女強人,有媽媽級,有背包旅人,仲有愛心爆棚嘅寵物主人,呢幾位美女走埋一齊並無變成一個墟,反而因為佢哋各有所長,憑佢地唔同嘅經驗,造就咗佢地嘅產品,全球定位追蹤器-TAG.
離開咗香港都搵得返
嗱嗱嗱,唔好諗錯隔離,個追蹤器並唔係用嚟放喺老公 /男朋友身上,check 住佢去咗邊嘅(當然如果你有呢個需要,你可以咁用啦,哈!)佢哋幾位話 TAG 係俾你掛喺個小朋友 / 老人家 / 寵物甚至行李上面,萬一唔見咗,只需要開個 App,就算離開咗香港都可以搵得到!
TAG 內置咗一張可以漫遊嘅 SIM 卡,原理就好似 Wi-Fi 蛋咁世界通行,買咗佢就會自動生效一年,之後就會收取月費.而 TAG 裝置同時運用咗 GPS 同 GLONASS 定位系統,令準確度縮窄至只有 5 米範圍內,令搵人,搵動物難度大大降低.用家仲可以喺隻 App 入面預設地理範圍(Geo-Fence),當裝置進入或離開預設範圍,就會通知用戶.例如,小朋友返幼稚園,你放個 TAG 入去書包度,當佢進入同離開學校範圍,或者返到屋企都會通知你,做家長嘅就安心晒啦.
俾老人家用保平安
除咗定位呢個基本功能之外,TAG 最特別就係可以偵測跌倒,同埋有「平安鐘」功能.裝置內嘅速度計可以用來偵測使用者嘅行動,例如老人家唔小心跌倒,而 TAG 專用嘅 App 就會彈出通知話你聽佢可能跌親喇.至於裝置上嘅按鈕,就可以俾長者當「平安鐘」用,按一吓個 App 就會彈出通知,長按 3 秒就會 Send SMS 去你預設嘅電話號碼,簡單嘅操作非常適合長者使用.不過有一點要留意,定位嘅用電量都好大,如果長期開住個 App 搵裝置會好快冇電,只可以用到一日左右;而如果唔長開 App 嘅話,就可以用到 7 至 10 日.
著靚衫去街街
女仔當然係貪靚啦,所以四位美女創辦人為 TAG 呢個裝置設計咗「衫仔」,除咗有唔同顏色嘅外殼同款式,仲有得俾你夾住用,掛住用等等,女仔用又得,小朋友用又得,得咗!
數碼港 + 網上集資谷人氣
TAG 係數碼港培育計劃成員之一,因為睇準數碼港有良好嘅市場推廣支援,有助佢哋衝出國際而加入.除此之外,佢哋早前喺 Indiegogo 亦推行咗一個集資嘅專案,務求將佢哋嘅產品帶到更多市場,現時佢哋已經達到咗集資目標,預計會喺今年四月面世,有興趣嘅讀者可以去 Back 返個試用吓!


text:
離開演藝學院我哋搭專車上到伯大尼校園
繼續欣賞開放日既節目, 下晝既旅程出發lu!
上一站>>CLICK HERE!
我哋搭住架專車上到嚟伯大尼大概用咗15分鐘時間
落車點近惠康劇院, 我哋就直接先行入去
因為距離歌劇表演開始仲有15分鐘, 所以我哋就搵個地方坐低食少少嘢(預備咗D蛋榚)
可能部份朋友都知道呢度前身就係牛奶公司牛棚
所以呢度都有兩隻牛雕塑放喺度
然後職員安排大家在某處排隊入場
因為演員在內rehersal超時10-15分鐘
原本1:15開始的表演, 結果差唔多到1:30先可以入場!
哥哥見到地毯上面有D腳印就跟住踩玩一玩!
跟住又走到去屏風後展板後面匿埋想嚇我...真係冇佢咁好氣
我哋選擇咗坐第二排, 因為驚第一行會太過前
之後發現原來都差唔多, 攪到影相仲要避開人頭...
一開始就做咗幾段懷舊浪漫愛情短劇
哥哥一聽到演員對白講「I LOVE YOU」, 即刻瞌住耳仔唔聽
真係笑死我! 我諗哥哥開始大個仔, 識得尷尬!
去到呢段個男仔捉住女仔對手示愛
哥哥更加頂唔住....我同佢講Daddy都係咁同媽咪同佢哋表達愛, 唔需要怕醜!
之後開始有D solo既演出同歌舞表演!
哥哥就即時放鬆哂! D歌好好聽...而且跳得好好睇!
去到尾聲大家一齊合唱 >! 最後一齊謝幕!
每一次睇舞台劇或歌劇, 去到謝幕我都會有少少感動...因為真係睇見每一個人都好努力同埋投入演出
離開惠康劇院我哋行上斜路去到上面的伯大尼教堂睇A Cappella, 即係無伴奏合唱
呢個教堂係18世紀時建, 係香港法定古蹟嚟架!
裡面唔算大, 坐得唔多人! 但係真係好靚好宏偉! 對上一次嚟影相都差唔多有十年多
大家其實平時都可以到網上買飛參觀同報名導賞團!
呢個表演我覺得差少少, 唔係因為佢哋唱得唔好
因為佢哋都係清唱, 人多又開住度門! 聲音不夠集中, 其實我都唔係太聽到佢哋唱咩
同埋佢哋多數都係選擇咗D流行曲嚟唱(可能咁啱我去呢個時段係咁)
之後我哋見專車未到, 我哋就行去伯大尼博物館度逛一逛!
哥哥對其他嘢都冇興趣, 唯獨係對住呢個伯大尼模型情大獨種!
呢個相信係廚房(唔好意思我冇詳細去睇介紹), 哥哥喺度扮砌菜煮飯
話咁快我哋就搭番車落去演藝學院, 睇吓仲有咩睇同玩!
我哋先去番頭先平台花園拎番個面譜! 嘩....哥哥帶咗上去之後真係幾恐怖, 似個變態殺手多D
最後我哋冇特別既節目計劃要去, 就跟住我哋未打咭的地方行去
去到1樓這個打咭既地方, 原來係舞台及製作藝術學院
由呢幾度牆合併出嚟既"welcome"字已經覺得好特別! (等咗好耐先至冇哂人可以影到呢張相)
沿路行入去兩邊都放滿不同既畫!
嘩......好大好大呀呢個地方, 以為自己去咗電視城(雖然我未去過)
呢度放咗好多唔同既畫, 好似去咗個藝術館咁
起初都會覺得佢哋D畫咁樣周圍放, 唔知驚唔驚俾人整污糟!
不過入到嚟參觀既朋友全部都好斯文好守規矩
就算想影相, 都會好有禮貌咁叫你借一借, 又或者同你想影相既時侯, 自己會避開鏡頭!
到呢度就係造道具既地方! 有個小小的工作坊, 可以俾每個入場既朋友試吓雕刻製作
呢度有個DIY木馬! 有個學生哥哥邀請Hysan可以坐上去,
仲好有細心見到哥哥手上拎住面譜所以幫佢拎住先
之後仲教哥哥要腳踩住隻木馬以免危險
玩完仲扶番佢落地下! 超有愛心
(一般人都會嚴小朋友麻煩, 想佢快D玩完就趕佢走)
最後一個打咭地點我哋嚟到服裝部!
呢度真係放咗好多衣車同布料! 仲有一個好大既服裝間
今朝一早見到個姐姐喺度教人製作鈕扣!
我同哥哥都排隊一人做一粒, 當然我做嗰粒就係送俾妹妹啦!
姐姐先叫我哋揀一塊鍾意既布料, 然後逐個步驟教我哋製作
Yeah! 製作完成
最後我哋到大約4:00就離開了, 在外面天橋附近都設有一個小舞台
一班年青Band友喺度演唱多首流行曲!! 我哋行上天橋睇咗一陣就真的離開了!
因為中午只係食咗個蛋榚, 所以哥哥好肚餓!
我哋就啦啦聲去搵個地方醫醫肚! 總結今日演藝學院呢個開放日, 實在係「讚」!
Photo by CANON 5D Mark III, Len | EF 24-70mm f2.8L USM, iPhone 5s
呀劍評分: 9分


text:
2012/12/07
仲有幾日大假, 但公司唔可以carry over去下一年(過份!!!
), 一定要放咗佢, 所以莎拉就放咗幾日假.
難得weekday放假, 可以帶吓陶寶B去尖沙咀啦. 因為假期星期六日, 尖沙咀實在太多人啦, 唔好話帶住陶寶B, 就算自己大人行街都怕怕呀, 加上如果推BB車實在係太唔方便啦. 今次去尖沙咀既目標係影海港城
既聖誕裝飾及去玩具反斗城
.
今次係陶寶B第二次搭地鐵呀, 仲要係多人既旺角站搭到尖沙咀站呢, 陶寶B全程都好似好緊張
, 唔敢周圍郁, 雙手捉實, 眼仔碌碌.
好啦, 終於都到海港城啦. 平時唔會推住BB車都唔會留意升降機既位置, 但而家上上落落都想盡量搭升降機, 先發現好多商場都好唔方便, 升降機既位置及數量都不足呢. 到咗中午時份啦, 搵間餐廳醫肚先, 見呢間"吉列派
"平時星期六日好多人等, 反而平日又唔駛等, 一於就試一試啦. 同謝菲一人一個吉列豬扒便當
, 唔知係咪肚餓既關係, 覺得都幾好味, 唔係好似Openrice啲comment講到咁差.
陶寶B都好合作, 我地食緊時, 佢就小睡片刻, 到我地差唔多食完時, 陶寶B就時間啱啱好瞓醒啦. (乖囝呀!!
) 食飽飽就去影相啦. 因為平日既關係, 所以都唔係太多人, 可以慢慢影呀.
今年海港城既聖誕主題係Alice in Wonderland
, 紅色既佈置好靚呢. 陶寶B都要笠番頂帽仔, 扮吓cutie先.
呢個傻豬仔, 一照鏡見到自己個樣就奸奸笑.
影相全程都抱住陶寶B, 真係手都有啲軟啦.
附近既保安好好人呀, 主動問駛唔駛幫我地影相呢.
影完相就去玩具反斗城啦, 陶寶B仲細, 未識得扭玩玩具, 反而係莎拉媽媽主動屈陶寶B去玩. 之前見到呢類型既Jumper椅已經好想俾陶寶B試玩, 呢間玩具反斗城又唔多人, 就俾陶寶B試玩啦, 哈哈哈, 陶寶B玩得好開心呀, 笑得咁開心好似同媽媽講"買啦買啦!!!"
不過莎拉好冷靜既, 唔會係又買唔係又買, 因為價錢唔平($14XX), 二來專家話學行車唔好俾BB用, 而呢啲Jumper又有少少似學行車, 唔知對BB腳仔有無影響, 所以都係諗諗先. 好彩抱起佢時, 陶寶B唔會發爛渣唔肯走呢. 不過最後都買咗啲玩具俾陶寶B, 睇吓佢, 佢對呢隻象仔好鐘意, 未俾錢已經拎住唔放.
走既時候, 海港城門口影相位多咗好多人呢, 所以都係中午時份平日影相好好多.


text:
自從有左BB之後由第6週開始我已經開始嘔,尋晚因為呢幾日嘔得好勁,食咩嘔咩,夜晚9點幾辛苦到要去睇醫生,但係太夜既關係D醫生係閂左無得睇,Vincent最後係同左我去左醫院,
我地去到醫院好快就可以見醫生,醫生話我呢D係正常,醫生講呢D我都知道,但是我真係好辛苦先會黎醫院架!個醫生仲幫我照超聲波,仲見到個BB同我地揮手,個一刻真係好開心架,即係個BB好健康.醫生幫我照完超聲波就同我講我要留係醫院到調鹽水,仲因為我係醫院個時係喊緊,個醫生問我係未有情緒既問題,叫我留院住一晚,可能Vincent都驚我有情緒既問題,所以佢都叫我留一晚,但係我上到房就發覺左右床位個D都係呀伯黎架,我真係唔慣,有2個姑娘幫我,一個幫我抽血,一個幫我拮針調鹽水,個一刻真係想死呀!抽血個姑娘抽到我隻手好痛,到VINCENT返屋企拎完野俾我我就同佢講我唔想留係到喇!咁VINCENT就去同醫生姑娘講,但係個醫生唔準出院,個醫生仲同我講頭先抽個支血難左要抽過,個一刻我真係忍唔住喊左出黎呀!最後個因為我同VINCENT簽左紙一定要出院,個醫生都俾我出院,但係出院之前都係要抽返血先可以出院,但係呢次個姑娘真係好好,佢抽血真係一D都唔痛,但係第一次抽個度我第2日都仲痛緊呀!原來公立醫院都有好既姑娘架!真係好多謝佢呀!
大家見到呢個BLOG既時候唔使擔心我喇!
老公,
多謝你对我咁好,我有咩事你都會係我身邊,但係我因為有左BB經常發你脾氣,而家已經第11週3日喇!我好快就過第12週,希望我到時會無咁辛苦經常嘔啦!咁我地就可以好似以前咁喇!
老婆
02 Jul 2009
老婆,
見到妳o甘辛苦,我又幫唔到手,其實我都好心痛.
有時見妳食飯都食唔落,仲要嘔埋黃膽水出黎, 真係好慘. !
我同埋我地d屋企人, 加埋妳d朋友都好擔心妳架
個個又驚妳唔夠營養,又驚妳唔夠鈣比BB !
妳要比心機捱埋呢1~2個星期,快d食番多d野
我地全部人都會支持妳,度個呢個難關. 妳有咩有需要就同我講.
仲有一個星期, 我地好得意既bb就會成型架la.
希望快做媽媽既妳可以開心番d .
老公
3-Jun-2009
唔知我地既bb會唔會好似馱仔o甘得意呢?
BB..妳要肥肥白白呀!


text:
呢幾日呀,韓國既MERS真係愈來愈勁呀.我呢就知道好多人都煩緊去唔去,喺琴日香港已經對韓國發出咗紅色外遊警示,而家所有香港旅行社都cancel晒韓國旅行團,所以報咗團嘅快啲去退錢啦!
不過自由行就麻煩啲啦,因為book機票,酒店,甚至保險都係一腳踢,要退錢就真係煩好多呢.首先就係匯價問題,以book酒店為例,通常都用當地貨幣比錢,咁信用卡公司自然會收個手續費,通常係1.95%.但係退錢嘅時候,人哋酒店都係用佢地嘅貨幣退返落你信用卡戶口,咁信用卡公司又會再收你1.95%手續費轉返港紙, 即係一共要俾成4%銀行.
唔係以為4%好似好少呀,呢筆數用係book酒店,book機票就一啲都唔少嘢.當你玩5日4夜,住cheap cheap酒店,$1,500晚,一共俾成$6,000,乘以4%的話就要成$240啦.要知道嘅係呢$240完全係各位冇享受過服務,仲要不停email同酒店聯絡退錢.老實講,我真係覺得好唔公平呢,無情白事要我俾錢,但錯不在我嘛.
呢個時候有啲銀行就比較易話為,只要你打個電話同佢講聲的話都會快快手咁幫你整.但假如各位唔check statement,次次都掉晒啲月結單的話就一定發現唔到呢筆數,咁就算銀行可以幫你waive都冇用啦.
不過呢,唔係間間銀行都咁好死㗎.喺度就分享下啲經驗,試過上網買完嘢取消order同退貨,咁呢個時候又有個差額了.當我打去銀行問客服專員可唔可以退錢時,就被佢地say no了.嗰間銀行最後我試咗好幾次打過去,好可惜都係唔得,最後就蝕咗幾十蚊了.而以後我用外幣買大額嘢都會避免用嗰間銀行.因為大家計計,萬一退貨你地係要比成4%手續費㗎,而且退錢後之前得到既積分亦都會冇咗,變相咩都蝕晒比銀行.
咁就返韓國而家呢個情況,我個人認為銀行應該要waive咗卡用戶退款所產生嘅費用.因為而家政府都出咗紅色外遊警示,咁呢啲叫做「不可抗拒力因素」嘅情況下,個責任已經唔喺客人身上,而係地球無啦啦出現隻病毒,咁唔通仲要人冒性命危險享用有關旅遊產品嗎?所以建議大家用呢個理由要求銀行或信用卡公司waive返筆數,如果大家唔出聲,咁銀行反而覺得冇客人會理呢啲事,令佢地以為又發現咗一條新財路.


text:
講起九洲,你會諗起邊度先?應該大部份人都係諗起福岡,鹿兒島呢D地方啦~香港人番日本就好似番鄉下咁,有時番得多都唔想再去呢D大城市,不如去下一D無咁多人嘅地方,食下D最地道嘅野先至係皇道:D
兩個星期之前,臨時買左張香港飛熊本嘅直航機票,乜都唔理咁就出走左~
其實我已經嚟過熊本兩次,所以落機之後無專登喺度留,搭左車出市區,攞左JR Pass,食左碗打麵之後就起行Lu..
極好彩,我即日都可以book到個架由布院之森,個架好靚嘅特急JR!上網睇D人話好難book,要幾日前預約先有,呢次竟然一book即日下午就有,真係正!
沿路去由布院都唔係經過D咩大城市,全部都係鄉下地方,傳統日本嘅屋,仲有好多田,加上藍天白雲,好靚!
搭左咁耐JR,下午5 點幾終於到,落車之後見到呢個景,OMGGGGGGGGG!!!!!
靚到無野可以講!由布院最出名嘅一定係溫泉,所以我都book左間溫泉酒店~可以狂望住座山浸溫泉 Yeah!
第二朝仲有人送早餐上嚟~ 正~
第二朝起身出去又見到咁嘅景,忍唔住影低!
今日下午我就會向山頂進發!但行山之前先去醫肚先,而呢度好多人推介嘅就係呢個釜飯!個人認為好似香港D煲仔飯咁,D飯焦好好食~上面仲鋪滿左呢度嘅豐後牛肉,好好食呀~ 不過有無人可以話我知D前菜係D咩嚟 lol 我食完都唔知咩嚟
食飽之後行番去JR總站搭巴士去由布登山口.無錯,呢個trip真係好養生,去旅行都要行山.上網做research個陣無乜見過人提過可以嚟呢度行山,而去到之後發現行山嘅全部都係local日本人,佢地真係好有禮貌,唔識都係咁同你打照呼~
行完山真係好攰,落山之後就搭車去別府.大家對佢嘅印象係咪得間餐廳呢hahaha 但係呢度出名嘅都係溫泉呀!
第二朝全身都好痛 可能係因為太耐無做運動啦,但其實今日行程都係行山,不過呢次係去睇最近先開番嘅阿穌火山.呢世人都係第一次咁接近火山~可以由別府搭個架阿蘇男孩~!個架又係架好特別嘅特急JR火車嚟!
有機會真係要嚟 好壯觀!
最後送番張係飛機上面影 差唔多land熊本嘅相比大家!
#寫出你遊歷 #hutchgo資助旅費1000蚊


text:
請人通渠梨園馬桶疏通下水道堵咗點辦 太古城通渠通渠公司請人通渠本公司擁有得各種大小型先進設備請人通渠54485 …
標籤彙整:通渠
通渠車管道疏通|馬桶堵咗,但緩慢下水係點回事
通渠車管道疏通|馬桶堵咗,但緩慢下水係點回事 中環通渠通渠公司通渠車馬桶係坐便器通渠車54485818,係每個 …
通渠入行廁所馬桶堵咗點疏通?
通渠入行廁所馬桶堵咗點疏通? 深井通渠通渠公司通渠入行廁所馬桶堵塞係好經常嘅現象通渠入行54485818,雖然 …
通渠報價咁疏通,廚房下水道70年都唔會堵塞!54485818
通渠報價咁疏通,廚房下水道70年都唔會堵塞! 大角咀通渠防水公司通渠報價這段時間通渠報價54485818,屋企 …
通渠片馬桶疏通器點使用?馬桶疏通方法有得咩?
通渠片馬桶疏通器點使用?馬桶疏通方法有得咩? 銅鑼灣通渠防水公司通渠片家居生活最怕嘅就係廁所馬桶堵塞咗通渠片5 …
通渠泡泡家庭下水道地漏點疏通
通渠泡泡家庭下水道地漏點疏通 鴨脷洲通渠防水公司通渠泡泡據咗解通渠泡泡54485818,喺我哋嘅生活中通渠泡泡 …
通渠元朗旺角疏通一次下水道幾多錢疏通熱線
調景嶺通渠通渠公司通渠 元朗旺角通渠通下水道聯繫電話號碼唔通唔收費通渠 元朗54485818,7*24小時服務 …
通渠請人通渠電話,荃灣24小時馬桶疏通廁所
疏通小妙招 疏通小妙招1 疏通小妙招2 疏通小妙招3 通渠請人 通渠請人通渠電話,荃灣24小時馬桶疏通廁所 新 …
通渠佬香港旺角附近疏通管道,化糞池清理抽糞
通渠佬香港旺角附近疏通管道,化糞池清理抽糞 藍田通渠通渠公司通渠佬香港旺角疏通下水道通渠粉香港54485818 …
通渠收費廁所堵咗如何自己疏通,通渠小訣竅
通渠收費廁所堵咗如何自己疏通,通渠小訣竅 中環通渠通渠公司通渠收費下水管則將生活產生嘅汙水及時排放出去通渠佬5 …
銅鑼灣通渠54485818新蒲崗通渠公司
孟公屋通渠香港西九龍站通沙井通渠目錄 奧海城通渠一般人自己通渠時使用嘅工具 洞梓通渠塞渠嘅幾大原因 大坳門通渠 …
中環通渠54485818大埔墟通渠公司
盧慈田通渠九龍站通沙井通渠目錄 大坳門通渠一般人自己通渠時使用嘅工具 萬宜水庫通渠塞渠嘅幾大原因 黃大仙通渠一 …
鴨脷洲通渠54485818九龍站通渠公司
盧慈田通渠西九龍通沙井通渠目錄 大埔仔通渠一般人自己通渠時使用嘅工具 大埔墟通渠塞渠嘅幾大原因 二澳通渠一般會 …
香港仔通渠54485818奧海城通渠公司
大埔區通渠柯士甸站通沙井通渠目錄 清水灣通渠一般人自己通渠時使用嘅工具 東頭邨通渠塞渠嘅幾大原因 黃大仙區通渠 …
香港仔通渠54485818壁屋通渠公司
香港仔通渠54485818壁屋通渠公司 奧海城通渠柯士甸站通沙井通渠目錄 大埔區通渠一般人自己通渠時使用嘅工具 …
香港西九龍站通渠
大埔墟通渠 大角咀通渠 恆安邨通渠 布袋澳通渠 水邊村通渠 大埔通渠 西九龍通渠 布袋澳通渠 九龍站通渠 大埔 …
西九龍通渠
元洲仔通渠 坑口村通渠 柯士甸站通渠 萬宜水庫通渠 馬己仙峽通渠 奧海城通渠 元洲仔通渠 大埔通渠 元洲仔通渠 …
柯士甸站通渠
大尾篤通渠 馬己仙峽通渠 布袋澳通渠 山尞通渠 大坳門通渠 太子通渠 大埔滘通渠 盧慈田通渠 大尾篤通渠544 …
馬己仙峽通渠
百勝角通渠 洞梓通渠 坑口村通渠 黃大仙區通渠 元洲仔通渠 大尾篤通渠 恆安邨通渠 茅湖仔通渠 百勝角通渠54 …
德福花園通渠 比華利山通渠 禮頓山通渠 西貢通渠 烏溪沙通渠 大窩口通渠 荔景通渠 朗逸峰通渠
將軍澳中心通渠 將軍澳廣場通渠
天晉通渠 日出康城通渠
蔚藍灣畔通渠 映灣園通渠
藍天海岸通渠 紅山半島通渠
錦繡花園通渠 康樂園通渠
匯景花園通渠 麗港城通渠
海濱花園通渠 綠楊新邨通渠
荃威花園通渠 荃景花園通渠
荃灣中心通渠 麗城花園通渠


text:
香港科學館終於翻新完畢,即刻好多網友問香港科學館泊邊好喎?等我哋話你知啦,其實科學館附近最少都有四個停車場咁多,加上價錢又差唔多,所以都好容易有位泊,等我哋由最平講到最貴啦.
1. 新東海商業中心(按我導航)
新東海商業中心未必係最近科學館嘅停車場,但係都唔會遠好多,過條馬路就到科學館,步程都只係 3 分鐘.不過新東海啲位都幾闊落,車位又多,星期六日都有專屬升降機上落,一家大細就最方便.時租$24,不設日泊.價錢詳情請參閱泊好先.
2. 康宏廣場停車場(按我導航)
康宏廣場停車場就喺上面講嘅新東海旁邊,不過個停車場入口就喺康達徑,即係兩個停車場都係要兜路入.想順路啲嘅就要睇埋以下介紹嘅兩個場,不過咁後先介紹,一定有古惑嘅.講番康宏先,時租$25,日泊$160.價錢詳情請參閱泊好先.
3. 港晶中心停車場(按我導航)
港晶中心停車場應該非常出名喇,以前仲係唱K嘅年代大家都應該泊過,佢嘅缺點係要搭車Lift,所以有時要留匙.地獄指數3星.價錢詳情請參閱泊好先.
4. 希爾頓大廈停車場(按我導航)
呢個場我哋其實唔太介紹大家泊的,有人泊過話好闊落好光猛.但係佢門口就係泊車檔,品流就複雜少少,所以我哋都唔敢入去泊,大家有興趣嘅可以去試吓.如果講距離計,希爾頓其實係最近科學館入口嘅,仲可以行天橋過去添.價錢詳情請參閱泊好先.
最後同各位爸爸媽媽介紹番呢個 "博物館通行證",只需$100,就可以有最多 4 人(需記名)全年免費出入香港 7 間收費博物館,包括香港歷史博物館,香港文化博物館,香港藝術館,香港海防博物館,孫中山紀念館,香港科學館及香港太空館嘅常設展館.你淨係睇科學館嘅成人收場費都要$20,所以呢$100包一家四口仲要全年任玩的確係當相抵deal.


text:
(KikiAllAboutUS)洛杉磯平價美食推介
講起美國,大家都會諗起去outlet掃貨(Hollister/A&F真喺抵),買保健品,但食野就好似比較貴,而且要俾小費,去旅行都要諗好度好去邊間餐廳.有數年作為留學生經驗嘅我,慢慢都識得平靚正地「搵食」.其實美國嘅大城市,東岸如紐約New York,奧蘭多Orlando,或者西岸如LA洛杉磯,San Fran三藩市,Seattle西雅圖等等有好多性價比高,留學生必食嘅菜式同餐廳.我曾經喺美國幾個城市生活過,而我嘅大學所在地LA更喺一個集合各地名菜嘅地方!🌭🍕🍱 以前每晚喺Library行出來就見到到處都喺加州風味嘅墨西哥菜(Cal-Mex),幫襯最多嘅當然喺Taco carts🌮🌮,而有品牌嘅墨西哥餐廳近年就出動埋Taco trunks餐車(即喺好似香港2,3年前開始引入嘅美食車). 喺Taco carts食一個taco,當年只喺賣$1美金一個(約$7.8港幣),而家物價上漲左少少,都只喺$1.5美金(約$12港幣),每個都有手掌咁大,粟米餅corn tortilla上面鋪滿番茄莎莎醬salsa(唔喺M記之前出果隻薯條果個level呀😳),豆蓉 refried/ white/ black bean,飯,當然仲有最正嘅Guacamole (牛油果醬🥑)!! (btw有無人可以話我聽香港邊度有好食,有牛油果香嘅牛油果賣?) 喺加州食cal-mex版本仲有金黃色的車打芝士碎 shredded cheddar cheese,加埋辣椒汁jalapeno sauce,行過見到佢地煎到沙沙聲真喺忍唔到口!🤤而家雖然已經畢業咗N年,但每次返LA工作,一落機無論幾夜都要去最近嘅Mexican餐廳食返兩個tacos. 講左咁耐啲口水都流到落地,都要推介下我一試難忘嘅taco先敢收筆 – 喺洛杉磯南加大USC附近有個小廣場,角落位有間暗暗的店叫La Taquiza,google review有4/5星,裡面個Rib Meat Taco($1.65美金,$13港幣)喺韓燒汁醃完再燒嘅肋排taco,試左一次後我連續食左3日☺ 地址: 3009 S Figueroa St, Los Angeles, CA 90007,你地旅遊去LA的話記得外賣幾個俾我呀唔該! ese,加埋辣椒汁jalapeno sauce,行過見到佢地煎到沙沙聲真喺忍唔到口!🤤而家雖然已經畢業咗N年,但每次返LA工作,一落機無論幾夜都要去最近嘅Mexican餐廳食返兩個tacos.講左咁耐啲口水都流到落地,都要推介下我一試難忘嘅taco先敢收筆 – 喺洛杉磯南加大USC附近有個小廣場,角落位有間暗暗的店叫La Taquiza,google review有4/5星,裡面個Rib Meat Taco($1.65美金,$13港幣)喺韓燒汁醃完再燒嘅肋排taco,試左一次後我連續食左3日☺ 地址: 3009 S Figueroa St, Los Angeles, CA 90007,你地旅遊去LA的話記得外賣幾個俾我呀唔該!
(KikiAllAboutUS)長途機survival guide part 1🛫
呢幾年好多航空公司新增嘅航線,令鍾意旅行嘅人有更多航空公司/目的地選擇(認真,HongKong Airlines唔出嘅話,你會唔會諗過去龍帕邦? 邊度?#唔講唔知,好似係老撾嘅一座古城.老撾喺邊?喺泰國東南邊啊.),最開心嘅,當然係長途機選擇多咗,機票價錢都相對平咗!好似我啱啱5月去洛杉磯果程,來回只需$3,100港幣🤑(大家留意下地鐵站,呢間航空公司有時有賣廣告㗎) – 去美國嘅機程,普遍需要12-15小時,如果做好計劃,其實呢12小時係可以輕鬆過嘅😉 由留學生時期到而家到美國出差,經過不少於22程美國長途機的trial and error,我領悟咗唔少心得,大家可以試下幫唔幫到你哋! – 出發前㊙ 1)訂機票時如果有得揀,選擇早機去,因為去到美國果陣,因為時差問題,落機通常都會喺上機果一日嘅朝早/中午左右,好處係多咗一日時間用. 2)(呢條要頭腦清晰地睇💡)早機另一好處係, 因為落機果刻係美國嘅朝早,所以你喺飛機上嘅12個鐘其實係美國嘅半夜, 因此唔怕喺飛機上面大訓特訓,只要你訓得著,除咗食飯,其他時間訓曬佢都得!咁到你訓醒落機果刻就有體力用了. 3)乘上題,咁如果我喺飛機訓唔著呢?我上機果刻係香港朝早來㗎喎…咁我喺美國第一日咪好攰囉?聰明嘅你應該已經諗到,我嘅對策就係前一晚唔·訓!☕ 如果買得到朝早7點鐘嘅機票,其實5點就要去到機場,即係3點幾4點喺屋企出門口,咁其實前一晚食完晚飯之後,跑個步,睇場戲,打點下行李都差唔多時間.當然,呢個自己量力而為,衛生署建議我哋至少每日訓足8小時嘅😛 4)Check清楚手提行李,記得唔好有超過100ml嘅液體,尤其係喺美國返香港果程. 留學生時期,我試過經過一年後寄倉太多,唔記得咗限額,將一支新買嘅body lotion放咗喺手提行李…結果要成支全新Bath and Body Works扔咗,好心痛😭 5) 手提行李都要帶埋自己要用嘅耳塞,枕頭,椅墊等等,ladies更加可以帶保濕噴霧,面膜(不過有人話保濕,有人話水份會倒吸,唔知邊個啱?🤔)我仲會帶一張保護脊椎嘅椅墊或者喺按摩穴位果啲波波) 大家消化一下先,下個post我再講埋上到飛機同落機!
(KikiAllAboutUS)8個美國留學生奇怪生活習慣
去到美國讀書,文化,生活規律唔同咗,當然會出現好多奇怪又好笑嘅生活習慣,今次我徵集咗唔同美國同學喺美國讀書做過嘅事,俾大家笑下.1) 飲水喉水🚰美國某啲城市嘅水去到你屋企之前已經過濾咗,直接打開水喉就飲得,唔洗再煲. 2) 屋企無水飲💧如果你個城市啲城市啲水無得直接飲,屋企就經常會因為唔記得買而缺水幾日,要等到返學校飲😂 飲用水可以喺超市拿個大樽去拿,或者買濾水器過濾. 3) 叮水🛎學生為咗慳錢唔買水煲,無熱水就用微波爐叮,錢係慳返但係唔知會唔會有輻射🤔 同埋啲叮水真係有啲難飲,用來沖咖啡還可以. 4) 早午晚三餐都食早餐🍳讀大學要衝GPA,而且有時間寧願約朋友/做運動/洗衫,所以早餐簡單cereal,午餐整個三文治,夜晚喺屋企打開雪櫃見到啲材料又唔係好想煮,再見到支牛奶結果決定快快脆脆都係食cereal做晚餐算🤷♀ 5) 同一套衫著兩日👕承上題,無咩時間洗衫,諗諗下發現聽日上堂schedule同今日無一樣嘅堂,做個環保小先鋒,套衫都係著埋聽日先洗😳 6) 著gym衫著成日⛹♂10% 因為自己lunch time會做運動,做完立即去上堂,所以沖完涼換件乾淨T-shirt就去上堂👍90% 因為好多美國同學日日去gym同打校隊,見佢地著得咁型成個LeBron James咁,所以我都著下,應該都似Jeremy Lin 👍👍😬 7) 唔買教科書📚因為新書太貴,要幫屋企慳錢,同個friend夾埋,你星期一上數學,我就星期二先上,咁就可以同一本書輪住用喇.#唔講唔知 香港教科書貴,美國教科書亦都唔弱,美國有本哲學教科書,一本就賣$1,450美金!堪稱全美最貴😨 不過唔洗驚,有好多網站可以買到平嘅二手書,我就最鍾意用chegg同Amazon,差唔多大部分書都只需要半價至3折!😉 8) 出席好多校園活動,因為有free pizza 🍕 唔想煮飯,唔想早午晚三餐都食早餐,唔想出街食太貴,當然就要靠唔同學會嘅free pizza 🤤


text:
早前見到 blog 友毛豆喺關島度買到爆炸糖,當時覺得好神奇,因為呢隻糖自從細路時食過之後,好似絕哂跡,周圍都唔見有得賣,但近排居然俾我喺「大昌」度發現到佢嘅蹤影喎!
你哋細過果陣時有冇食過呢種爆炸糖呢?記得第一次食嘅時候勁驚呀!媽咪俾我食果陣又唔講俾我聽係乜,一放入口,無幾耐就 "噼哩啪啦" 係咁爆,當時仲以為發生咩事,以為條脷會爆損哂,勁驚囉!媽咪佢就喺度睇我個表情同反應!
毛豆話,佢喺關島買果隻同呢隻係一模一樣,當地維起港紙差唔多廿蚊包,我喺「大昌」買就只係 $8.5 包,而且仲係 "so" 咗 o添呀!點解咁講?因為俾完錢 check 番張單時,發覺每包係 $9.4,咁我當然同個 cashier 講啦!佢叫個同事去貨架 check 價,原來係佢哋唔記得轉番個價錢牌,之後果位職員立即將 $8.5 個牌拎走,叫收銀俾番 $1.8 我,咁你話我係咪 "so" 咗呢!之後再有人買的話,肯定要照番 $9.4 一包 o架喇!
我一次過買哂兩隻味道,呢隻係青蘋果味.
而呢隻就係士多啤梨味.
兩隻味夾埋成 40 包咁多,最啱就係要嚟送俾小朋友喇!
細個時有食過呢隻爆炸糖嘅朋友,呢隻兒時味道又鉤起你哋幾多嘅童年回憶呢?


text:
政Whats噏:特首辦各職員電郵相同 陳家豪:不如刪晒佢
2020年04月15日 23:37
東網電視更多新聞短片
陳家豪見到特首辦清一色嘅電郵地址,以為頁面壞咗.
政府電話簿提供政府各決策局同部門嘅查詢電話,以便同外界保持聯繫.雲端與流動運算專業人士協會會長陳家豪(Emil)翻查行政長官辦公室電話簿嘅時候,發現特首辦所有人嘅電郵都一模一樣喎,連懸空嘅職位都有聯絡電郵,究竟搞乜嘢呢?
Emil早前喺社交平台上載特首辦電話簿嘅截圖,圖中見到特首辦所有人用同一個電郵地址.佢話,香港政府嘅網絡鴻溝喺圖中可見一斑,仲質疑究竟係網頁系統或者編輯出錯,定係香港政府最高領導有其「創新」使用互聯網通訊模式嘅獨特風格?佢咁講,擺明係嘲笑頁面設計有問題啦.
有網民就留言話,咁多人用同1個電郵,如果被黑客入侵,咪會影響好多人?亦有網民留言話「多做多錯,少做少錯,唔做無錯,一做就錯.」問Emil何苦令佢吔尷尬喎.Emil就答話,唔通好似愚公一樣,見到前面有座山當睇唔到咩!
其後我哋問返Emil.佢話一撳入去特首辦嘅電話簿,見到清一色嘅電郵地址,以為頁面壞咗啦,點知並唔係壞咗,而係個頁面本身就係咁.佢話政府扮開放,實質咁多重複嘅電郵簡直係多餘,反正都相同,不如全部刪晒佢啦!佢仲話全世界都冇幾多個城市嘅主要官員會公開電郵地址,因為只要一公開,難免會收到大量垃圾電郵,導致成個電郵癱瘓而失去應有功能,直言唔知特區政府為乜孭咁多無謂嘅「負擔」.
Emil話,其實每個部門嘅電話簿頁面睇落無論喺字體,顏色等方面都一樣,但實質上每個部門需要負責返自己嘅頁面,並無單一部門統籌政府電話簿整個網頁.究竟點解會咁?佢話主要係政府沿用緊傳統嘅經濟分工模式,跟唔上時代嘅變化;各部門嘅職能不同,導致各做各嘅事,完全冇溝通,以致出現好多冇必要嘅繁複手續,譬如派4,000蚊嘅關愛共享計劃理應收集咗市民嘅數據,但今次全民派1萬蚊,就又要填多次個人資料啦!


text:
[多奇出品] - 馬斯亞的未來
馬斯亞依個名只要一喺正選名單出現,球迷就會即時諗到點解係佢?仲出佢,玩咩?今場波馬斯亞响今季英超比賽首度正選登場,結果喺毫無建樹下於下半場被調出.賽後當然受到唔少球迷評擊:「佢又喺球場行行企企,帶住個波唔係甩腳就係死衝,仲有又唔肯主動走位配合隊友,令到球隊整體進攻模式單調,對方容易防守.」
馬斯亞就算表現幾差都好,都有蘇B為佢講好說話.筆者明白喺新一季蘇B想睇吓馬斯亞究竟有幾大改變,但最後發覺佢係原地踏步.一個人最可悲唔係退步,而係佢以為自己做好多嘢改變到自己,但其實最終係打回原形,與其係咁馬斯亞就不如唔好嘗試作出任何改變,要跳出框框嗰個應該係蘇B.
依個蘇B對馬斯亞喺曼聯未來嘅發展可以有三個選擇:一,就係繼續場場俾佢踢正選.二,賣走佢.三,就係俾佢主要踢下盃賽.
一,如果係俾馬斯亞踢正選,筆者建議可以俾番佢踢左翼,因為只有左翼發揮到佢速度嘅優勢,而且佢唔需要點走位做小組配合,又可以俾機會佢單打獨鬥,鍾意嘅就推順大位射死角.咁總好過逼佢打前鋒,波又攞唔到,帶波又無空間俾佢爆,場場比賽就喺度行行企企思考人生.依個方法可行性比較高,始終馬斯亞係打翼出生,基本上佢唔使點適應依個位置,一落場就識得踢.但有球迷會問咁普巴呢?佢依家打左邊打得咁好,而叫普巴打防中就等於令球隊處於下風.當然依家普巴踢得咁順就唔好變住,但球季流流長,球員狀態總有起伏,而且如果普巴唔踢左邊,可以俾佢踢柱躉式前鋒,以佢高大嘅身型同熟練嘅腳法,再加上靈活嘅頭腦,將會牽制到對方後防線.
二,賣走馬斯亞.聽講國際米蘭對馬斯亞有興趣,願意用5000萬英鎊買佢過去.其實好多球迷知道依個消息後,第一個反應就係仲唔賣走佢,咁對雙方都有好處.曼聯嗰邊固然可以收到一大筆轉會費,馬斯亞亦都可以喺新環境發展佢嘅足球事業,而且球迷亦都唔會再俾佢影響到睇波嘅情緒,後備球員又有多啲機會出場比賽,真係可以話係一舉四得.
三,主要喺杯賽時放佢落場.由於英超球隊對手個個都了解同識穿馬斯亞嘅打法同心理狀態,根本每一個後衛都有方法可以防守佢,所以就不如乾脆地搵馬斯亞專打盃賽,相信如果佢對住一啲唔熟悉自己打法嘅後衛仲有一啲用處.尤其曼聯前鋒唔多,但賽程又密,俾佢喺啲盃賽出場做輪換會係一個較合適嘅選擇.好似費格遜年代嘅法國翼鋒比利安同意大利前鋒羅斯都係專打杯賽,而且表現仲唔錯.
馬斯亞處於依家嘅境況,筆者相信唔係佢唔努力尋求進步,亦都唔係佢唔想改變佢嘅踢法,而係喺球隊入面好似無人幫到佢.蘇B成日安排佢要自己打前鋒,又無一套適合佢嘅戰術,再加上球迷亦都唔鍾意自己,所以馬斯亞都要為自己未來作打算,無論係為自己定為球隊,最理想就大家達到雙贏局面啦.


text:
2018年保方離開祖雲達斯加盟 PSG,老婦人就簽入佩連呢位熱拿亞嘅25歲新晉門將,大家當時對佢嘅期望都唔細,唔單止期望佢可以「取代」保方喺祖記嘅位置之餘仲希望日後可以成為意大利國家隊正選.
可惜佩連第一季效力祖雲達斯嘅時候受到傷患困擾,令佢全季只有為球隊上陣 9 場咁大把,大部分時間球隊都派出舒捷斯尼成為正選門將.
2019 年 7 月佢曾經有機會加盟賓菲加,點知因為膊頭傷患未能通過體測,而保方亦喺同一個轉會窗重返祖雲達斯,令佩連嘅情況更加尷尬,球隊位置更加被賓索基奧爬頭,成為球隊嘅四號門將,連歐聯大軍名單都無份入選.
去到 2020 年 1 月,為咗得到出場機會,佢決定短暫外借加盟母會熱拿亞,而亦因為表現唔錯所以喺下季(即 20/21 球季) 同樣再次外借至熱拿亞提升自己嘅比賽狀態,最後佢更加以 +5.2 排喺意甲嘅 PSxG +/- 榜首,表現令人眼前一亮,好似終於做返加盟祖雲達斯之前嘅自己一樣.
外借完成後佢重返祖雲達斯,雖然佢今季仍然未能搶返球會嘅正選位置,而且暫時只係上陣 9 場,但都錄得 7 勝 2 負嘅佳績.而前一日喺對住費倫天拿嘅意大利盃四強次回合比賽,佢更加作出幾次關鍵撲救協助祖雲達斯晉身決賽,將會同國際米蘭爭冠軍.
其中一球關鍵撲救嚟自費倫天拿嘅角球攻勢,當時開出一個外彎球.佩連見到佢無可能出迎下,立即褪後幾步企返喺底線前為自己爭取額外嘅反應時間.當費倫天拿嘅馬天尼斯迎頂前,佩連已經停低準備好,並做出小跳步隨時調整身體重心.
馬天尼斯成功頂中個波後,點知省中祖雲達斯後衛迪列特個頭改變方向,而佩連當時做完小跳步後其實已經雙腳同時落地,因為原本攻門嘅路線係偏向中間,點知省中迪列特變相飛向自己嘅右手邊.而佩連就把握自己褪後咗幾步嘅距離以及時間,立即抽起右腳轉移重心向右邊,而且仲有足夠時間將右腳放返落地做 Power Step 動作起跳,最後成功將攻門撲出.
呢球如果比著無乜比賽狀態嘅門將,除咗未必識得褪後之餘,亦未必可以喺咁短時間內重新調整自己嘅重心,而且仲可以喺小跳步後落埋內腳加力起跳,實在唔簡單,證明佩連呢球非常集中之餘,平時練波絕對唔馬虎.
之後費倫天拿亦都有幾球近距離射門被佩連極速反應擋出,雖然唔能夠接實或者擋出底線,但最緊要係個結果,就係撲得走個波無畀個波入網,a save is a save.
其實喺早一個星期佩連已經動筆同祖雲達斯續約至 2025 年,喺賽後佢表示:
「呢個禮拜對於我同球會嚟講都非常完美.我地嘅目標就係要打入決賽,我地仍然想留喺聯賽榜頭四,我地聽日返到訓練場又會繼續努力過.」
「其實續約呢個決定並唔易,睇落好似好簡單但其實係一個好有野心嘅決定.即使只係能夠上陣幾場比賽,效力祖雲達斯都比起喺其他球隊穩定地上陣意義更大.」
「以冠軍為目標呢件事比起有多啲上陣機會但無能力爭勝更有意思,所以我決定續約就係咁解.」
無一位守門員明知自己有能力落場但仍然會享受做球隊嘅後備無得上陣,即使佩連呢一刻未必喺祖雲達斯嘅正選,但相信佢仍然會繼續憑呢份「野心」裝備好自己,做好準備迎接任何一個隨時出現嘅機會.


text:
2 MARCH 2014(SUN)
原本今日有好節目,不過因為小小豬病左未好返,所以邊度都冇得去,乖乖留係屋企啦!
不過, 塞翁失馬焉知非福,就係因為今日我地全日都係屋企,到左夜晚就同小小豬去行吓商場等佢唔好成日困係屋企.就係咁,小小豬就大豐收,買左好多圖書呀~
原來三聯做緊特價,買圖書有八八折呀~
一向大肥豬對買圖書俾小小豬都唔會手軟,因為我地真係好想培養小小豬有一個好好嘅閱讀習慣,所以除左平日都成日去公共圖書館借啲唔同種類嘅圖書之外,都會買啲返屋企等小小豬擁有.等小小豬鐘意時就可以成日去圖書架,同時都培養吓佢個自學習慣.
今次我地買左七本圖書,三百蚊都唔洗,真係好抵呀~
其實依一SET圖書我都想買好耐,當然故事都係啲好簡單嘅,我地平日都已經成日講嘅故事,同埋細嗰一SET啲插圖真係唔係咁靚.
不過我睇中嘅就係因為包埋一隻CD~
CD入係以普通話講故事~
平日係屋企我地都成日同小小豬講故事,但由於小小豬嗰學校語境係以普通話為主,坦白講我地嘅普通話都真係有限公司,平日同小小豬溫習都係聽住學校派嘅兒歌CD.講故事又真係好少(好似係冇試過)以普通話嚟講,所以就想買啲普通話講故事嘅CD,咁等小小豬可以聽多啲嘛!
買完圖書就即刻要大肥豬講故事,睇佢一見到有咁多新圖書幾開心~
BED-TIME STORY開始啦~
雖然有左CD講故事,不過我地都係會由大肥豬講故事為主,增加親子時光嘛!
等大肥豬將CD轉一轉啲程式,慢慢咁係日常生活加添 CD STORY-TIME俾小小豬聽啦!


text:
長沙市長郡中學地址
-
長沙市望城縣蓮花鎮云坪小學
長沙市望城縣蓮花鎮云坪小學主營業務:長沙市重點小學,望城區重點小學,歡迎來長沙市望城縣蓮花鎮云坪小學報名.長沙市望城縣蓮
-
長沙市望城縣格塘鄉山塘中學
長沙市望城縣格塘鄉山塘中學主營業務:長沙市重點中學,望城區重點中學,歡迎來長沙市望城縣格塘鄉山塘中學報名.長沙市望城縣格
-
長沙市瑞思瑪特幼兒園
長沙市瑞思瑪特幼兒園主營業務:長沙市重點中學,歡迎來長沙市瑞思瑪特幼兒園報名.長沙市瑞思瑪特幼兒園風景秀麗,師資力量雄厚
-
長沙市瀏陽市小河鄉田心完小
長沙市瀏陽市小河鄉田心完小主營業務:長沙市重點中學,歡迎申請長沙市瀏陽市小河鄉田心完小.長沙市瀏陽市小河鄉田心完小風景秀
-
長沙市蓉園小學
長沙市蓉園小學主營業務:長沙市重點小學,歡迎來長沙市蓉園小學報名.長沙市蓉園小學風景秀麗,師資力量雄厚,地理位置優越,為
-
長沙市瀏陽市澄潭江鎮虎形完全小學
長沙市瀏陽市澄潭江鎮虎形完全小學主營業務:長沙市重點小學歡迎來長沙市瀏陽市澄潭江鎮虎形完全小學注冊.長沙市瀏陽市澄潭江鎮
-
長沙市雨花區雨花亭小學
長沙市雨花區雨花亭小學主營業務:長沙市重點小學,雨花區重點小學,歡迎來長沙市雨花區雨花亭小學報名.長沙市雨花區雨花亭小學
-
長沙市望城縣雨敞坪鎮卯田小平雁心希望小學
長沙市望城縣雨敞坪鎮卯田小平雁心希望小學主營業務:長沙市重點小學,望城區重點小學,歡迎來長沙市望城縣雨敞坪鎮卯田小平雁心
-
長沙市通泰街地區中心幼兒園
長沙市通泰街地區中心幼兒園主營業務:長沙市重點學校,芙蓉區重點學校歡迎來長沙市通泰街地區中心幼兒園報名.長沙市通泰街地區
-
長沙市寧鄉縣菁華鋪鄉中心小學
長沙市寧鄉縣菁華鋪鄉中心小學主營業務:長沙市重點小學,歡迎來長沙市寧鄉縣菁華鋪鄉中心小學報名.長沙市寧鄉縣菁華鋪鄉中心小
-
長沙市長沙縣北山鎮合心學校
長沙市長沙縣北山鎮合心學校主營業務:長沙市重點中學,歡迎來長沙市長沙縣北山鎮合心學校報名.長沙市長沙縣北山鎮合心學校風景
-
湖南省長沙市育英學校
湖南省長沙市育英學校主營業務:長沙市重點小學,芙蓉區重點小學,歡迎來湖南省長沙市育英學校報名.湖南省長沙市育英學校風景秀
-
長沙市明德麓谷學校
長沙市明德麓谷學校主營業務:長沙市重點中學,岳麓區重點中學,歡迎來長沙市明德麓谷學校報名.長沙市明德麓谷學校風景秀麗,師
-
長沙市望城縣坪塘鎮長塘村泉塘小學
長沙市望城縣坪塘鎮長塘村泉塘小學主營業務:長沙市重點小學,歡迎申請長沙市望城縣坪塘鎮長塘村泉塘小學,長沙市望城縣坪塘鎮長
-
長沙市長沙縣星沙中學
長沙市長沙縣星沙中學 主營:長沙重點中學,馬上到了招生季節,為大家詳細介紹長沙市長沙縣星沙中學,電話:0731-4013631,地址:
-
長沙市政府機關荷花幼兒園第二分園
長沙市政府機關荷花幼兒園第二分園主營業務:長沙市重點中學,歡迎來長沙市政府機關荷花幼兒園第二分園報名.長沙市政府機關荷花
-
長沙市小新星·智慧橋國際幼稚園
長沙市小新星·智慧橋國際幼稚園主營業務:長沙市重點學校,雨花區重點學校,歡迎來長沙市小新星·智慧橋國際幼稚園報名.長沙市
-
長沙市寧鄉縣黃材鎮松柏小學
長沙市寧鄉縣黃材鎮松柏小學主營業務:長沙市重點小學,歡迎來長沙市寧鄉縣黃材鎮松柏小學報名.長沙市寧鄉縣黃材鎮松柏小學風景
-
長沙市舞蹈藝術職業中專
長沙市舞蹈藝術職業中專主營業務:長沙市重點學校,芙蓉區重點學校,歡迎申請長沙市舞蹈藝術職業中專.長沙市舞蹈藝術職業中專風
-
長沙市長沙縣北山鎮北山完小
長沙市長沙縣北山鎮北山完小主營業務:長沙市重點中學,歡迎來長沙市長沙縣北山鎮北山完小報名.長沙市長沙縣北山鎮北山完小風景


text:
赫特河省公國
赫特河省公國(Principality of Hutt River),又叫赫特河公國,係一個冇咗嘅蚊型國家,位於澳洲珀斯以北幾百公里,曾經隸屬澳洲西澳洲嘅一部分.1970年4月21號,農場主卡斯勒(Leonard George Casley)同佢嘅幾名追隨者宣佈佢哋所管轄嘅農場領地由澳洲西澳州脫離,成立赫特河省公國.
嗰個國自稱佢嘅獨立已經喺澳洲國土局1989年嘅一封內部信件中得到確認,但澳洲同世界上嘅其他任何國家都從未喺官方場合正式承認過呢個國.
赫特河省公國喺2020年8月3號解散.
史改
由於同西澳州政府關於小麥配額嘅問題長期存在爭議,1969年,農場主卡斯勒援引英國叛國法令第1495條,認為省政府嘅行為已經喺事實上迫使佢獨立.終於喺1970年4月21號,佢同佢嘅幾名追隨者宣佈佢哋所轄農場領土,正式由澳洲聯邦共和國分離,公國赫特河省(Hutt River Province)成立,但卡斯勒同時亦宣佈,佢會繼續效忠女王伊利沙伯二世.隨後,卡斯勒由佢嘅家庭成員,亦即係佢嘅國民,選為呢個新國家嘅領導人,卡斯勒亦自封銜頭為「至高無上嘅赫特君主倫納德殿下(His Royal Highness Prince Leonard of Hutt)」.
喺80年代早期,嗰個國曾經改叫做一個王國,但冇幾耐它佢又回復原始嘅公國身份.喺呢個階段,一個擁有超凡領袖魅力嘅成員Kevin Gale加入呢個公國,並好快由貴族頭銜升為攝政王.雖然Kevin Gale住喺昆士蘭省,遠離嗰個國喺澳洲大陸嘅另一端,但佢仍然逐漸把持住公國嘅財政大權,並大規模發行本國嘅郵票同錢幣.同時,佢重喺歐洲同北美積極噉賣赫特河貴族同爵位銜頭.
到90年代初,Kevin Gale喺各個方面嘅運作已經變得越嚟越獨立,佢定期舉辦盛大嘅公共集會,並成日以高調姿態出現喺黃金海岸嘅慈善募捐活動.1995年,Kevin Gale同佢嘅支持者試圖推翻倫納德君主嘅統治,喺太平洋一個島仔上建立真正主權獨立而受外界認可嘅赫特河省公國,但Kevin Gale突然死咗,一切計劃亦隨即宣佈玩完.
Kevin Gale嘅活躍最終引起咗倫納德君主嘅注意,倫納德宣佈呢個攝政王係叛國者,並喺佢死後收番所有嘅貴族頭銜同其他榮譽.從此,對Kevin Gale喺赫特河省公國嘅15年,一直爭議不斷,赫特河省公國嘅官方機構對Kevin Gale為本國做出嘅貢獻亦好少提及.
赫特河省公國喺1995年之後變得越嚟越低調,甚至包括2000年4月21號眾多國際媒體同支持者出席嘅30周年國慶.
澳洲官方對呢個公國嘅解釋係,佢只不過係一個個人行為嘅商業炒作,喺澳洲官方出版嘅旅遊圖上,注明咗該地區幾個特色嘅旅遊景點,並提到嗰個公國已經宣佈獨立.
赫特河省公國自稱獨立嘅事係所有澳洲老一輩嘅國人都知.
2019年12月,赫特河省公國宣佈由於農業收入同遊客數量下降,由2020年1月31號開始關閉邊境至另行通知[1].2020年8月3號赫特河省公國解散,結束50年歷史[2].
君主改
赫特河省公國歷任兩名君主.
倫納德君主卡斯勒喺1925年8月28號出世,曾經係一名出名嘅律師,但同時又係赫密士主義嘅忠實擁護者,並發表過幾篇關於呢個信仰嘅論文.卡斯勒嘅老婆係「尊貴嘅雪莉王妃殿下(Her Serene Highness Princess Shirley)」,到而家佢哋已經有7個成年嘅細路,其中「至高無上嘅伊恩王子殿下(His Royal Highness Crown Prince Ian)」就係王儲.
倫納德君主喺澳洲家喻戶曉,多數人認為佢所做嘅只係一種冇害嘅古怪行為,而且好多人認為佢面對一個強大政府所表現出嘅堅韌同無畏令人欽佩.而家喺坎培拉嘅澳洲博物館,倫納德已經作為一項展覽被永久陳列喺館中.
2017年2月11號,倫納德讓位畀佢細仔Graeme.倫納德喺2019年2月13號逝世.
數據資料改
赫特河省公國位於珀斯以北595公里,佔地面積約75平方公里.主要收入嚟自野生花卉,農業產品,郵票同錢幣,旅遊業亦係一個主要收入來源.
當地居民數量非常少,據估計為20人左右,但呢個國宣稱佢哋喺世界範圍內擁有13000個國民.
呢個國冇常設軍隊,但係好多國民曾經攞過軍事銜頭嘅獎賞.而且就算全國被陸地封鎖,有一啲海軍銜頭亦同樣被授出過.
呢個國嘅領導成員主要由倫納德君主同佢嘅家庭成員組成,包括倫納德君主嘅老婆雪莉(Shirley)王妃同佢嘅仔伊恩(Ian)王儲.
由2004年9月2號開始,赫特河省公國開始接受公司註冊.至少有一個傳統嘅離岸實體公司被授權受理公司註冊業務.
就算赫特河省公國從來冇俾世界上其他任何一個國家正式承認過,但係佢哋發行嘅護照喺好多時已經被作為出入境嘅有效證件合法使用.
澳洲政府嘅反應改
澳洲官方針對赫特河省公國最常見嘅解釋就係話呢個係一個私人農場,所謂嘅「君主」只不過係一個商人.有時,赫特河省公國嘅問題亦會被提議到國會上,但對佢嘅解釋多數係機會主義嘅投機取巧嘅行為.
澳洲郵政機構已經正式表態會中斷對嗰個國嘅相關服務,但事實上,唔只寄去呢個地區嘅信件能夠平安抵達,甚至係貼住赫特河郵票嘅信件亦寄得出.
赫特河省公國曾經幾次冇交稅,張貼喺赫特河省公國官方網站上嘅澳洲國土局內部文件亦顯示呢個省並冇打算交稅.
澳洲政府通常避免同赫特河省公國進行法律上嘅爭辯,赫特河省公國建造自己嘅建築(唔使澳洲政府審批),提供公司註冊,辦理車牌,製造貨幣,出版郵票,甚至辦佢自己嘅大學,好多諸如此類嘅事件似乎係有意激嬲澳洲政府,但澳洲政府從來冇妨礙過赫特河省公國嘅「主權」,只係盡可能避免任何法律上嘅糾紛.
參考改
- ↑ "Principality of Hutt River to close its borders!". 27 December 2019.
- ↑ Hedley, Kate (3 August 2020). "End of an empire: Hutt River to rejoin Australia after 50 years". WA Today. 喺5 August 2020搵到.


text:
中環精釀酒吧餐廳 小食+甜品啤酒入饌 麻辣乳鴿夠惹味
閒時放工,放假會同朋友搵地方飲返兩杯,放鬆下嘅香港人,中環最近有新場呀.由本地著名精釀啤酒廠Carbon Brews開設嘅同名酒吧,有28個tap頭供應新鮮精釀啤酒,主廚更曾喺米芝蓮餐廳做過,呢度嘅餐牌食物款式未必係最豪華,亦未必有好靚for打卡嘅擺盤,反而係簡單,樸實風格,好啱送酒.
炸魚仔加薯條係最推介嘅佐酒美食之一,師傅以加拿大薯仔製成手切薯條,薯肉飽滿,另外仲有鹹香可口嘅炸小銀魚.就咁食都feel到有少少辣,想再重口味啲可以點埋佢哋自家製發酵辣醬.
有飲開佢哋啲酒嘅話,一定會飲過Crazy Rich Lupulins,呢款啤酒本身帶有熱帶芒果同木瓜嘅香味,今次將呢款啤酒入饌製成Crazy Rich Beer Cheese添.混合3款芝士包括mozzarella,車打芝士等再加埋招牌啤酒製作,芝士味濃郁,面層烘至焦香,配搭烤全麥酸種麵包,好似nachos咁dip嚟食都幾有風味.
呢碟封門柳嘅精髓,應該喺啲醬度.話說,啲醬係由牛骨髓,小牛骨肉,波特酒,紅酒,紅蔥同埋各種香草製成,有淡淡煙燻味.封門柳嚼勁雖重,但肉香卻畀想像中輕咗啲.
重點推介要出場了!油炸乳鴿!平時通常喺中式酒樓食嘅乳鴿,酒吧都竟然有?仲要係重口味麻辣版!師傅先以煙燻鹽水醃製乳鴿,將之風乾後再油炸,外皮酥脆.醬汁則以鴨油,臘鴨,辣椒蒜醬同13種香料製成,辣得嚟仲帶有麻香,過癮架係.不過食多幾啖成個口都麻晒,除咗可以飲返杯清爽嘅精釀啤酒之外,仲可以食返啖跟配嘅布冧.呢個布冧都加過工架,撒咗啲紫蘇落去,酸酸咪咪咁中和返.
甜品方面,拖肥椰棗蛋糕(Sticky Date Pudding)介紹返.呢款甜品同樣都有加到酒落去整架,用咗黑啤.黑啤本身帶有咖啡香,製成焦糖醬後甜香中仲有啲烘焙香味.蛋糕口感濕潤,邊邊位有啲脆口,但都幾甜下.
主角來了.相信各位酒友對Carbon Brews呢個本地精釀啤酒品牌一定唔陌生,酒吧設有cold room以保存啤酒喺最佳嘅冷藏狀態.28個tap頭除咗各地唔同品牌同唔同類型嘅啤酒外,當然一定會供應返自己嘢啦.夏天來臨最啱就係飲清爽同果香嘢,粉紅色酒體嘅Sour Punch同金黃色嘅Crazy Rich 係唔錯嘅選擇.前者帶清新果酸,容易入口;後者嘅果香突出,而且苦度較同類型嘅啤酒為低.
地址: 中環雲咸街60號中央廣場地下1號舖
文:Kar
相,片:Wilfred Chui


text:
搞泰國睇樓團 慘遭拖佣金 羅敏莊:我一蚊都冇收過!
撰文:東方新地
圖片:新傳媒圖片庫及網上圖片
羅敏莊 貼錢去泰國睇樓
因為喜歡泰國的關係,羅敏莊每年至少去當地旅行三四次,如同另一個家,去年更在泰國買樓,計劃五年後移民當地過半退休生活,亦開始成為泰國睇樓KOL,見她在fb專頁狂發po勁sell泰國樓,外人以為她靠賣樓賺到笑,但羅敏莊表示自己從來冇收過錢,反而是貼錢去泰國睇樓.
「我因為鍾意泰國,睇樓又係自己興趣,咁自己都有份睇,亦睇得好開心!」羅敏莊坦言是自己主動聯絡一間地產公司合作,叫對方畀樓盤她推介.「係我撩佢哋合作嘅,咁我係咪要攞晒啲佣呢?咁人哋都要搵員工follow嘅.我暫時只係帶咗兩個團,分別係上年11月同12月,我啲fans都有參加,佢哋同我講一團裡面有成12丶13個人扑槌買咗樓!佢哋問我點解唔收錢咁蠢,地產公司有話計畀我,但一路都冇畀,所以我一蚊都未收過.」
只係帶了兩次團,就成功為地產公司賣出多層樓,到底實際佣金收益有幾多,羅敏莊表示唔清楚.「發展商同地產公司點拆帳我唔知,總共賣出幾多層樓,真正數字我亦唔清楚!」
決定唔再合作
不過羅敏莊已下決定,未來不再同那間地產公司合作.「我決定唔再同嗰間地產公司合作,佢哋之後有同我講分番佣畀我,想同我繼續合作落去;但我希望可以再做好啲,因為始終係用自己名義,要對團友負責.我唔想只係睇樓先照顧佢哋,舉個例說,因為我覺得間地產公司只係顧及團友買樓時嘅感受,但買完樓,散啦,就即刻走,完全冇理佢哋點離開,咁佢哋係做地產我亦好理解,而我希望對團友可以呵護多啲,唔係睇完樓就唔理佢哋點樣走,我希望幫佢哋安排好啲,至少搵車接送佢哋.」
做旅行社代言
羅敏莊表示已同一間大型旅行社傾妥合作,以代言人身份帶團.「我想貼心啲等佢哋覺得好似旅遊咁,唔係單係睇樓,成個trip要令佢哋有一種開心嘅感覺.」
成為KOL不足半年時間,已經成功建立泰國睇樓icon,但羅敏莊卻表示無意瞓身搞泰國地產:「我因為鍾意泰國,先開始睇當地嘅樓,想有自己夢寐以求嘅生活,我自己唔係好叻搞生意嘅人,我亦都唔係一定要賺好多錢,最緊要係自己過得開心,如果只為賺錢就唔會喺當地買樓啦!啲人成日話我點解唔用啲錢喺香港炒樓,我只係想以主持,Artist身份,帶人去當地睇樓,如果將來真係可以賺到錢,就當bonus!」
羅敏莊:唔想囡囡有壓力
記 : 記者/羅 : 羅敏莊
記 : 係咪最開心係老公同囡囡受你感染,依家都咁鍾意泰國?
羅 : 當然!其實喺陳禛3歲開始,我已經成日帶佢去泰國玩,我哋自己去旅行,可能只係搵地方行吓街咁,但小朋友係要有好多玩樂嘅地方,泰國有好多遊樂場,泳池,就連小朋友廁所都好靚,當 地人對小朋友又好有禮貌,始終小朋友嘅成長過程係好重要.
記 : 老公之前唔係咁贊成你喺泰國買樓?
羅 : 男人諗嘢係冇女人咁堅決,佢只係問得唔得㗎!始終要二按香港層樓,攞錢去嗰邊買樓,但呢幾次我哋一齊去泰國旅行,佢體驗咗嗰邊嘅生活,佢覺得係可行嘅!仲話都幾正!
記 : 囡囡依家係咪讀緊國際學校?
羅 : 係,因為國際學校功課會冇咁大壓力,咁嗰度有好多外國人,都唔會留意娛樂圈啲嘢,因為如果太過被關注,無論好定唔好,其實都會有一定嘅影響.
記 :想移民泰國,係咪為咗囡囡將來教育問題?
羅 : 自己唔揀傳統學校,都係唔想個女有太大功課壓力,嗰邊啲國際學校,同香港學費差唔多,但就唔似香港要先畀昂貴入場費!
記 :係咪幫囡囡喺泰國已經搵咗學校?
羅 : 都睇咗啲國際學校,嗰邊啲學校有湖,有網球場,係英籍老師,師資同學習環境都好好!
延伸閱讀:


text:
前港姐單文柔喺今年4月份嗰陣就宣布誕下「小豬比」Quinta,不過由于BB仲細,單文柔就暫時停工照顧小朋友,但系較早時就獲得老公陳展鵬嘅首肯,更表示力撐其復出做野.
不過冇諗到單文柔咁快就「復出」,日前佢就為兒童節目擔任嘉賓,兼夾都借啲意與主持人之一嘅好友馬俊杰敘舊,而好友都喺社交平台上曬出咗幾張相,見到單文柔升呢為人母之後容光煥發,紅粉緋緋噉樣.
而單文柔似乎都準備好要全面回歸幕前嘅工作,見到佢狀態大勇,而作為好拍乸嘅馬俊杰都大贊話:「今日有個賢良淑德嘅靚媽咪嚟做Big Big Kids嘉賓,又好耐冇見,生完仲系咁Fit咁靚,仲賢淑咗」.
1990年出世嘅單文柔,喺香港專業教育學院葵涌分校就讀設計,後來就去英國升讀倫敦藝術大學倫敦時尚學院,修讀布料設計學士課程,入行前曾經任職布料設計員嘅佢.
喺2016年嘅時候,就參加咗TVB嘅《香港小姐競選》,最後可惜落選.
不過備受賞識嘅佢,喺選美結束之後就進入到TVB,兼夾入讀為期三個月嘅演藝進修班,開始發展其演藝事業,由于其形象單純善良,單文柔多數都系擔任兒童節目嘅主持.
單文柔除咗收獲一眾藝人朋友同演出經驗之外,最大嘅收獲就系識咗老公陳展鵬,仲記記得兩個人喺一開始秘密拍拖之外,到後尾慢慢默認戀情,兼夾兩人感情火速升溫,喺舊年嘅9月份就宣佈婚訊,繼而舉行婚禮兼夾分享成功佗B好消息,真係雙喜臨門.
而喺今年嘅時候,單文柔更加升呢做人母,希望佢可以早日恢復狀態,都期待佢可以繼續畀我哋帶嚟多啲更精彩嘅作品,祝福祝福!
Like MisshkNews Facebook!不出门也能知天下事~


text:
今日繼續同大家分享2021年裝修攻略,上次就介紹咗木門同厨房嘅檯面石點樣揀嘅小貼士,今日精英師傅就帶大家睇下其他裝修物料有咩要注意嘅.
先同大家講下磁磚,磁磚要注意既嘢有好多,之前我哋都講過唔少關於磁磚嘅知識,但空心磚問題係最近大家比較關心嘅事情,畢竟好容易中伏.空心磚嘅成因有以下三點:
● 一係因為防水料造得太厚;
● 二係瓷砖條罅留得太窄;
● 三亦係最常見既原因——磁磚冇浸水.
如果地磚係木紋磚,密度高唔駛浸,但牆磚就要多數要浸.點知要唔要瓷磚浸水,你浸落水睇下有冇泡出,有就即係要.飲唔飽水就鋪就會出現空心磚.你將牆身磚同木紋地磚放入水就會見到分別,真係唔肯定就要買嘅時候就問清楚.
講到地下,咁就介紹埋地板.首先要講下無縫地板.嚴格嚟講,無縫地板唔係一種地板嘅統稱,因為無縫地板唔係一種物料,只係代表佢係用扣榫方式安裝.膠地板無縫地板同木地板無縫地板性質係好唔同,木地板又分為木纖維地板(laminate)同實木複合地板(engineered wood),兩者無論喺安裝定係特性上係完全唔同,所以好多地方講無縫地板,好容易會令人混淆.
木纖維地板同實木復合地板各有特色,木纖維地板面層係木紋印刷色紙,內層係由木碎(MDF高密度纖維板)壓成,而實木復合地板面層係實木,下面係由唔同成熟嘅夾板夾成.
如果唔想用磚鋪地,可以比較膠地板,石塑地板(英文名叫SPC地板)同埋纖維地板呢三種.如果講最值得大家留意嘅,一定係SPC 地板,因為佢完全防水,唔怕受潮.新加坡同香港氣候相近,多數人都係用SPC地板,好少用纖維地板.
講到傢俬物料,好多人問點揀好,例如問夾板好定纖維板好.其實門板要輕,否則五金負荷重,背板要高密度,否則五金唔爛但背板爛,個櫃都係會塌.咁你話應該用夾板定纖維板?呢啲細節一般係傢俬廠同埋裝修公司按櫃既結構需要去調整.如果裝修公司問番你用咩料,你應該叫佢俾意見先,如果唔系一陣開咗工先問你點樣揀,就會好被動又影響進度同效率.因為一個出色嘅裝修師傅係應該識得俾建議客人,而唔係每次都問番客人,否則搵裝修師傅嘅價值就唔存在啦.
傢俬嘅面料,即係焗漆,膠板,木板呢三種係我哋經常要揀嘅.最值得大家了解嘅就係膠板,又叫防火板,市面上有西德板防火板,formica防火板,德利板防火板呢幾種.防火板容易清潔,抗壓抗刮都強,所以造地台都係用防火膠板多.但防火板有個明顯嘅弊端,係防火板邊嘅碰口位有黑邊,要戶主要識得主動同公司講要用封邊條封邊,否則大部分裝修公司唔會主動幫你封.另外,地台床邊係封唔到嘅,因為防火板嘅封邊條有闊度限制.西德板最闊都係兩三尺左右.如果要做到見唔到黑邊,設計時就要非常講究.
大家都知道靚嘅傢私好要訂造,比如做書枱,做鞋櫃,做書架呢D,但地台床呢?,床嘅尺寸係標準架,當然唔需要訂造啦,用現成或者用積木地台床,壽命長一倍,成本低一半唔止.訂造傢私嘅話,做書枱要承重,做鞋櫃唔駛;做廚櫃廁櫃要受潮.
室內裝修要注意嘅問題當然唔止呢啲啦,下個部分會繼續同大家繼續介紹其他防中伏知識,大家記得留意下篇文章,如果大家覺得精英師傅嘅推薦有用,又想了解更多關於裝修嘅問題,可以通過WhatsApp 6628 4865同我哋交流.


text:
識拍拖,一定唔會比女朋友揀嘢食
基本上每次出街食飯,就算係食邊間同坐低之後揀咩食我都唔會點比機會女朋友決定.唔係我大男人,唔係我控制慾強,而係我好明白當交個決定權喺佢手中,我餐晚餐除時變宵夜.當我見試過一個人可以為咗揀肉眼定西冷而苦惱半個鐘,我就唔容許同一件事會發生第二次.
可能好多男人都明白我感受,但佢地就做唔到我咁完美拎到個揀咩食嘅話事權返嚟.緊係啦,你以為是但扔間餐廳名就叫比咗意見,你女朋友一定肯食咩?最後咪變成佢一邊話冇所謂一邊Ban哂你Idea.你要有話事權嘅前提就係你要下苦功,透過日常相處同佢嘅IG去發掘你女朋友到底有咩鍾意食,有冇睇中邊間新嘢話想試,有冇話咩菜系食咗好多次厭倦率高,最重要喺嗰餐飯係大家放工隨便出嚟醫飽個肚就算定係扮哂靚靚心情大好準備同你食好西.只要你做好準備功課,推敲乜嘢菜系佢啱食機會大,環境符唔符合到佢對依餐飯嘅要求,咁「食乜好」依個大權就遲早落入你手上.
到底點樣由咩都要問過佢到慢慢「奪權」?頭幾次你可以搵定間嘢食啱佢口味,有靚裝修靚景嘅餐廳,然後懶係神秘咁喺放假嘅時侯話帶佢試新嘢.坐到埋位可以靠你朋友嘅推介再配合埋佢鍾意嘅食材,一邊同佢講「依樣一定啱你食」,「佢個賣相呃LIKE一流」之類說話氹佢順你意由你決定.點解我強調要朋友推介?為咗確保冇伏,你冇理由靠「開乜喇」堆打手食評去決定食埋好壞架,上面味千都有人讚好食啦,當然你咁花心思預先去試菜就更加無敵.如果你頭幾次推介都啱佢心意,咁下次你只要同佢今晚食咩,入到餐廳自己決定哂食乜佢都唔會拒絕啦係咪?
「今晚夜啦,陣間去食個麥文記算.」餓餓地又十點幾,我話去食個麵.
「炸醬麵緊係去好旺角啦,識唔識食架你.」佢一下就Ban咗我.
除非,你女朋友仲識食過你,咁你都係做返個「是但男」就得架啦.


text:
搞左個幾月,終於搞掂
報告下先,一份係我既(紅色過左十幾年),一係阿媽既(藍色硬皮都係過左十幾年)
寄左身份證彩色副本,聲明書,相兩張,舊BNO,住址證明 (無副簽)
6月30號寄
7月4號寄到
7月7先轉Delivered
7月15收到我舊BNO
之黎兩個幾星期一直Delivered都無轉Status
我就用doc入面個查status問下
好快就覆左,
佢話我媽咪個申請有問題,話11號已經email左我(後尾佢查返原來無send email ,過左幾日先send過封比我)而我個份就話仲係examiner度搞緊
7月26號(發現屋企信箱有佢封信(唔係email))
封信就係講阿媽個BNO係佢未有電腦系統入資料出,所以電腦完全無紀錄,當重新填表申請,另外要求要有廁所板正本(後尾寫左封信同佢講無申請過廁板所以比唔到佢)同副簽.
副簽阿媽就搵左佢朋友(BNO過期左十幾年)
7月31號再寄返過去
8月1收到佢重新email封信
8月4號寄到
8月9號 轉Status (阿媽轉左Please Contact US/我個份轉左Dispatched )
咁我就email返佢,問佢咩事,結果就話無野了,你個BNO 已經印好,過幾日會收到架了
8月12號 收到阿媽新舊BNO ,我新BNO
多謝巴打DOC
你媽咪個case,真係好彩仲有本野起度,否則真係好似我咁被reject


text:
動物園站 (廣州)
動物園站(粵拼:dung6 mat6 jyun4 zaam6;英文:Zoo Station[註 1])係廣州地鐵5號綫嘅車站,規劃時期叫
- 第一個民心車站
- 第一個用咗側疊式月台嘅車站
結構改
樓層改
呢個站一共有3層樓嘅地下區域,其中地下1樓係商舖同出入口嘅通道,而地下2樓係站廳同5號綫嘅月台,有票務設施,客務中心,地鐵派出所同車站控制室;地下3樓係5號綫嘅月台.車站冇廁所同休息室響度.
垂直分佈改
水平分佈改
站廳改
動物園站嘅收費區喺站廳嘅中間偏東嘅位,而西邊係人行通道,而車站嘅商舖方面,都喺嗮車站嘅南北兩邊嘅免費區入面,而自助服務喺嗮車站嘅南北兩邊同西邊嘅免費通道入面.而收費區有好多部扶手電梯同樓梯,專用𨋢往返月台都得.
月台改
雖然話呢個站都係用咗兩個島式月台,但佢唔喺同一層樓,加上兩條都唔係去同一個方向,所以入站去坐車嗰陣一定要注意好去邊個樓層.
商舖同自助服務改
而家嘅動物園站入面有便利檔,洗衫檔,麵包糕餅舖等呢啲鋪頭畀乘客買嘢,食嘢同洗衫都得.而羊城通客戶服務中心喺地下一樓.
另外,動物園站入面重有自助服務設施畀乘客用,包括咗自動櫃員機,自動販賣機,自動影相機同羊城通充值機等;重有可以充羊城通,交水電費同交通嘅罰錢,查地鐵嘅路線,頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分,換獎品嘅服務.下面有寫清楚呢個站係有乜鋪頭同自助服務響度:
出入口改
車站歷史改
呢個站喺規劃嗰陣冇整到呢個站上去嘅,啫係話喺區莊站之後下一站就係楊箕站喇,但係喺2004年4月3號—13號嘅廣州地鐵5號線意見徵集入面,喺最後一日就收到100份信函,其中有80份係話一定要整個動物園南門地鐵站上去嘅.因為唔整呢個站嘅話,去區莊站或楊箕站坐車都好唔方便,後嚟廣州地鐵收到80%市民支持起呢個站之後就緊急補咗呢個站上去[1][2].過咗5年半之後(到咗2009年12月28號)地鐵5號線開通嗰陣,呢個站就開放咗.
利用狀況改
呢個站附近係廣州城發展得比較成熟嘅居民區,入面(包括埋暫住人口)就有成十幾萬人住響度.有時去廣州動物園嘅遊客或喺呢度附近住嘅居民區就成日嚟呢個站坐車[1].
入站坐車須知改
由於呢個站用咗側疊式月台嘅結構,所以喺呢個站入站坐車嗰陣一定要注意去邊個方向.其中:
- 地下2樓:區莊 ⇐ 動物園 ⇐ 楊箕
- 地下3樓:區莊 ⇒ 動物園 ⇒ 楊箕
註改
參考改
- ↑ 1.0 1.1 征集活动结束 广州地铁五号线共收到930条意见 互聯網檔案館嘅歸檔,歸檔日期2016-03-05. 新浪 喺2004年4月14號搵到
- ↑ 5号线不走中山大道 增设动物园南门站 互聯網檔案館嘅歸檔,歸檔日期2015年9月24號,. 人民网


text:
[靈異] [愛情] [我同條女敦倫外傳]我屋企養左隻女鬼...: 道歉
最後我以一個扮惡嘅語氣拒絕回答試圖叫佢走,因為我真係唔識揀女人野,亦唔想幫佢揀.
「嗯…明白,咁我走啦,唔阻你…」
我宏量嘅聲音此起彼落,說罷佢就表現到好失落咁垂低頭掉頭走左,我以為佢會屌返我嘅畫面竟然冇出現,
然而依家呢個畫面令我愕然,我都係第一次見,我係咪語氣重左hurt親人?我係咪唔應該咁惡咁鬧佢?始終佢已經變得好聲好氣咁問我,但我仲好強硬咁鬧返佢真係有啲衰…
呢刻嘅我仿佛感到罪孽深重不斷覺得自己好仆街咁趕走左人…
其實你問我m巾嘅野我內心係有少少暗爽架,心諗我竟然可以知道啲女神咁私密嘅野,我覺得自己好榮幸,
我估一個女仔一定係好重視好信任一個人先會將自己咁私密嘅野同佢講,但偏偏我就要同你作對,以為你會同我鬧嘴落去,點知結果係…我趕走左你.
係,我已經不自覺當左你係女神,我覺得你好珍貴…雖然你係mk妹,但其實你真係好靚,你仲會識美甲扮靚,屋企亦都打理我十分整潔而且仲好少女feel,你每一刻都有種高貴嘅氣息散發出黎,
再諗返第一日係交友app識你嗰陣,由睇到你幅相開始,去到你咁有禮貌同我傾計,你真係好有氣質,可能呢啲就係你對我嘅魅力,亦都係吸引住我嘅原因…
只係我不斷安慰自己一定係太少同太耐冇同女仔相處先係咁,我拒絕面對我內心最真實一面.
依家我咁惡咁hurt左佢,佢係咪唔會再同我做fd…?我地係咪自此變回陌路人?如果係咁嘅話佢咪唔會再打我?佢唔打我嘅日子會好唔慣…種種唔好嘅問題不停係腦海中旋轉.
.
.
.
放工後,我隨即好快咁行返屋企,佢係個app冇再理過我,唔知佢咪真係好hurt,雖然依家好夜,但我都想去佢屋企當面同佢講返聲對唔住…
沿路返去之時,經過條巷仔,嗰對鬼母子見到我冇再襲擊我,反而係好有禮貌地向我點點頭,我感到有啲反常,
而伯伯就繼續佢嘅睇電視,但我冇心機理咁多繼續快步行返去…
「阿洋你返黎啦?做咩氣來氣喘咁?」
我返到屋企後,我立刻擺低啲野準備去隔離搵Chole姐,阿盈見狀頓感疑惑.
「咪…咪個mk妹,佢今日黎惠康我好似hurt親佢趕走左佢,佢全日冇搵過我,我想去隔離搵佢道歉返…」
「死啦你,原來你hurt親人,咁你真係要好好氹返人啦.」
「不過依家咁夜人地會唔會已經瞓左?」
「我唔理啦,今日做左件錯事,我已經等唔切搵佢道歉返,我好內疚.」
說罷我好快就出左門口去到Chole姐門口,而阿盈見我咁焦急亦跟埋出黎睇下有咩可以幫到我.
叮咚!
我深呼吸一下後按響佢個門鐘.
…
鐘聲係屋內響起後並冇一絲動靜,唔通佢真係已經瞓著左?
叮咚!
我再次按響佢個門鐘,然而屋內依然一絲動靜都冇.
「可能人地真係瞓左,你唔好嘈醒人啦,我地可以聽日再黎.」
阿盈見我㩒兩次門鐘都冇人應索性叫我聽日再黎搵佢,但我當然唔服氣,因為我仲諗到個方法.
「阿盈,不如你試下入去佢度睇下佢係咪真係瞓左.」
呢個方法就係叫阿盈穿入人地屋企,雖然咁樣好似好冇私隱,但為左一探究竟呢個係最快捷嘅方法.
「咁樣真係好咩?咁樣係擅闖人地屋企喎.」
「你地大家都係女仔唔驚啦,得你可以幫到我架咋,唔該呀…」
我雙手合十咁祈求阿盈幫我.
「唉,真係冇你符,淨係呢次架咋.」
「知道啦.」
說罷阿盈就準備穿入佢間屋.
共共共~
正當阿盈要入去之時,突然走廊盡頭傳來𨋢門打開嘅聲音,亦伴隨著腳步聲有人行緊過黎,我倆停住左動作.
慢慢地遠處浮現出一個身影,佢身穿一件黑色T-shirt,下身一條超短熱褲配以一對白波鞋,腰間孭住一個鐵鏈斜孭袋,冇錯,係Chole姐.
我同阿盈都估唔到佢竟然仲未瞓,而係依家先返,其實我應該一早就要估到佢唔係屋企,畢竟佢係個mk妹,出夜街應該都好正常.
見到佢嘅出現猶如見到曙光一樣,好滾動,我再次可以見到Chole姐.
「喂柒頭,你係我屋企門口搞乜撚野?」
你盡情鬧我啦,你嘅每一句粗口橫飛我已經習慣伴隨係我身邊,而今次的確係我錯先.
「我…我過黎睇下你死左未咋,我今日咁惡鬧你…」
「喂阿洋,你做乜仲講埋呢啲野?」
阿盈聽到我講得咁難聽篤左我一下,但其實我都唔知,每次見到Chole姐我都會忍唔住串下佢,可能我係受左佢氣場影響啦.
「你唔好諗到自己咁撚偉大啦,你邊個啊?我會為你死?你照下你個閪樣先啦,同埋我唔會俾你把死人聲嚇窒囉.」
「但你今日好似好hurt咁行走左,你垂頭喪氣咁…」
「hurt你老味咩,我見你唔想答問黎都嘥氣我咪自己買完走先,我垂低頭係因為揀緊手上邊包好啲咋懵撚.」
原來係咁,一切都係我諗多左,佢並冇俾我嘅聲線嚇倒,但我仍然為我今日鬧佢感到些少內疚.
「同埋我今日咪未答你嘅,我依家可以答你,紫色好睇啲.」
「我買撚左啦等你咩,你唔好再遲啲講.」
「買左咩色?」
呢一刻我由我親口問佢買左咩色嘅m巾竟然冇晒今日嘅嗰種尷尬.
「你最鐘意嘅紫色囉,你唔撚係話關你蛋治架咩?」
「今日係我唔啱嘅,一野就落左你閘,對唔住.」


text:
尋晚播出嘅《聲生不息》以「港樂與我的城市人生」為主題,但係選曲上其實冇咩太大關連.反而多個演出入面都有唔同細位成為亮點.
年紀最細嘅炎明熹要唱容祖兒經典之作《心淡》,16歲少女點唱出歌中慘情?於是製作組搵容祖兒本尊親自教路.到正式演唱前打出歌曲創作人名單,Olukai Sneakers 內地版本居然見唔到填詞人黃偉文(Wyman)個名.其實《聲生不息》之前都有演唱過Wyman嘅作品,備受討論嘅《單車》同樣係Wyman手筆,結果Wyman都係喺創作人名單上消失……
唔止填詞人名字唔見咗,《心淡》入面一句和音「說什麼再平反」同樣「被失蹤」,換來將「往後這半年間」唱兩次,有啲突兀.
全晚另一個焦點係楊千嬅選唱鄭秀文嘅《如何掉眼淚》.千嬅話揀呢首歌係因為想唱作曲人陳輝陽嘅歌,而且自己好多時會以眼淚宣洩情緒咁話.不過花生友唔係咁諗,因為當年楊千嬅出道時被指係「翻版鄭秀文」,甚至傳出鄭秀文轉會後,華星力捧楊千嬅上位取代,Rockport Shoes 令二人不和之說甚囂塵上.但後來鄭秀文同楊千嬅先後加入寰亞成為同事,亦互相為對方個唱做嘉賓.至於網友對於楊千嬅版本嘅評價就好壞參半.係喇,呢首歌同樣係Wyman填詞,但係香港版創作人名單上,填詞人錯為作曲嘅陳輝陽,唔知Wyman點睇?
同一集出現嘅歌曲《挑戰》,填詞人潘偉源現身說法話係黃敏華「乘住奧運之勢,為祖國為香港選手打氣」.
其實呢首歌真正「身份」係1988年亞視嘅奧運主題曲,當時就無聽過「為祖國為香港選手打氣」呢個講法,更加唔似係亞視出身嘅黃敏華自己揀呢個題材嚟唱.Propet Sneakers 原來1988年亞視播奧運都有故仔講,當年有間由TVB舊人所開嘅公司買下奧運轉播權,亞視扑鎚同呢間公司合作而成為香港區獨家播放奧運電視台.TVB認為亞視此舉違反早前嘅口頭承諾,入稟要求推翻但被判敗訴,告到去英國樞密院(即係而家終審法院)先判TVB勝訴,兩台之後達成共識,往後會一齊購入奧運同世界盃版權.


text:
真人實測BioNTech復必泰新冠疫苗,乳癌病人打唔打得?
呢場疫症搞咗成年幾,真心累,係時候黎個了結.當政府開放復必泰疫苗預約,我即刻好似人地捕演唱會飛咁衝去登記,今日完成第一針,同大家報告一下⋯⋯
BioNTech復必泰新冠疫苗打針流程
個人感覺非常良好,成個過程井然有序,我去九龍塘教育服務中心打,登記只係check一check身分證同SMS,睇一睇單張,填份簡單的同意書,再喺等候區睇一睇片,大概20分鐘就到我,之後入去注射房,登一登記醫健通就可以開始,姑娘手法純熟,用最幼嘅針咀(用淘寶嘅說法:同高官同款),拮落去嘅感覺分分鐘仲舒服過打平時D流感針.雖然我知道呢針唔係興奮劑,但居然真係有興奮嘅感覺,因為我知道我即將同新冠病毒告別.
圖片來源:互聯網
之後就喺休息區等15分鐘睇吓有冇過敏反應,冇問題就順利完成.夜晚收工返到屋企,手臂確係有少少赤赤地.
乳癌病人打唔打得新冠疫苗?
可能個個人都唔想孭飛,個個都叫你問返自己醫生意見.阿嬌講得啱,個個都問醫生,唔通個個都想問醫生咩,我有醫生比我問先得㗎.我近日嘅診症日常已經變咗疫苗問答大會,以下就係病友嘅日經題(先旨聲明,我唔係疫苗專家,我識嘅野唔比你多,我只係用小市民街頭智慧去諗):
「打科興好?定打復必泰好?」
喺香港呢個咁兩極化嘅社會,迫人埋牆問人啲咁尷尬嘅問題,好衰㗎你!口裏說不/得,身體卻很誠實,我都真人實測咗咯(用淘寶嘅說法:同袁國勇教授,香港大學醫學院院長梁卓偉教授,中文大學醫學院院長陳家亮教授,許樹昌教授同款),你明嘅,自己睇路.
「乳癌病人打唔打得?」
呢個要分開剛確診同康復咗去睇.
剛確診乳癌嘅你
剛剛確診嘅你,就住唔同嘅治療階段,我睇到有以下要注意嘅地方:
「我啱啱確診,等緊手術,打唔打得?」
等緊手術就唔好打「住」,因為打任何疫苗針,都有機會發燒嘅.係呢個咁敏感嘅時刻,發燒嘅話好有可能醫院唔比你做手術要推遲,咁就影響到正規治療.
「我做完手術,等緊/做緊化療,打唔打得?」
做緊化療/免疫治療就唔好打「住」,化療係會影響個免疫系統,唔好計有冇咩副作用,醫生都擔心打咗針都未必可以產生足夠抗體,咁就浪費咗個打針quota(要記得疫苗暫時全球都仲係中央配給緊嘅戰略物資,幾時先可以輪第二轉再打冇人知).仲未計頭先講發燒個問題,你知啦,化療時發燒醫生幾緊張啦,又叫你即刻去急症室又盛.所以我個人傾向睇定D先,都係等多3-4個月姐,不如完晒化療先去打,不過外國有D指引(例如歐洲腫瘤學會,美國疾病管制與預防中心)話打得,都係好處大過風險,可以接種不過數據有限等等D官腔野.
「我完成晒手術同化療㗎喇,淨係3個星期打一次標靶姐,又打唔打得呢?」
純標靶治療(講緊Herceptin/Pertuzumab,不包括有化療成份嘅TDM1)緊可以打,睇唔到有咩問題,跟返康復者要注意嘅事項去決定.
「我唔洗標靶,但要電療又點呢?」
電療緊可以打,睇唔到有咩問題,跟返康復者要注意嘅事項去決定.
「我完成咗D治療好耐,不過仲食緊抗荷爾蒙藥,咁我又點做好?」
荷爾蒙治療緊可以打.一般抗荷爾蒙藥講緊都食五至十年,雖然佢哋同疫苗之間有冇咩互動冇人知,始終疫苗都係得一年貨仔嘅新野,但要等五至十年完成晒荷爾蒙治療先去打又好似講唔通,高官出場喇,自己衡量.我個人覺得安全,帶返個頭盔先,呢個係純感覺,唔科學嘅.
圖片來源:立場新聞
乳癌康復嘅你
同正常人一樣,我係鼓勵你去打一隻有效嘅疫苗.一般要注意嘅野同平時流感針差不多:
1)有冇過敏反應
2)有冇出血傾向,例如服用薄血丸,阿士匹靈等.
以下就係打復必泰之前會比你睇嘅官方單張:
或者懶就睇一圖看清簡單版:
其實講到底,我地大家都想盡快回復正常生活,我地都唔想24小時帶口罩,我地都想小朋友返學,我地都想去旅行,我地都想出街食飯,我地其實只係想場疫症盡快完結.所以約定你去打一隻有效嘅新冠疫苗,以上資訊如果第時回望有錯就打我個頭,2021年3月12日小市民真人實測報告完畢.


text:
好多靚女為咗保持面部肌膚緊緻,都會定期去做Facial或者其他面部療程.美容儀器科技日新月異,由普通嘅人手Facial,慢慢發展到有超聲波機嘅出現,而近期比較流行嘅儀器就有Thermage同Doublo-S HIFU.
我哋就比較下最近流行嘅儀器:Thermage,Doublo-S HIFU同其他HIFU儀器嘅分別啦!
1. 技術
Thermage利用單極高能量射頻(RF)透過表皮將其熱力慢慢滲透致肌膚底層,令肌膚底層產生炎症,由於人體有自我修復功能,透過自身免疫系統吸收受破壞嘅細胞,令膠原蛋白增生,達致提升及減淡皺紋嘅功效.
HIFU係以高能聚焦超聲波技術,無需透過表皮,直接將熱力打入皮膚與肌肉之間嘅SMAS筋膜層,以同樣原理令膠原蛋白增生,達致提升同減淡皺紋嘅功效.
2. 效果
Thermage同HIFU嘅原理同效用都差不多,都係刺激皮膚底層嘅膠原蛋白增生,以達致肌膚緊緻嘅效果.但Doublo-S HIFU嘅拉提效果比較好,而且可以維持嘅效果比較長,可以持續一年至一年半咁長.而其他HIFU只可以維持半年.
3. 副作用
Thermage因其熱力需透過表皮滲透致皮膚深層,所以會產生痛楚.因此,療程須由醫生主理,而且佢哋通常會使用麻醉藥或麻醉膏,以減低痛楚.由於HIFU超聲波科技有「隔山打牛」嘅效果,所以療程後無表面創傷,只會有些微紅腫.
4. 價錢
Thermage療程由於要由醫生主理,所以價錢會比較貴.而HIFU嘅價錢就會比較普及.
HIFU可以由深至淺精確地改善支撐肌膚嘅皮下結構,有助膠原自生.隨著時間,肌膚就會逐漸自然地緊緻及提升,有效緊膚,去皺,減紋,提升輪廓,激活膠原,HIFU屬無創安全療程,不需動刀,而且毋需康復期,療程後可如常活動.相對Thermage,HIFU嘅能量更為深入,面部治療嘅能量可以達至4.5mm深層,所以更能在深層組織發揮膠原自生嘅作用,而且痛楚程度仲大大減少.咁當然要揀Doublo-S HIFU,而唔係揀其他國產HIFU啦!
Doublo-S HIFU緊緻V面療程 新客戶體驗價只需 $980 (原價 $6,800)
可選一個部位:額頭/ 臉頰/ 虎紋/ 腮線分明/ 下巴
再送DNA膠原再生面膜 (價值 $200)


text:
台北市內交通
台北旅遊資料
要遊遍台北,其實非常簡單—市內各地嘅道路同公共交通網絡都超有效率,而且清晰簡單,仲有好多值得信賴嘅交通選擇,可以帶您直達市內每個角落.當中,又以台北捷運系統最出名,票價好平,而且快捷方便,特別受當地人同遊客鍾意.全市裡面絕大多數主要景點都有相應嘅捷運站,比您輕鬆按行程去各大名勝.
只要使用悠遊卡,您就可以支付台北一帶嘅多種交通工具車費,簡單方便.呢款單觸式支付卡嘅儲值金額最高可以 TWD5,000,適用喺捷運,巴士同 YouBike 微笑單車系統,您搭捷運同巴士甚至都有折扣優惠!悠遊卡可以喺捷運站同便利店買到同充值.
出租汽車同電單車
身處台北,無論包唔包司機都好,租車都相當容易,仲有各款國際同當地品牌嘅汽車可供選擇.台北市內 2 個機場都設有多間租車公司,但係收費通常都係最貴;有啲酒店亦設租車服務,或會轉介你去附近嘅租車公司租車,當中好多都位於捷運站附近,方便易達.你必須有國際駕駛執照,先至可以喺台灣租車自駕;但係我哋唔推薦旅客喺台北「自駕遊」,皆因市內交通擠塞問題嚴重,當地嘅駕駛規例同禮儀亦相當複雜.
租用小型電單車或「綿羊仔」係比較方便嘅代步方法,花費大約係每日 TWD500.一般嚟講,我哋建議你自行購買頭盔 (價錢同樣都係大約 TWD500),原因係租車店提供嘅頭盔通常都唔啱 size,而且只能夠提供最低程度嘅保護.
溫馨提示:台灣嘅車輛全部靠右行駛.萬一發生事故,即使你嘅車輛阻塞主要路口,都唔應該任意駛開;屆時請致電租車公司,查詢下一步指示.
台北捷運
台北市捷運 (MRT) 系統有時又稱為台北地鐵,沿住 5 條線路共有 117 個站,覆蓋全市長達 131.1 公里嘅軌道,連接各個主要景點同重要區域.每條路線都有相對應嘅顏色同編號:
- 文湖 (啡色) 線:南港展覽中心 - 台北動物園
- 淡水 - 信義 (紅色) 線:淡水 - 象山
- 嵩山 - 新店 (綠色) 線:嵩山 - 新店
- 中和新路 (橙色) 線:4a 迴龍 -,4b 蘆洲 - 南勢角
- 板南 (藍色) 線:鼎浦 - 南港展覽中心
呢個鐵路網絡以地下同高架線路組合,全部地鐵都整潔乾淨,高效安全,車站適合輪椅出入,而且車費仲好平添,單程票價從 TWD20 到 TWD60 不等,視距離而定;價格為 TWD150 嘅一日通行證可以俾乘客同日無限次乘搭捷運全線.列車由 06:00 行駛至午夜,所有公告同標誌都設有中文同英文版本.貴為市內最受歡迎嘅交通運輸工具,捷運站內同列車一日入面嘅某些時段可能非常繁忙擠擁.
巴士
台北嘅巴士服務效率極高,方便快捷,亦係市內最平嘅交通選擇,無論行駛距離係幾多都好,各區都分別採用統一收費率.司機上方嘅電子標誌會顯示你須喺上車定係落車時支付 TWD15 車費.如果你喺搭乘期間進入另一分區,巴士標誌或會有變,而你可能上車同落車時都要俾錢.不管車程長短,車費上限均為 NTD30,可用現金或悠遊卡支付.路線同目的地資訊喺大多數車站均會以中文同英文顯示.
的士
喺台北市內,鮮黃色的士雖然係最貴嘅公共交通選擇,但按國際標準來睇,車費仍然相當平,橫跨全市嘅旅程通常花費不到 TWD250.頭 1.25 公里起標費為 TWD70,之後每 250 米收費 TWD5;深夜或特殊節日假期嘅車費另加 TWD20,而乘客亦須支付沿途上嘅一切高速公路費用,但係只係限於市外車程.如要到市外目的地長途旅行,的士就會採用統一費率 (由政府批准嘅清單作準).
台北的士服務普遍備受推崇,好少出現世界各大城市常見嘅濫收車費或「兜路」行為.有時,某些司機會企圖因應市內個別目的地收取固定車費,而唔按咪錶計費.如果出現呢個,你應該落車搵過另一架的士—反正市內大把的士,而絕大多數司機都會採用最短路線,帶你前往市內目的地.可惜,大多數司機都唔識講廣東話或英語,建議你先將目的地用中文寫低,方便溝通.
台北市亦有 Uber 等服務,但係價格一般高過黃色的士.的士司機並無硬性收取貼士—當然,你樂意俾貼士的話,都係無任歡迎!
單車
悠遊卡用戶可以使用 YouBike 系統,喺大多數捷運站外租用單車;租車費用按時間計算,而單車可於任何一個 YouBike 站歸還.旅客可以沿住城市漫遊,單車徑大多設喺河邊,而唔喺大路上;身處繁忙街道,你亦可以喺行人路上踩單車.


text:
(聖誕節食咩好?) 5款聖誕傳統食物推薦
聖誕節一直備受關注,開Party當然係例行公事,聖誕節食咩好?聖誕傳統食物係一個唔錯嘅選擇,應節之餘,亦可以透過聖誕傳統食物對呢個普世歡騰嘅節日加深了解,聖誕節起源於古羅馬帝國,即意大利前身,由羅馬教廷宣布聖誕節嘅日子,但當時有好多基督教嘅分支並唔認可呢個節日,直到公元1607年,各地基督教領袖共同確定12月25日為所有基督徒嘅節日,先慢慢得到關注,聖誕節係慶祝耶穌生日,但12月25日並唔係耶蘇生日,聖經並無明確指出耶穌幾時生日,只係12月25日係白晝時間最短嘅一日,慶祝捱過冬至,迎接光明,羅馬人會於12月25日舉辦太陽神祭典集體開Party,基督教將呢日定為聖誕節,因為當時要吸納信徒,當時好多羅馬人都信奉太陽神,橫掂都要開Party,同耶穌慶祝埋生日只係有助傳道收信徒,所以從此聖誕節就係慶祝耶穌生日.
聖誕樹及聖誕老人之說
聖誕節除左傳統食物引人入勝之外,聖誕樹同聖誕老人亦同樣係聖誕節主角,聖誕樹係有咩故事呢?相傳16世紀,德國傳道人馬丁路德響樹林樹枝上燃點蠟燭,有如為東方三博士探訪耶穌路上引路嘅星星一樣,演變成今日聖誕樹頂的星星.聖誕老人之說源自荷蘭,有一個叫尼古拉斯嘅人,最鐘意幫助窮人,有一次佢為咗幫三個即將被賣嘅女人,由屋頂煙囪進入諗住掟三袋金俾佢哋,換返自由,點知眼界太好,啱啱掉左入壁爐旁嘅一隻長襪入面,呢個係聖誕老人嘅最初形態,聖誕老人騎鹿車派禮物已經係傳說,及後商業活動亦令聖誕老人有唔同形象,但可以肯定係,你聖誕襪入面如果有禮物,聖誕老人九成九係你老豆,當你以為仲有百分之一機會,冇錯,果百分之一就應該係由母親大人扮演嘅聖誕老人.
聖誕傳統食物推薦1. 火雞
至於聖誕傳統食物,相信最多人知係火雞,響英國有近9成人認為冇火雞唔算慶祝聖誕節,火雞除左係聖誕節傳統食物之外,更加係感恩節不可或缺嘅主角,火雞係當年從英國逃離到南美洲嘅清教徒作為對印弟安人嘅感謝禮,感恩節意味對父母嘅感謝,12月25日聖誕節則成為感念耶穌誕生嘅主角,意思深遠.
聖誕傳統食物推薦2. 紅酒
有餚豈能無酒,紅酒亦係聖誕傳統食物之一,耶穌被釘十字架,替世人贖罪,紅酒象徵耶穌受傷而流嘅鮮血,傳統上聖誕紅酒更會配上橙皮,葡萄乾,紅糖等佐料,然後加熱再淋上伏特加,一杯下肚,驅走冬天寒意.
聖誕傳統食物推薦3. 煙燻火腿
煙熏火腿亦係聖誕傳統食物,傳統上煙熏火腿會配以甜味醬或者蜂蜜,紅酒嘅酸同煙熏火腿嘅甜成為絕配,紅酒代表耶穌嘅血,火腿代表耶穌嘅肉,以感恩對耶穌為世人承受嘅血肉之苦.
聖誕傳統食物推薦4. 薑餅
源自德國嘅薑餅,因為宗教原因,亦成為聖誕傳統食物,相傳13世紀,薑並唔係好似而家咁普遍,當時歐洲香料貧乏,薑獨特嘅香辣味道受到歐洲貴族追崇,因為罕有,平日除左註冊薑餅師之外,只有聖誕節或復活節先開放俾普通人做薑餅,所以流傳到今日,聖誕節同薑餅人已是密不可分.
聖誕傳統食物推薦5. 聖誕蛋糕
最普遍嘅傳統聖誕食物當然係聖誕蛋糕,就好似生日食生日蛋糕咁,冇咩特別典故,只係甜品上嘅一個不二之選,除左食之外,聖誕蛋糕嘅顏值相當重要,而家嘅聖誕蛋糕大起上嚟同結婚蛋糕有得比,而且非常精美,味道唔打緊,影相打卡靚就得,最緊要Post IG夠多Like!
顏值與味道兼備嘅除左聖誕蛋糕外,點少得Kama Delivery嘅聖誕美食到會大餐,過去聖誕節我地就曾經為超過1000個聖誕派對提供美食到會服務,免運費服務深受客戶支持,而且每年大時大節,我地都推出應節聖誕套餐,單點傳統食物.而今年2021聖誕美食到會大餐經已上架啦,並且設有唔多人數選擇,宜家預訂仲可以享有早鳥優惠價,幫大家慳多一筆!
聯絡我們
WhatsApp 查詢/訂購熱線:5188 0757 / 6599 9941
Email:[email protected]
追蹤我們
延伸閱讀
部份圖片出處
*未經許可,以上文章不得轉載或引用*


text:
知向海嵐嘅估都系一啲唔后生嘅大朋友,今日想講一講呢位港姐冠軍出演嘅第一部主演劇集.即系爭議頗大TVB版本《楊貴妃》,入面有最靚嘅江華版本嘅李隆基,都有最靚最有氣節嘅梅妃.而女主角正系向海嵐出演嘅爭議頗大楊玉環.首先嚟睇下呢部劇里面幾個各有特色嘅妃子們.
第一個要講嘅就系氣節之高雅,與江華多次組CP嘅吳美珩出演嘅梅妃嘞,呢個梅妃系睇多個版本里面最有特色最有氣質嘅一個,喺選角上不得不講系好到位,吳美珩曾經喺《楚漢驕雄》里面出演咗虞姬,而里面嘅霸王正系江華出演嘅,兩個人都算系多次虐戀情深喇.最開始對楊玉環系不屑,到以好朋友相交,最后因為算計而分道揚鑣,佢靚與凄苦,一度打過咗女主角向海嵐.
第二個就系里面最衰嘅郭少蕓出演嘅武惠妃,最開始睇嘅時候,以為佢會系一個溫良賢淑嘅角色,不過到最后先發現佢先系最衰嘅,善妒,而且楊玉環入宮之后所俾到咗磨難全系呢個表面和善,內心陰毒嘅女人所做嘅.其實噉嘅角色,有好多,比如《甄嬛傳》里面嘅皇后!《金枝欲孽》里面與如妃抗衡嘅皇后!都系噉嘅角色設定.
第三個袁彩云出演嘅楊玉環嘅姐姐楊玉瑤,呢個角色真系唔好講佢衰唔衰,凈系話“真實”啦!佢鐘意楊國忠,但系就睇唔上佢無權無勢.佢鐘意錢就對楊玉環呢一個人都憎嘅妹重有咁幾分真心,如果唔系,都唔會因為受咗傷之后一力促成咗楊玉環獻舞嘞,都就有了歷史上嘅“楊玉環”.不過最后佢就勾上咗自己嘅妹夫,都系李隆基,哎,男人都系大豬蹄子.
第四個要講嘅梗系向海嵐出演嘅女主角楊玉環,呢部劇喺播出嗰陣爭議可謂頗大嘅,好多人都覺得向海嵐唔啱楊貴妃一角,冇傳說中嘅咁靚,但系睇過呢部劇嘅我嚟講,感覺所有楊貴妃里面佢卻是最真實嘅,好馴品,但人唔犯我我唔犯人,人若犯我必然會回報返去,由最開始唔明爭斗,到為咗自保,為咗報仇嘅小小黑化,其實睇好帶有嘅.
呢版楊貴妃系我睇過最有魅力嘅一個,高挑,瘦蜢蜢噉樣,其實同歷史上面嘅豐腴大相徑庭,但卻是好有風韻.18年前TVB呢個“楊貴妃”才叫高顏值,呢一種靚,都系而家難有復制啦,個時候嘅楊怡都重系個細宮女!話說個啲年嘅電視劇,每每再睇,都可以發現啲小驚喜.你任務認同呢?


text:
青年A係一個好上進的青年,佢響暑假真係做到冇停手.邊個叫佢去做嘢,二話不說,幾少錢都肯做.其實香港有好多唔同階級之青年,真係好抵得諗,只係成年人,無論邊一代,都覺得一代不如一代之嘛.
話說青年A同一班同樣好似好上進之青年,幫一個專業團體之水運會做義工,幾嚿水車馬費做成日.呢啲嘢,我青年之時真係唔會做,因為我後生時,家貧拾薪為竹,真係拾薪都可能多錢過去做專業團體之義工.青年A負責之事,唔簡單㗎,佢係去幫手做水運會,不過參加水運會嗰啲唔係家長,而係家長之仔女而已.都係嗰啲專業團體會員活動之嘛.
青年A話,話說比賽好多項目,鼓勵為主,有啲項目得三兩個人參加,個個有獎牌,志在開心加鼓勵,不過,唔係個個都係咁樣諗,有家長見到個仔女表現唔得,於是又突然親自落水幫手,結果拿咗金牌.佢話,其他家長見到咁樣犯規都得,仲要攞埋金牌,於是個個家長有樣學樣,都咁樣做.
我同青年A講,少年,你太年輕了.少壯不競爭,老來無運行.呢啲比賽,最重要係有獎牌同埋影相,將來有用,例如整portfolio報大中小學.如果依家唔去爭金牌,刺激唔到青年之鬥心,將來佢地點樣突圍而出呢?畀著我,一早就跳落水衝金牌啦,仲使乜客客氣氣?萬一將來因為攞唔到金牌,個portfolio輸畀人,細路入唔到心儀學校,呢個仇,點報呀?
青年A真係太年輕了,佢叻到IB爆燈又如何呢?
教授A平日埋首研究,今日忽然約食飯,原來係好心忠告,指我未來之康莊大道.其實大道理多聽無妨,而且佢就退休,已經去到人生之最高層次.傾傾吓,傾到佢啲仔女,劍橋啦,帝國學院啦,個個響度讀緊博士,擔子唔輕?係㗎,不過都拿到獎學金.資優嗰個,十六歲已經入劍橋,依家第二年博士生,應該二十幾歲會拿到博士.港姐?響佢巴西拍嘢嗰時,真係叻嗰啲,衝博士了.
有教授A呢種猛人,又真係要知道佢教育子女之心得.聽完之後,知道自己係冇嗰種心力腦力儲錢力及投資力,真係只有食力──響canteen食餐勁咁樣.老實講,呢類響國際上有聲譽之實力派教授,點會寫書印書搞簽名會講佢點樣栽培細路呢?佢地嗰代人,好謙厚嘅.我同佢講開,以前我論文老師講過,攞咗博士學位,就係拿咗全球工作之入場券,冇嘢好得過呢樣嘢呢?只有博士(Ph.D.,唔係專業博士或者響邊處讀番嚟嗰啲)先至係有咁嘅可能.不過,依家成個美帝都係Ph.D.,佢地失業率高過國家平均失業水平,讀咁多又如何呢?
教授A桃李滿門,細路又劍橋,又有獎學金,我估我都係要去馬會——整張六合彩試下,邊有咁多錢呀?
後日就係立法會選舉.我唔睇民調.我只係例牌嗰句:記得投票.


text:
香港小姐|梁敏巧揭鏡頭後爭位實況 再爆某佳麗堅離地:唔識搭巴士
梁敏巧揭「香港小姐」內幕
梁敏巧於2019年參加《香港小姐競選》,可惜未能躋身三甲,最後由黃嘉雯奪冠,亞,季軍分別為王菲及古佩玲.梁敏巧日前在個人YouTube頻道爆料指,當年原來曾經歷有人爭曝光率,爭鏡頭:「有啲女仔會同其他佳麗講『我呢邊面靚啲』,有啲就借啲意就攝過嚟.」另一方面,她又笑言在參選期間有聽聞過一些堅離地的佳麗:「我聽過有啲女仔同我講,佢嗰屆啲佳麗係唔識搭巴士啦,唔知八達通係啲咩啦,唔剝皮唔知提子係咩.」不過她解釋「那些」女仔天生出身與普通家庭不盡相同:「所以你要點樣去同啲咁唔同嘅人溝通,同埋有時啲人咁唔同,佢講啲嘢可能真係溝通唔到,因為佢哋唔明,所以你會覺得佢哋離地,扮嘢.」
梁敏巧為「香港小姐」辯護 否認有內幕
雖然梁敏巧承認「香港小姐」鏡頭背後,有人爭曝光率,爭鏡頭,亦有不少「堅離地」佳麗,但她強調一班佳麗並非想像中咁進取,很多時只是一些無心舉動而被無限放大:「其實我哋呢幾個月入面,我哋係有唔同嘅program,可能係綜藝考你急才,可能係影相睇你甫士同埋鏡頭感,一路都喺度睇緊你有冇潛質去成為一個幕前嘅人,一路都考緊你智慧,同埋你本身有嘅技能.」同時,她亦否認有內定:「唔可以淨係睇樣,因為有啲女仔真係好靚嘅,大家都會話佢係大熱,可能喺鏡頭背後,佢有啲表現可能係未必咁好嘅時候,佢咪有機會俾人foul,foul咗啲人又話唔公平啊,又話內定,其實唔係!」
梁敏巧同Vickie講足兩集:
Vickie爆《廣告女皇》黑幕
至於在2018年選過《廣告女皇》的Vickie黃丹虹則透露,當年參選原來真係有「拉攏關係」的情況:「有聽講過隔離組,你如果唔得個導師鍾意,咁咪俾人蝦,蝦到報紙,報道,剪接都會幫助個導師,會令到個參賽者無形中俾人抺黑.」


text:
睇完 上集 唔知大家有冇被閃盲,但我都會繼續分享埋其餘 5個拍拖好去處畀大家.頭 5個地點都係鐵路沿線,比較方便,今次呢 5個就要轉多幾程車先到,但就遠離市區,可以感受不一樣嘅香港,兩個人就好似去咗個小旅行咁!
6) 秘密的後花園 - 山頂公園
係凌霄閣對上嘅山頂公園以英國19世紀維多利亞時代為主題,到處都係充滿英式風格嘅涼亭同建築,而且花種繁多,配合大大片嘅草地,係唔少一家大細野餐同拍婚紗相嘅熱點.係草地上一邊影相一邊野餐,hea 下 hea 就一day,真係唔錯架!不過公園嘅路入夜都幾多蚊同幾黑,所以盡量係未天黑之前就好回程啦!
出發最佳時間:春天比較潮濕,山頂好多時都會有迷霧,而秋天比較乾爽,影出來嚟景物亦比較清楚.
影相位:有車嘅人大多數都會選擇較近嘅大草地野餐或者影相,但如果係搭巴士由凌霄閣行上去中途會經過柯士甸山公園,再上會有一個涼亭同一片小草地,好彩嘅話可以獨霸一整個下午.
交通:假日出發的話,小巴同纜車都好多人,可能要等成個鐘先上到車,所以我會建議係中環 5號碼頭搭 15嘅巴士.係山頂廣場落車,由右方嘅柯士甸山道步行 5-10分鐘穿過柯士甸山公園,再行 15-20分鐘.
▲ 呢個四格花園吸引咗唔少人係度拍婚紗嘅地方,想自拍的話最好就排下隊,而且唔好影咁耐呀!
▲ 上落山途中會經過一間藍白外牆嘅守衛室,原來係以前港督嘅山頂別墅部份遺跡,依家已被列為香港法定古蹟,係度影相超有 feel 呢!不過要小心嘅係,想影晒全座建築物,支腳架要方係山路中間,有機會有車經過架!
7) 愉景灣
愉景灣係一個生活節奏比較慢嘅小社區,四周嘅建築都充滿歐陸風情,整個愉景灣都係影相位,特別係三角型白教堂同旁邊嘅船,鐘樓都係必影地標.每晚 8點係碼頭旁邊或者大白灣沙灘都有機會睇到遠處迪士尼嘅煙花表演呢!而每個嘅第二個週日通常會舉辦露天市集,可以慢慢欣賞特色手工藝品或自家製設計產品.最後,愉景灣酒店亦唔算太貴,如非特別日子都係一千蚊左右一晚,兩個人唔想外遊,呢度都係一個假日渡假好選擇.
出發最佳時間:情人節或者聖誕節前都會有特別佈置,而每年情人節當晚大白灣沙灘仲有由蠟燭砌成嘅多個大紅心,氣氛非常浪漫呢!
影相位:無論 D Deck ,大白灣沙灘定 愉景北都有超多影相位.不過提提大家,係教堂前面一帶係禁止未經申請嘅商業攝影,所以要自拍都好,請收起大大件嘅專業器材啦!
交通:係中環 3號碼頭搭愉景灣渡輪,船程大約 25分鐘到達愉景灣碼頭,可以再搭 DB03P 到達愉景北商場.又或者係東涌港鐵站搭 DB01R 到達愉景灣巴士總站,車程約 20分鐘.
▲ 教堂旁邊嘅船雖然唔上得去,但遠睇都好有氣勢架!
8) 迪欣湖
迪欣湖可以話係迪士尼嘅延續,中間嘅湖同噴水池係一大標記,加上藍白色嘅建築物感覺好似去咗外國一樣,湖邊嘅草地可以野餐,仲可以租船仔同單車踏,係一個影相之餘,又有娛樂嘅好去處,可以 hea 足一日.不過提提大家,最果想租船仔最好 2點前過去,唔係就要等好耐先有架啦!如果唔想拎住咁多嘢,可以係 7仔租個儲物櫃,連煩惱都一齊放低呢!
出發最佳時間:每年 11月中只有一棵嘅美人樹都會開花,變成粉紅色,就好似櫻花一樣咁醉人.
影相位:迪欣湖入口嘅藍白建築物同公廁都係好多人排隊嘅影相位.但其實湖邊嘅風景都好靚架!
交通:可以由迪士尼站行 15分鐘 或者 係迪士尼站搭 R8 巴士
▲ 湖邊配合柳樹又有另一番風味.
▲湖邊嘅白色水泡反而有點希臘風呢!
9) 機場維修區
其中一個睇日落嘅勝地就係機場維修區,因為近海邊,又係機場跑道尾,每隔大約 10分鐘就會有飛機升降,可以近距離拍攝到飛機係頭頂劃過同降落,配埋日落,非常有意境呢!
出發最佳時間:嚟得基本上都係為咗睇日落,所以出發前最好上天文台睇清楚日落時間,再預早個半鐘出發.
影相位:坦白講,其實景就唔多,都係影下日落,飛機,草地同馬路.影得有冇意境就要靠你哋發揮啦.
交通:港鐵東涌站附近巴士總站轉乘 S52 巴士可直接到機場維修區,車程大約 25-30分鐘,步行十分鐘左右就會到海邊長提.
▲ 企係石堆上用日落做背景可做出剪影效果呢!
10) 下白泥
下白泥呢個地方對我來說又愛又恨,因為比較近,所以由中學開始我時不時都會去睇日落.景色雖然好靚,但對於無車一族來說,回程要順利比較睇到耶穌光更難得.亦係考慮身邊另一半解難能力嘅好時機.事關日落後小巴班次唔係次次都足夠接走所有人,而某啲網絡商又收得唔好,的士又唔肯上去,所以走唔走到就真係要靠運氣了!
出發最佳時間:因為冬天比較容易受霧霾影響,所以春天至夏天去比較容易睇到靚日落.而夏天大約 6-7點先日落,所以去到 4-5點去到元朗仲可以食碗牛丸再出發都唔遲.
影相位:因為只係向海嘅濕地,所以以影日落為主.如果潮退時可以利用旁邊嘅河做一個天一合一嘅效果,又或者用對出嘅蠔排營造氣勢,但整體上影相位不多.
交通:可以選擇元朗轉小巴去,又或者經菠蘿山沿小峽谷行兩小時去到.不過如果無車回程比較麻煩,因為小巴班次唔多,建議日落後數分鐘就好去排隊搭小巴,如果多人排要即刻上山去前一個站.否則就要行兩個鐘出流浮山,或者企係小巴站望有的士願意上嚟了!
▲ 蠔排配合日落,景色非常迷人.
叫得做下集,上集仲有其餘 5個好介紹啊!記得留意啦~
更多情侶放閃必技!
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (上集)
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (下集)
(情侶自拍攻略) 呃like必備!自拍放閃 10大 必備 Pose
(情侶自拍)影出不一樣的放閃相!香港兩大主題樂園影相位逐個捉 (上集)
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
2014年聖誕節北海道賞雪之旅(Day 1) – 初踏雪地
同2009年果次去北海道一樣,今次都係過香港坐大韓航空經首爾轉機,無他,因為平,聖誕節旺季都係5千蚊有找,而且澳門亦冇機直飛北海道,不過因為零晨機,上次試過已經知道會好辛苦.
呢兩個新喼今年新買冇幾耐
去香港機場最後一班船係夜晚八點,我哋坐零晨一點機,去到機場仲要呆等差唔多四個鐘.12月澳門碼頭剛剛重新裝修完,真係大咗又靚咗喎.
大韓航空由香港經首爾去札幌會先坐一程機由香港去仁川機場,再轉坐另一班機去札幌,所以喺香港機場check-in時已經出定兩程機嘅登記證,而行李就會由香港直掛札幌,轉機果陣唔使攞行李.
聖誕節出遊嘅人真係好多,呢程由香港去首爾嘅機full晒.
到咗仁川機場轉機旅客要過安檢先可以去返候機樓,記得09年果次好似冇咁嚴.
上次轉機知道候機樓有可以俾人休息嘅地方,因為仲要等差唔多四個鐘先上機,所以上去抖抖.上面有得上網,不過通常冇晒位,有長凳同梳化可以訓,仲有地方沖涼添.
抖咗一陣再去食個韓式早餐
等上機啦
由首爾飛兩個半鐘就到札幌,喺機上外望,嘩,大地上白色一片啊.
今次嚟到新千歲機場同上次唔同晒,國際線大樓裝修過又大咗啲,而且可以直接同國內線大樓連接,過咗海關出到入境大堂,沿著呢條通道直行就會去到國內線大樓,JR車站同租車公司counter都喺國內線大樓,如果想去多啦A夢樂園,可以坐扶手電梯上去上一層,即係三樓.
國內線大樓呢邊有好多商店,再加埋三樓多啦A夢樂園,如果要行半日都可能唔夠.
新千歲空港嘅商店留返走果日先行,而家先坐JR去札幌.JR駅喺國內線大樓地底B1F層,但唔係部部lift都可以去到B1F層,亦唔係每部扶手電梯都可以連接B1F層.呢部喺正大堂中央嘅lift可以去B1F層,但因為位置太當眼,好多人用呢部,而人人都推住行李車,所以我哋都排咗好耐隊先搭到.
初嚟步到對新千歲機場環境唔熟嘅情況下,真係好難揾到另一條路落去JR站.不過,今年7月再到北海道嘅時候,因為有唔少時間留喺新千歲空港,所以有時間摸熟呢度嘅環境,下面介紹一下由國際線入境大堂去JR火車站嘅路線,同埋可以去到B1F層的各部升降機同扶手電梯位置,等好似我哋呢次咁初到新千歲機場嘅朋友可以參考下.
國際線入境大堂喺二樓,出到入境大堂沿通過直行就係國內線大樓,而國內線大樓二樓係國內線嘅出境大堂,同埋有好多售賣北海道特產同手信嘅商店.
下圖將二樓國內線大堂嘅平面圖放大一啲,圖上面紅色圈標示嘅位置就係可以去到B1F層嘅三部升降機,其中中間果部就係上面見到喺大堂中央好多人搭果部,而左右兩部因為位置唔顯眼,少人知所以搭嘅人少啲.另外,藍色圈標示嘅位置係可以去到1F層再轉去B1F層嘅兩部扶手電梯,如果搭唔到lift用呢兩部扶手電梯都可以.
下面呢張係國內線大樓1F層平面圖,可以見到1F層被一條弧形行車道分開咗成兩部份,上面弧形果部份係國內線入境大堂同埋租車公司counter,而下面果部份係停車場.只有入境大堂果度先有扶手電梯連接JR火車站,所以係二樓見到嘅扶手電梯,只有上面張圖藍色圈標示果兩部可以去到國內線入境大堂,其他扶手電梯雖然都可以去到1F層,但就連接唔到可以去到B1F層嘅扶手電梯.
註:新千歲空港各樓層嘅詳細平面圖可以參考呢度.
如果坐扶手電梯去B1F層,會先經過呢個國內線入境大堂,面積唔係好大.
再轉呢個落去B1F層嘅扶手電梯
再一直行就係JR駅
JR新千歲空港駅出入口
出入口旁邊有自助售票機
再過阻離係人手售票
由新千歲空港到札幌嘅指定席車票,1,380yen.
旁邊仲有呢個JR Information Desk,專for外國旅客,可以喺呢度出示護照攞返張免費上網卡,不過其實出發前已經用Apps攞咗user id同password,唔使再攞呢張上網卡,只係攞呢睇下.想了解多啲關於NTT東日本免費上網卡點用同點樣用Apps預先攞user id同password,可以參考呢篇文章介紹.
坐火車去札幌中…
雖然唔係第一次見到落雪,但咁大雪嘅環境就係第一次,所以係街度行路都要特別小心翼翼.
喺便利店買咗呢種防滑鞋套,不過因為經常又著又除好麻煩,用幾次之後就冇再用.如果想買記得睇多幾間便利店,因為每間便利店賣嘅款式唔同,價錢都相差幾遠.
呢間札幌三井花園酒店就係頭兩晚喺札幌住嘅酒店,詳細介紹可以睇返呢篇文章.
北海道嘅冬天好早就天黑,係酒店check-in完雖然只係3點幾,但4點落返街個天已經黑晒,所以第一日冇去其他地方,只喺札幌駅行下.
喺北海道嘅第一餐,去咗呢間鰻魚飯好出名嘅老店宮川本廛食.
Day 1完,返回《2014年聖誕節北海道賞雪之旅》總目錄
相關文章:


text:
私家車夾硬切線向警車挑機 結局超悲慘!原來罰則超驚人 網民:傻人發現案
網民:傻人發現案!私家車「七節棍」轉線向警車挑機?
呢條片被上傳喺「車cam L(香港群組)」,影片一開始就見到一架黑色車於右線打燈準備轉入中線,而位於中線嘅片主前面就有一架警車交通部警車.片中可見片主已經慢駛準備讓位俾黑色私家車,但就係關鍵一刻私家車司機竟然篤油向前,而警車一直都冇讓佢入嘅意思,但見不遠處右線停咗一架救護車,私家車唯有喺關鍵時刻由警車前面入,警車唯有煞掣停車,並隨即Fing燈響號尾隨私家車,仲聽到片主講「咁多車唔閘係要閘個交通部嘅!」
有部份網民就覺得阿Sir好小氣,右線有緊急車停咗,喺嗰度等一世都入唔到線,讓下人入其實無乜所謂.但大部份嘅聲音都係覺得簡直不可思議,私家車司機一定係身痕,後面咁多位唔入係都要喺前面夾硬入,好明顯係壞習慣,更何況即是警車讓你,行喺佢前面點都係冇着數,不如跟佢尾好過.正所謂讓你係人情唔讓你係道理,司機大佬咁睇唔開,真係想幫你都幫唔到.
網民教路如何安全切線
而一部份眼利網民更特別提到,其實司機切線嗰個位係屬於燈位前,可以見到車路分界線線段比較長,屬於警告線,因為通常有7段線段,所以又俗稱「七節棍」,用作警示駕駛者該段路比較危險,必須格外小心,喺另一條行車線完全冇車嘅情況下先至可以安全切線,否則有機會被控告危險駕駛,即扣10分!即使該路段並非「七節棍」,切線都必須要喺唔影響其他駕駛者嘅情況之下,如果令到其他車輛煞停或者閃避已經可以構成不小心駕駛,各位司機記住咪貪一時之快喇!
常見問題
發生什麼事?
近日一名私家車司機在馬路上強硬切線,向後方的警車挑機,結果下秒即被警方截停…詳情
網民點睇?
網民直言該位私家車司機「好玩唔玩」,竟然選擇向警方挑機…詳情


text:
早前英國有調查指,最受歡迎嘅屋企曳曳地方係浴室,而理由係因為曳曳完可以即時沖涼兼隔音設備夠好.不過澳門富城會嘅索女思語卻唔係咁諗,佢力撐睡床先至係最好嘅戰場,仲話張床愈大愈開心.
據呢個英國網站所進行嘅調查顯示,有過半數嘅受訪者覺得浴室係最好嘅曳曳地方,尤其係冬天,更係唔使擔心曳曳完去沖涼會冷親.不過思語卻唔係咁睇,理由係浴室曳曳唔夠舒服.思語認為:「浴室可能係隔音好啲,或者方便男女曳曳完後可以即刻去洗白白,只係大家都明白浴室係冇可以瞓嘅地方,而唔少嘅體位都要男女是但一方瞓喺度先至玩到,你話喺浴室點可能玩到呢啲體位呢?最後咪只得玩一招推車仔囉!」思語又話其實浴室唔見得舒服得去邊,冇得冚住張被嚟曳曳,隨時有冷親嘅可能,因此點計都係喺床上曳曳最舒服.
思語唔覺得喺床上曳曳會好冇新意同埋新鮮感咩?思語點頭話:「咁我又唔係一定要喺床上曳曳嘅,有時試吓去唔同嘅地方玩都冇所謂.」不過思語表示就算點揀,浴室都唔係佢嘅首選.思語解釋:「我真係覺得喺浴室曳曳感覺好怪,可能我覺得冇安全感啩!」既然係咁,唔知思語會揀喺屋企內乜嘢地方曳曳呢?思語即時話:「客廳!客廳一定係我嘅首選.事關我同男友可以喺梳化上大戰,軟綿綿又夠晒舒服,最重要係客廳嘅空間夠大,任我哋點樣碌嚟碌去,或者玩乜嘢體位都得,若然喺曳曳時播埋音樂嘅話感覺仲正.」
身高:5呎4吋
三圍:34,23,34
撰文:魂
攝影:程


text:
今日繼續同大家分享吓星期一果日嘅節目.
飲完茶,食飽飽之後,我,Gordon 同埋明仔就去咗影相,原本明仔諗住去黃金海岸影相嘅,不過因為已經太晏,怕去到都已經太陽落山,影唔到靚相,所以後尾我哋就揀咗去屯門公園取景.
入到公園,第一個吸引到我嘅景.
因為果日天氣都算熱,所以第一時間入咗公園裡面間爬蟲館 "過冷河".
兩隻蜥蜴都帶咗黑白頸巾 o架!
真實見到呢隻蜥蜴嘅顏色好鮮豔,好靚呀!
你哋睇唔睇到呢條石頭蛇個頭喺邊呢?
龜龜家族.
我覺得好核突嘅蛇頸龜.
游緊水嘅海龜.
都係一隻顏色勁靚嘅蜥蜴.
呢個 video 係明仔拍 o架!
白蛇個好姊妹 — 青蛇.
Gordon 覺得呢個騎術雕塑好靚.
呢個瀑布我勁鍾意,每次嚟到屯門公園,如果又有開到流水的話,
我一定會走過去睇睇,至身其中,瀑布響聲好澎湃,好震撼!
小橋下仍然見到瀑布,瀑布流水到人工湖內.
人工湖嘅另一面.
另一個涼亭同小橋.
住喺公園後面嘅公屋居民真係勁正!如果係私人樓,望住呢個景,
你話要幾錢先可以買到呢個靚景單位呢?
我同明仔都捕捉咗好耐先影到呢對 "小情侶",佢哋好天真,好可愛!
影完相,離開公園,就入咗去公園對面嘅屯門時代廣場,
喺「貢茶」度買嘢飲,一人一杯,cheers!!
你哋估唔估到邊隻手打邊隻手呢?
P.S. 有睇開我個 blog 嘅 blog 友,有無發覺最近我影啲相質素好咗好多呢?因為我個相機壞咗,Winnie 知道之後就俾咗佢部舊機俾我,可能因為解像度稍高,所以相片質素都好好多,所以都要多謝 Winnie,咁我就可以慳番一筆.


text:
成晚演出最令我感動嘅,就係老師居然著上和服演唱《蝴蝶夫人》當中最出名嘅詠嘆調 Un bel di,老師一開腔我就即刻喊咗出嚟,因為呢首
aria 可以話係老師嘅代表作兼成名作.喺 53 年前,老師就俾意大利歌劇院正式挑選擔網演出蝴蝶夫人一角,係當時全球第一位華人女高音演出《蝴蝶夫人》,喺當時嘅西方社會,佢哋都肯俾你呢個華人擔正成套 opera,你話老師佢係咪真係好犀利呢!!!所以對我嚟講,我根本無法想像到可以現場親身聽到老師演唱蝴蝶夫人㗎!!真係實在太興奮,太感動,如果媽咪都在場聽到的話,都一定會有同感.記得當年媽咪知道咗我喺演藝學院讀書時可以跟到江老師學聲樂,佢都非常開心,佢同我講,以前佢後生時喺電台都成日聽到江老師嘅歌,當時已經係好出名,同費明儀老師, 周文珊老師及楊羅娜老師都係香港知名嘅女高音,所以媽咪話佢自己諗都無諗過幾十年後自己個仔都有機會跟到名師學藝!
演出完之後各人於台上跟老師合照.
趁老師要招呼其他人時,即刻上台捉住老友 Li Kien 影相先.
要同老師影番張相留念真係一啲都唔易㗎,我呢啲咁弱不襟風嘅點夠人爭至得㗎!
於是我同 Li Kien 就唔理咁多喇,一於走埋去 “黐” 相影!
所以我同 Li Kien 一家即刻走過去再影過!
其實我都好想上番堂繼續學聲樂㗎,我始終都係好鍾意唱歌,比起彈鋼琴更加發燒呢!不過奈何依家無時間又無錢,自己身體狀況又唔好,人又蠢,真係都唔敢同江老師開口啦,就算老師唔介意肯教我呢個蠢材,我都怕會激嚫老師囉!哇咔咔咔咔咔 ………


text:
RECENT ARTICLES
我哋有個興奮嘅消息同大家分享!
我哋有個興奮嘅消息同大家分享!
Herbs’Oil不經不覺就踏入第6年啦,
由當初handmade肥皂,到今日成為一個獨立品牌,行,而一部份需 其實都係多得大家一直努力同你地每一位嘅支持. 有留意Herbs'Oil嘅朋友都知道我地會定期收集客人意見, 以不斷提高產品及服務質素,而呢D改變已經開始實 要較長時間嘅計劃亦開始進入準備階段.(10月份左右)大家都會見到我哋嘅包裝陸陸續續以新面貌登場, 大部分包裝都會係玻璃瓶,少數產品要顧及使用安全仍會使用塑膠.代替部分嘅塑膠包裝,我哋 現階段,我哋仍然物色緊更好嘅包裝物料 唔止希望做到由原材料sourcing及生產上盡量減低對大自然 嘅影響,亦希望不久將來喺包裝上做到真正嘅 sustainability.要做到完全sustainabl e並非一件容易嘅事,當中亦要考慮運輸嘅方法, 成本增加及多種因素,但長遠來講係絕對需要實行.疫情第一年嘅時候,我哋亦曾經面對好多生產線延誤及甚至因為疫情 停止生產嘅問題,令大家都等到頸都長, 最後我哋聘請美國生產專家商討及合作下,將會以Tech transfer(技術轉讓)嘅方法將某部份產品於其他合適嘅製 造商生產,除咗包括美國,當中亦會有澳洲,台灣, 日本及加拿大等生產商製造,不同生產商會有不同的個別產品專門技 術.生產商除左需要符合高質生產資格,當中大部份選擇嘅製造商都 以綠色生產為考量,並設立太陽能設備,務求將carbon footprint 減至最低.經過一年嘅努力及專家嘅幫助之下, 嚟緊會有好多新產品同大家見面,當然大家對 Herbs’Oil 嘅最愛產品我哋都唔會忘記,有部份停產嘅產品都會改良後上架,(退換信心保證)另外為咗客人有更好嘅購物經驗, 希望大家拭目以待. 我哋亦會由14天保證加長至20天,提升客人對品質保證嘅信心.(產品銷售分配)Herbs'Oil 亦都已經準備緊美國嘅出貨站, 美國嘅客人之後就可以唔洗再俾咁貴嘅運費啦!澳洲同英國嘅朋友,呢一兩年移民咗嘅朋友, 我哋緊係冇唔記得你哋啦,俾啲時間我哋. 我哋已經努力緊逐步逐步實踐. 希望你地嘅新生活都過得更開心~最後,多謝你哋一直嘅支持同陪伴.將來仍然有好多未知之數, 我哋嘅心情都係非常緊張但好興奮.Herbs'Oil 上下都會繼續為各位努力,帶更加多好嘅產品俾大家.有新嘅資訊我 哋會繼續update


text:
2014年聖誕節北海道賞雪之旅(Day 4) – 二世古Hirafu滑雪場
按計劃今日嘅行程係去二世古最大嘅滑雪場二世古Hirafu(比羅夫)滑雪場,當然我哋唔係去滑雪,只係去睇雪.不過天氣預報今日仍然有大雪,都有啲擔心去唔去得成.
今朝浸完溫泉就食早餐啦,早餐係日式,又係用返尋晚食晚飯張枱.
今日個天比尋日清啲,望出外面可以睇清楚周圍環境,雖然仍然有落雪,但風就唔係好大,應該可以照行程計劃去Hirafu滑雪場.
食完早餐周圍行下先,呢度鏟雪係要出動到鏟泥車架.
邊個咁得閒整咗個雪人
經過一輪努力,鏟泥車終於喺門口鏟出一條路來.
有返條路,另一個要解決嘅問題係要掃走車頂啲積雪,睇落都幾辛苦.
旅館有幾部唔同嘅車可以接送住客,有小巴,MPV同私家車,除咗我哋仲有一批住客應該係去滑雪,見佢哋帶晒啲滑雪嘅重裝備.
由於我哋只得兩個人,又冇乜行李,所以旅館安排咗架私家車載我哋去二世古Hirafu滑雪場.
從車上擋風玻璃望出去只見白蒙蒙一片.
沿途除咗雪都係雪,窗外係Hirafu嘅中心地帶ひらふ十字街(比羅夫十字街),可能由於大雪,唔見有行人,不過就算停咗雪,喺呢啲地方步行都真係幾舉步維艱.
由我哋住嘅ニセコ昆布温泉鶴雅別荘 杢の抄去二世古Hirafu滑雪場都唔係好遠,喺雪地行車都只係需要15分鐘左右就到.Hirafu滑雪場主要有兩個上山起點,一個係Hirafu Welcome Center,另一個係Niseko Grand Hirafu Mountain Center.Welcome Center係Hirafu滑雪場最主要嘅地方,遊客中心同埋巴士總站都設喺呢度,不過喺Welcome Center只有吊車上山,而Mountain Center果邊除咗吊車之外,仲有纜車(Hirafu Gondola),所以人比較多.
我哋叫司機喺Niseko Grand Hirafu Mountain Center呢邊俾我哋落車
真係幾熱鬧
好多人排隊坐纜車上山
由於氣溫低又大雪,所以係度唔係影好多相,而且風雪似乎越嚟越大,想上山但係排隊坐纜車嘅人太多,所以睇咗一陣到此一遊之後決定走人.路線巴士唔經Mountain Center,所以要坐路線巴士去JR俱知安駅就要過去Welcome Center果邊,雖然Mountain Center同Welcome Center只係相距700米左右,但要行路過去就真係…超辛苦,好在Hirafu滑雪場有穿梭巴士連接Hirafu各個地點.
終於又返到去JR俱知安駅
因為事前夾啱火車時間,所以喺俱知安駅等咗一陣就有火車返小樽啦.
回程沿途又係白色一片
終於返到小樽
食晏時間,落咗火車順便行過小樽駅旁邊嘅三角市場食碗魚生飯.
今次係小樽book咗呢間喺小樽運河對面嘅小樽運河の宿 小樽 ふる川,呢間溫泉旅館雖然地方唔算大,但地方細細好有特色,而且位置超正,詳細介紹可以參考呢篇《住@小樽運河の宿 小樽 ふる川》.
雖然旅館佔地唔大,但房間面積都唔細,而且對正小樽運河,個景一流.
同其他溫泉旅館,都有送一個小糕點.
Check-in完時間仲早,先出去行下再返旅館食晚飯.小樽係2009年去過一次,當時係秋天,冬天嘅感覺完全兩個世界.
界町通
冬天好早就入黑,不過雪地加街燈喺啱啱入黑嘅時候感覺特別浪漫.
夜晚嘅小樽運河
返到旅館仲未夠鐘食晚飯,先浸個溫泉暖下身.
食晚晚餐,雖然菜色睇落唔算豐富,但味道唔錯.
食完飯冇咩做喺旅館周圍行下
今晚仲有個下午喺北菓樓買嘅年輪蛋糕做消夜
Day 4完,返回《2014年聖誕節北海道賞雪之旅》總目錄
相關文章:


text:
1. 其實係半空都可以 Dash
跳上去,揀方向,Dash.
識得做呢樣,你將會由一個沙包,變做一個比較難打中嘅沙包.
2. 點樣 Charge?
佢 Tutorial 係無教你點樣 Charge 的,Charge 有三種方法:
– 擋,擋擋下你發現拳套變色
– 撳實跳黎跳,你落到地拳套就會變色
– 撳實Dash黎Dash,你會見到拳套變色
3. 咁 Charge 左又點?
打人會痛D (因拳套而有唔同痛度),但個 Charge 好快散,Charge完,Dash一下都仲唔打出去的話,個 Charge 就會散.
Charge 得越耐,打出去越痛,個 Charge 就散得越慢.
Charge 左嘅拳套會變屬性攻擊,冰就冰人,電就電人,火就燒人咁.
咁你就明白點解人地打你咁痛,你打人咁唔痛.
4. 如果你比人打左落地,你係可以控制向邊邊起身的
揀個方向就 OK.
不過,你起身果下無敵的,通常對方都已經行到老遠嫁啦.
5. Rush 緊嘅時候,係唔可以 Grab 的.
即係話,對面 Rush,你擋就 OK.
又即係話,你明知佢會擋到,係地面,又或者兩隻手係齊度,你就唔好 Rush 啦.
6. 爆Rush果下可以擋走對面攻擊.
但真係剩係得果下,要睇時機.
7. 人地 Grab你,你用單手就可以擋.
擋完可以用另一隻手打佢.
8. 當你擋到對面嘅拳,即刻撳 Dash,會發動 Insta Counter
你會 Dash 向前,然後對面仲未收拳,可以 Grab佢.
9. 每個人都有特殊技
Spring Man
低血時雙手都會長期 Charged,當佢個 Charge散果下佢有免費擋.
Ribbon Girl
係空中仲可以跳,最多四段跳,空中撳實 Dash 可以出 Dive Bomb.
Ninjara
半空中Dash 會變閃現,擋到對面拳都會變閃現.
Master Mummy
食拳個人唔會唔易跌,擋嘅時候會補血.
Min Min
半空中Dash 可以踢走人地嘅拳,Grab都得,Charge 左 隻手會變龍(不過我唔知有咩分別).
Mechanica
半空中Dash可以浮係度一陣,佢食拳個人都無咁易跌的.
TwinTelle
係Charged 嘅時候,拳頭去到佢附近會變慢動作,佢係半空中Hold Dash都可以Charge.
Byte & Barq
多你一隻狗,隻狗會 Random 出拳,而且佢可以踩隻狗跳你唔得.
Kid Cobra
Kid Cobra嘅 Dash 係慢 D,但佢跳係快 D,當佢 Charged 再 Dash會發動 Quick Step.
Helix
長撳跳佢會伸長,長撳 Dash 會縮細,可以用黎避拳.
10. 揀人時想轉顏色,可以撳實左邊搖杆,再撥左右先揀人.
呢個玩 Grand Prix 係唔得的.
其實呢堆野隻 Game 入面有個叫 Help 的制,你撳入去就睇到,不過我知香港七百萬人可能得我一個撳過入去.


text:
2020年轉眼接近尾聲,回顧呢一年,可能大家都有好多感悟,但沉澱之後目光總要向前,展望來年,提前為未來做好計劃先可以keep moving on.2021年到來之前,精英師傅特別推出新一年嘅裝修攻略,做好資料搜集同整理,為2021年有裝修計劃嘅每位業主提供一個裝修懶人包,可以令大家喺裝修嘅時候少走彎路同避免中伏.
先從裝修物料講起,就講下木門先啦.好多工程公司或设计公司都講明唔同D唔開洞嘅木行合作.好容易出現木行和裝修公司互相推卸責任嘅情況,唔想開洞.點解呢?師傅嘅心態係:萬一木門質量有問題,開洞時整爆木門,就要孭飛;木行嘅心態係:你未揀定門鎖五金,到時先開咪彈性D.咁應該點算呢?其實好簡單,早早揀好五金門鎖先去木行揀門.木行唔會唔想幫你開嘅,如果唔係,間木行就好唔OK,應該skip啦.
門分實木門,實心門,空心門.有戶主話:裝修公司話實木門好貴冇人用,所以俾咗空心門我,呢個係狡猾嘅.因為好少人加幾千蚊用實木門,但絕大多數人都用實心門,唔存在唔用實木就要空心嘅講法.
除左以上幾種門,其實仲有防火門.防火門唔等同於任何一種門.點樣區分呢?就係睇證書.防火門因為冇咁大路,所以優先搵大品牌,款式多D質素又好D,有D平價防火門,浸下藥水就算,門嘅質量同埋防火性能都冇咁高.
好多人因為空間不足而選擇造趟門.其實市面趟門質量非常參差,要注意嘅地方好多.有D門用用下會墮,有D會移位.除非自己識DIY維修,否則要搵D好嘅木行或者呢方面經驗豐富嘅工程公司搞先唔易多手尾.
近年多咗人會選擇喺屋企用玻璃門,因為佢滿足到好多唔同需要.例如工業風(黑邊玻璃門),又或者對採光或空間感需求大嘅戶主.如果擔心私密性,可以用霧化玻璃,即係按一個掣就會變磨砂嗰種.另外仲有好好用嘅「長虹玻璃」,採光和私密性都兼顧到,有私人空間但又唔會感覺壓迫.
既然講開門,就講埋廁所入面道門,即係浴屏,買浴屏嘅時候記得先測試多幾次,開下再關下,如果浴屏本身冇緩衝結構嘅話,安裝嘅時候自己要加裝上去,起碼開關嘅時候唔會出現砰砰聲,製造噪音.
跟住我哋講另外一種裝修物料,就係廚房嘅檯面石.
廚房用人造石(又叫仿石)造石盤,固之然係靚,但要預左佢會食色.無論係邊種牌子平嘅或者貴嘅都一樣,係人造石就會食色,用白色就更覺眼.如果想有人造石觀感又唔食色既白色石材,推薦用Blanco嘅花崗岩盤.海外網購正版行貨比香港平一半有多.
石英石唔食色,材料係靚,好多人唔用佢係因為坊間存在一個誤區,以為石英石一定有好多粒粒起入面,嫌佢同單位唔襯.其實石英石檯面都可以好似塊鏡一樣令立立嘅,所以呢個講法係有漏洞嘅,當然佢唔似人造石可以做到完美嘅圓角,所以角位係會有少少瑕疵,呢個要留意番.
唔少裝修戶主會考慮廚房用雲石,但幾乎無人會用.因為價錢貴之餘,保養又麻煩.佢唯一啱D吧枱式嘅 interior design,因為真係裝飾性大於實用性.如果真係鐘意雲石紋,不如考慮雲石紋既岩板,當然要師傅識用先得.
今日先介紹住呢兩種裝修物料嘅相關攻略先,下一次我哋會分享更加多實用嘅裝修tips,記得留意喇,如果大家有任何關於裝修嘅問題都可以通過WhatsApp聯絡我哋,6628 4865,歡迎詳詢!